കൊല്ലത്ത് ആശുപത്രിയിൽ നിന്ന് ഡിസ്ചാർജായ അച്ഛനെ തോളിൽ ചുമന്ന് മകൻ\nകൊല്ലം പുനലൂരിൽ ആശുപത്രിയിൽ നിന്ന് ഡിസ്ചാർജ് ആയ പിതാവിനെ തോളിലേറ്റി മകൻ ഒരുകിലോമീറ്ററോളം നടന്നു.\nപരിശോധനയുടെ ഭാഗമായി പൊലീസ് വാഹനം തടഞ്ഞതിനെത്തുടർന്നാണ് സംഭവം. ആശുപത്രിയിലേക്കെന്ന് പറഞ്ഞിട്ടും പൊലീസ് കടത്തിവിട്ടില്ലെന്ന് ഇവർ ആരോപിച്ചു. എന്നാൽ, മതിയായ രേഖകൾ ഇല്ലാത്തതിനാൽ വാഹനം തടയുകയായിരുന്നുവെന്നാണ് പൊലീസ് വിശദീകരണം.\nകഴിഞ്ഞ നാലുദിവസമായി താലൂക്ക് ആശുപത്രിയിൽ ചികിത്സയിൽ കഴിഞ്ഞിരുന്ന കുളത്തൂപ്പുഴ സ്വദേശി ജോർജ്ജിനെ ഡിസ്ചാർജ് ചെയ്യുന്നതിനായാണ് ഓട്ടോ ഡ്രൈവറായ മകൻ റോയി പുനലൂരിൽ എത്തിയത്. എന്നാൽ, ആശുപത്രിയിലെത്താൻ ഒരുകിലോമീറ്റർ ബാക്കി നിൽക്കെ അകലെ ടിബി ജംഗ്ഷനിൽ വച്ച് പൊലീസ് വാഹനം തടയുകയായിരുന്നു. ആശുപത്രിയിലേക്കെന്ന് പറഞ്ഞിട്ടും പൊലീസ് ഓട്ടോ കടത്തിവിട്ടില്ലെന്നാണ് ആരോപണം. പിന്നാലെ വാഹനം റോഡരികിൽ ഒതുക്കിയശേഷം ആശുപത്രിയിൽ നിന്ന് പിതാവിനെ റോയി എടുത്തുകൊണ്ടുവരികയായിരുന്നു.\nഅതേസമയം, ആശുപത്രിയിലേക്കെന്ന് പറഞ്ഞെങ്കിലും ഇതിന്റെ രേഖകളോ സത്യവാങ്മൂലമോ ഉണ്ടായിരുന്നില്ലെന്നാണ് പൊലീസ് വിശദീകരണം. കഴിഞ്ഞ രണ്ടുദിവസമായി പുനലൂരിൽ വാഹനങ്ങൾ അനിയന്ത്രിതമായി ഇറങ്ങിയതിനെ തുടർന്ന് പൊലീസ് പരിശോധന കർശനമാക്കിയിരിക്കുകയാണ്.\nStory highlight: son who was discharged fromaKollam hospital with his father on his shoulder


അങ്ങയോട് അളവുകൾക്ക് അതീതമായ ആദരവ് അകത്ത് സൂക്ഷിക്കുന്ന ഒരുവനാണ് കാരശ്ശേരി മാഷേ ഈയുള്ളവൻ. അതുകൊണ്ട് ചോദിക്കുകയാണ്. മാഷിന് മാനസികമായും ശാരീരികമായും സുഖം തന്നെയല്ലേ? അടുത്ത ജൂലൈ മാസം ഒന്നാം തീയതി എഴുപത് വയസ്സ് പൂർത്തിയാവുകയാണല്ലോ. മുൻകൂറായി മാഷിനെന്റെ ജന്മദിനാശസംകൾ. സത്യപക്ഷത്ത് നിലയുറപ്പിച്ചുകൊണ്ട്, മതബാധിതമാവാത്ത മനസ്സോടെ, മാനവികബുദ്ധിയോടെ, സധൈര്യം നേരുകൾ വിളിച്ചുപറഞ്ഞുകൊണ്ട് ദീർഘകാലം ഇനിയും ഇഹലോകത്ത് ആരോഗ്യത്തോടെ പുലരാൻ മാഷിന് സാധിക്കട്ടെ. പ്രാർത്ഥനകൾ. സമൂഹത്തിനുവേണ്ടി വരമൊഴിയായും വാമൊഴിയായും മാഷ് നടത്തുന്ന ഇടപെടലുകൾക്ക് കണ്ണും കാതും താല്പര്യത്തോടെ വിട്ടുകൊടുക്കാറുള്ള ഒരുവനാണ് ഞാനെന്ന കാര്യം മാഷിനെ അറിയിക്കാൻ ആഗ്രഹിക്കുന്നു. വിയോജിപ്പുകളുടെ കയ്പ്പ് മനസ്സിൽ പുരട്ടുന്ന മാഷിന്റെ അഭിപ്രായങ്ങളെ സഹിഷ്ണുതയുടെ മധുരം കൊണ്ട് മായ്ക്കാൻ എന്നും ശ്രമിക്കുകയും ചെയ്യാറുണ്ട്. വിരുദ്ധാഭിപ്രായങ്ങളെ വൈരാഗ്യത്തോടെയല്ലല്ലോ സമീപിക്കേണ്ടത്. അങ്ങയോട് അളവുകൾക്ക് അതീതമായ ആദരവ് അകത്ത് സൂക്ഷിക്കുമ്പോൾ പ്രത്യേകിച്ചും. സത്യമാണ് മാഷേ. അങ്ങ് എന്റെ മാനസഗുരു തന്നെ. അതുകൊണ്ട് ഗുരുത്വദോഷം വരുത്തിവയ്ക്കാൻ ഞാനില്ല. മാ\nശകലം ഗൌരവസ്വഭാവിയായ ഒരു കാര്യം പറയട്ടോ? പറയണ്ടാന്ന് പറഞ്ഞാലും പറയാം. മറ്റുള്ളവരുടെ സന്തോഷവും വളർച്ചയും കണ്ട് ദു:ഖിക്കുകയും തളരുകയും ചെയ്യുന്ന സ്വഭാവം എനിക്കില്ല. അതുപോലെ അപരന്റെ ദു:ഖവും തകർച്ചയും എന്നെ സന്തോഷിപ്പിക്കുകയും ഉണർത്തുകയും ചെയ്യാറുമില്ല. എന്നാൽ ചില ‘ജോർജ്ജുകുട്ടി’മാർ നമുക്കിടയിലുണ്ട്. അതായത് ഏറെ ദീർഘവീക്ഷണത്തോടെ, ഭാവികാലത്ത് തന്റെ മുന്നിലേയ്ക്ക് വരാൻ സാധ്യതയുള്ള പ്രതിസന്ധികളെ മുൻകൂട്ടി കണ്ട്, അതിനെ നേരിടാനും തരണം ചെയ്യാനുമായി വേണ്ടത് വർത്തമാനകാലത്തുതന്നെ ചെയ്തുവച്ചിട്ട് പ്രതിസന്ധികളെ കാത്തിരിക്കുന്നവർ. ഒരു ഉദാഹരണം പറഞ്ഞാൽ, കുപ്രസിദ്ധ സാഹിത്യതസ്കരനും പുരുഷ നീപ ദിശാന്തുമായ പന്നിയാമിൻ. (അദ്ദേഹത്തെപ്പറ്റിയല്ല ഈ കുറിപ്പ്. ഉദാഹരിയ്ക്കാൻ മാത്രം ആളെ പരാമർശിക്കുന്നു). പന്നിയാമിനറിയാം താനൊരു ഗജഫ്രോഡാണെന്ന്. അവിടുന്നും ഇവിടുന്നുമൊക്കെയായി കിട്ടുന്ന വൈദേശിക സാഹിത്യഗ്രന്ഥത്തിൽ നിന്നും തനിക്കാവശ്യമുള്ളത് ചുരണ്ടിയെടുത്ത്, സൂക്ഷ്മ ശ്രദ്ധയോടെ അതിനെ മലയാളീകരിച്ച് തന്റെ ശരാശരി നിലവാരമുള്ള കൃതിയിലേയ്ക്ക് കലർത്തി അതിനെ ഒട്ടൊന്ന് തികവൊത്തതാക്കിയെടുത്ത് പ്രബുദ്ധമലയാളികളെ കബളിപ്പിക്കുന്ന ഒരു ‘കുന്


Nothing, not even two, must be enough. Wives beat their husband | ഒന്നും രണ്ടും പോരാ മൂന്നാമതും വേണം ; ഭർത്താവിനെ തല്ലി ചതച്ച് ഭാര്യമാർ - Malayalivartha.com Widgets Magazine\nഒന്നും രണ്ടും പോരാ മൂന്നാമതും വേണം ; ഭർത്താവിനെ തല്ലി ചതച്ച് ഭാര്യമാർ\n11 SEPTEMBER 2019 12:13 PM IST\nഒന്നും രണ്ടും വിവാഹം കഴിച്ചു. എന്നാൽ പിന്നെ മൂന്നാമതൊന്നും കൂടി കെട്ടി കളയാം എന്ന് കരുതിയ ഭർത്താവിനെ ഭാര്യമാർ ചേർന്ന് തല്ലി. കോയമ്പത്തൂരിലെ രസിപാളയത്ത് സ്വകാര്യ മേഖലയില് ജോലി ചെയ്യുന്ന 26-കാരനായ യുവാവിനെയാണ് ഓഫീസിന് പുറത്തുവെച്ച് മുന് ഭാര്യമാര് ചേര്‍ന്ന് തല്ലിയത്. സംഭവം സോഷ്യല് മീഡിയയില് വ്യാപകമായി പ്രചരിച്ചതോടെയാണ് പുറം ലോകം അറിയുന്നത്. 2016- ലായിരുന്നു ഇയാൾ ആദ്യ വിവാഹം കഴിച്ചത്. വിവാഹ ശേഷം ഇയാള് ഭാര്യയെ അസഭ്യം പറയുന്നതും മര്‍ദ്ദിക്കുന്നതും തുടർന്നു. പീഡനം സഹിക്കാനാവാതെ ആദ്യ ഭാര്യ ഇയാളെ ഉപേക്ഷിച്ച് സ്വന്തം വീട്ടിലേക്ക് പോയി. പിന്നീട് 2019 -ല് മാട്രിമോണിയല് സൈറ്റ് വഴി പരിചയപ്പെട്ട വിവാഹമോചനം കഴിഞ്ഞ സ്ത്രീയെ യുവാവ് പുനര് വിവാഹം ചെയ്യുകയായിരുന്നു. എന്നാല് സ്ത്രീധനം ചോദിച്ച് യുവാവ് ഉപദ്രവിക്കാന് തുടങ്ങിയതോടെ രണ്ടാം ഭാര്യയും മാതാപിതാക്കളുടെ വീട്ടിലേക്ക് താമസം മാറുകയായിരുന്നു.\nകഴിഞ്ഞ ആഴ്ചയായിരുന്നു യുവാവ് മൂന്നാമതും വിവാഹം ചെയ്യാൻ പോകുന്നെന്ന വിവരം മുന്‍ഭാര്യമാര് അറിഞ്ഞത്.ഇതിന് പിന്നാലെ ഇരുവരും യുവാവ് ജോലി ചെയ്യുന്ന സ്ഥാപനത്തിന് പുറത്തെത്തി ഇയാളെ കാണണമെന്ന് ആവശ്യപ്പെടുകയായിരുന്നു. എന്നാല് അകത്തേക്ക് പ്രവേശിക്കാന് അനുമതി ലഭിക്കാത്തതിനാല് ഇവര് ഓഫീസിന് പുറത്ത് നിന്നും പ്രതിഷേധിക്കുകയായിരുന്നു. യുവാവ് ഓഫീസിന് പുറത്തേക്ക് എത്തിയപ്പോള് ഭാര്യമാര് ചേര്‍ന്ന് മര്‍ദ്ദിച്ചു. യുവാവിനെതിരെ മുന് ഭാര്യമാര് പരാതി നൽകി. സുലുര് പൊലീസ് സ്റ്റേഷനിലാണ് പരാതി നല്‍കിയത്. ഇതേ തുടര്‍ന്ന് പൊലീസ് അന്വേഷണം ആരംഭിച്ചു.


ലിവർപൂളിലെ മലയാളി നേഷ് സ് ലുക്കീമിയ ബാധിച്ചു നാട്ടിൽ നിര്യാതയായി\n2017-04-02 09:04:15am | ടോം ജോസ് തടിയംപാട്\nലിവർപൂളില് ദീർഘകാലം നേഴ്സ് ആയി ജോലി ചെയ്തിരുന്ന ആനി തോമസ് (അനു ചേച്ചി) 74 വയസ് ഇന്ന് (02 -04 -2017 ) ഉച്ചയോടെ എറണാകുളം ലെക്ഷർ ആശുപത്രിയിൽ നിര്യാതയായ വിവരം അറിയിക്കുന്നു . ലുക്കീമിയ രോഗ ബാധിതയായി ഒരു വർഷത്തോളം ചികിത്സയിൽ ആയിരുന്നു .\nലിവർപൂളിലെ ബൂപ്പ നേഴ്സിങ് ഹോമിലാണ് ജോലിചെയ്തിരുന്നത് , മാള താണിശ്ശേരി പൊട്ടപ്പറമ്പിൽ തോമസ് - മറിയാമ്മ ദമ്പദികളുടെ മകളായിരുന്നു . വീട്ടിലെ മൂത്ത അംഗം എന്നനിലയിൽ ജീവിതം കുടുംബത്തിന് സമർപ്പിച്ചിരുന്നു വ്യക്തിയായിരുന്നു ആനി എന്നാണ് അറിയുന്നത്. രണ്ടായിരത്തി ആറുമുതൽ ആറു വർഷത്തോളം ലിവർപൂളിൽ ജോലി ചെയ്ത ശേഷം റിട്ടയർ ചെയ്തു നാട്ടിലേക്ക് മടങ്ങിയിരുന്നു .ലിവർപൂൾ ക്രോക്സ്റ്റത്തിൽ താമസിക്കുന്ന റോസിലി മാനുവലിന്റെ അനുജത്തിയാണ്. റോസിലിയും കുടുംബവും സംസ്കാരത്തിൽ പങ്കെടുക്കാൻ നാളെ നാട്ടിലുലേക്കു പുറപ്പെടും .ലിവർപൂളിലെ ആൽമിയ രംഗത്തു വളരെ സജീവമായിരുന്നു ആനിചേച്ചി .ഇടുക്കി ചാരിറ്റി ഗ്രൂപ്പിന്റെ ആദരാഞ്ജലികൾ


റിമാന്‍ഡ് പ്രതിയുടെ മരണം: മനുഷ്യാവകാശ കമ്മിഷന് റിപ്പോര്‍ട്ട് ആവശ്യപ്പെട്ടു \nഹോം Kottarakkara റിമാന്‍ഡ് പ്രതിയുടെ മരണം: മനുഷ്യാവകാശ കമ്മിഷന് റിപ്പോര്‍ട്ട് ആവശ്യപ്പെട്ടു\nറിമാന്‍ഡ് പ്രതിയുടെ മരണം: മനുഷ്യാവകാശ കമ്മിഷന് റിപ്പോര്‍ട്ട് ആവശ്യപ്പെട്ടു\nകൊട്ടാരക്കര: കൊട്ടാരക്കരയില് എക്സൈസ് സംഘം കസ്റ്റഡിയിലെടുത്ത അബ്കാരി കേസിലെ പ്രതി അവണൂര് വല്ലം മനു ഭവനില് മനു റിമാന്‍ഡില് കഴിയവേ ആശുപത്രിയില് മരിച്ച സംഭവത്തെ കുറിച്ച് അന്വേഷിച്ച് റിപ്പോര്‍ട്ട് നല്‍കാന് മനുഷ്യവകാശ കമ്മിഷന് ബന്ധപ്പെട്ടവര്‍ക്ക് നിര്‍ദ്ദേശം നല്‍കി.\nമേയ് 1ന് രാവിലെ എക്സൈസ് സംഘം വീട്ടില് നിന്ന് കസ്റ്റഡിയിലെടുത്ത ടിപ്പര് ഡ്രൈവറായ മനു 9ന് രാവിലെ തിരുവനന്തപുരം മെഡിക്കല് കോളേജ് ആശുപത്രിയിലാണ് മരിച്ചത്. മനുവിനെ അറസ്റ്റു ചെയ്യുമ്ബോഴുള്ള ആരോഗ്യ സ്ഥിതി, ചികിത്സാ പശ്ചാത്തലം എന്നിവയെ കുറിച്ച് അന്വേഷിച്ച് റിപ്പോര്‍ട്ട് നല്‍ല്‍കാനാണ് ഉത്തരവ്.\nകൊട്ടാരക്കര സബ് ജയില് സൂപ്രണ്ടും പൂ‌ജപ്പുര സെന്‍ട്രല് ജയില് സൂപ്രണ്ടും ഉടന് ഇതുസംബന്ധിച്ച റിപ്പോര്‍ട്ട് നല്‍കണം. വിശദമായ റിപ്പോര്‍ട്ട് ഫോറന്‍സിക് നിഗമനങ്ങള്‍ക്കൊപ്പം മൂന്നാഴ്ചക്കുള്ളില് സമര്‍പ്പിക്കണമെന്ന് സംസ്ഥാന പൊലീസ് മേധാവിക്കും നിര്‍ദ്ദേശം നല്‍കി. എക്സൈസ് വകുപ്പ് മേധാവിയും മൂന്നാഴ്ചക്കുള്ളില് റിപ്പോര്‍ട്ട് സമര്‍പ്പിക്കണമെന്നും കമ്മിഷനംഗം കെ.മോഹന്‍കുമാര് ആവശ്യപ്പെട്ടിട്ടുണ്ട്.


ഒരു പ്രധാനമന്ത്രിയും ഇത്രത്തോളം തരംതാഴ്ന്നിട്ടില്ല: വിമര്‍ശനവുമായി മന്‍മോഹന്‍സിങ് - Samakalika Malayalam\nഒരു പ്രധാനമന്ത്രിയും ഇത്രത്തോളം തരംതാഴ്ന്നിട്ടില്ല: വിമര്‍ശനവുമായി മന്‍മോഹന്‍സിങ്\nLast Updated: 07th May 2018 02:50 PM | A+A A- |\nബംഗലൂരു: മോദി സര്‍ക്കാര് വിനാശകരമായ നയങ്ങളാണ് രാജ്യത്ത് പിന്തുടരുന്നതെന്ന് മുന് പ്രധാനമന്ത്രി മന്‍മോഹന്‍സിങ്. തിരുത്തല് നടപടികള് സ്വീകരിക്കുന്നതിന് പകരം ഗൂഡാലോചന സിദ്ധാന്തങ്ങളിലാണ് മോദി സര്‍ക്കാര് വിശ്വാസമര്‍പ്പിക്കുന്നത്. എക്‌സൈസ് നികുതി അധികമായി ചുമത്തി മോദി സര്‍ക്കാര് ജനങ്ങളെ ശിക്ഷിക്കുകയാണെന്നും മന്‍മോഹന് സിങ് ആരോപിച്ചു. കര്‍ണാടകയില് കോണ്‍ഗ്രസിന്റെ തെരഞ്ഞെടുപ്പ് പ്രചാരണ പരിപാടിയില് പങ്കെടുക്കവേ, മാധ്യമങ്ങളോട് സംസാരിക്കുകയായിരുന്നു മുതിര്‍ന്ന കോണ്‍ഗ്രസ് നേതാവ്.\nഒരു പ്രധാനമന്ത്രിയും ഇത്രത്തോളം തരംതാഴ്ന്ന ഭാഷയില് സംസാരിച്ചിട്ടില്ല. തന്നെ എതിര്‍ക്കുന്നവരെ പ്രതിരോധിക്കാന് മോദി പ്രധാനമന്ത്രി ഓഫീസ് ദുരുപയോഗം ചെയ്യുകയാണെന്നും മന്‍മോഹന്‍സിങ് ആരോപിച്ചു. സിദ്ധരാമയ്യ സര്‍ക്കാരിന്റെ വികസനപാഠങ്ങള് ഉള്‍ക്കൊളളാന് മോദി തയ്യാറാവണം.എന്‍ഡിഎ ഭരണകാലത്ത് ജിഡിപി പകുതിയായി ചുരുങ്ങി. മോദി സര്‍ക്കാരിന്റെ ദുര്‍ഭരണം മൂലം ജനങ്ങള്‍ക്ക് ബാങ്കിങ് മേഖലയിലുണ്ടായിരുന്നു വിശ്വാസവും നഷ്ടമായെന്ന് അദ്ദേഹം കുറ്റപ്പെടുത്തി.\nനേരത്തെ ജനാധിപത്യസംവിധാനത്തില് ഏത് തരത്തിലുളള അക്രമ പ്രവര്‍ത്തനങ്ങളെയും ഒരു രാഷ്ട്രീയ പാര്‍ട്ടിയും പിന്തുണയ്ക്കരുതെന്ന് പ്രധാനമന്ത്രി നരേന്ദ്രമോദി ആഹ്വാനം ചെയ്തു. പ്രതികാരം ചെയ്യാന് പുറപ്പെടുന്നതിന് പകരം സംവാദങ്ങളിലേയ്ക്ക് നീങ്ങാന് പ്രവര്‍ത്തകര് തയ്യാറാകണമെന്നും അദ്ദേഹം ആവശ്യപ്പെട്ടു. കര്‍ണാടക തെരഞ്ഞെടുപ്പിനോടനുബന്ധിച്ച് നമോ ആപ്പില് ബിജെപി യുവമോര്‍ച്ച പ്രവര്‍ത്തകരെ അഭിസംബോധന ചെയ്ത് സംസാരിക്കുകയായിരുന്നു മോദി.\nമന്‍മോഹന്‍സിങ് bjp cong


പനി ബാധിച്ച് ചികിത്സ ലഭിക്കാതെ ഇടുക്കി സ്വദേശി മരിച്ച സംഭവത്തില് മൂന്നു ആശുപത്രികള്‍ക്കെതിരെ കേസെടുത്തു – malayali reporter\nകോട്ടയം: പനി ബാധിച്ച് ചികിത്സ ലഭിക്കാതെ ഇടുക്കി സ്വദേശി ജേക്കബ് തോമസ് മരിച്ച സംഭവത്തില് മൂന്നു ആശുപത്രികള്‍ക്കെതിരെ കേസെടുത്തു. മെഡിക്കല് കോളേജിന് പുറമെ കാരിത്താസ്, മാത എന്നീ സ്വകാര്യ ആശുപത്രികള്‍ക്കെതിരെയാണ് കേസ്.\nമരിച്ച ജേക്കബ് തോമസിന്റെ മകളുടെ പരാതിയില് മനഃപൂര്‍വ്വമല്ലാത്ത നരഹത്യയ്ക്കും ചികിത്സാപിഴവിനും ഗാന്ധി നഗര് പൊലീസാണ് കേസെടുത്തത്. ഐപിസി 304 ചുമത്തിയ സാഹചര്യത്തില് കോട്ടയം ഡിവൈഎസ്പിയെയാണ് കേസിന്റെ അന്വേഷണച്ചുമതല ഏല്‍പ്പിച്ചിരിക്കുന്നത്.\nകോട്ടയം മെഡിക്കല് കോളജ് മോര്‍ച്ചറിയിലുള്ള മൃതദേഹം ആര്‍ഡിഒ ഇന്‍ക്വസ്റ്റ് നടത്തും. തുടര്‍ന്ന് മെഡിക്കല് ടീമിന്റെ നേതൃത്വത്തില് പോസ്റ്റുമോര്‍ട്ടം നടക്കും.\nസംഭവത്തില് വിശദമായ റിപ്പോര്‍ട്ട് നല്‍കണമെന്ന് മന്ത്രി കെ.കെ.ശൈലജ ഉത്തരവിട്ടിരുന്നു. മെഡിക്കല് വിദ്യാഭ്യാസ ഡയറക്ടര്‍ക്കായിരുന്നു അന്വേഷണ ചുമതല. ആശുപത്രി അധികൃതര് ഇന്ന് വിശദമായ റിപ്പോര്‍ട്ട് ഉന്നത ഉദ്യോഗസ്ഥര്‍ക്ക് കൈമാറും.


ശിഷ്യന്മാര് കൊട്ടാരത്തിലേക്ക് (നിര്‍വികല്പം 14)\nനിര്‍വികല്പം പരമ്പരയിലെ 16 ഭാഗങ്ങളില് ഭാഗം 15\nവൃഷാചലേശ്വരന് (നിര്‍വികല്പം 2)\nഭിക്ഷാംദേഹി (നിര്‍വികല്പം 3)\nമുതലയുടെ പിടി (നിര്‍വികല്പം 4)\nഗുരുവിനെ തേടി (നിര്‍വികല്പം 5)\n”ഒരു മാസത്തിനുള്ളില് മടങ്ങിവരാം എന്നാണല്ലോ ഗുരു പറഞ്ഞിരുന്നത്. ഇപ്പോള് ആ കാലയളവൊക്കെ കഴിഞ്ഞിരിക്കുന്നു!”\nപത്മപാദനും കൂട്ടരും ഗുഹാമുഖത്തിരുന്ന് പരസ്പരം പുലമ്പി. അവരുടെ മനസ്സില് തെല്ലൊരു ഉത്കണ്ഠ മുളപൊട്ടി. ഗുഹയിലിരിക്കുന്ന തന്റെ പൂര്‍വ്വാശ്രമദേഹത്തെ ഗുരു വിസ്മരിച്ചുവോ?! തന്റെ ദൗത്യം പൂര്‍ത്തിയാക്കുന്നതിനിടയില് കൊട്ടാരഭടന്മാര് ഗുരുവിനെ തിരിച്ചറിഞ്ഞ് അപായപ്പെടുത്തുകയോ മറ്റോ ഉണ്ടായോ?! പത്മപാദന്റെ മനസ്സില് സംശയത്തിന്റെ നിഴല് കനത്തുവന്നു.\n”ഗുരുവിനെ അന്വേഷിച്ച് പുറപ്പെടേണ്ട സമയമായിരിക്കുന്നു. ഇനിയും അനിശ്ചിതമായി കാത്തിരിക്കുന്നത് ഉചിതമായ തീരുമാനമാകില്ല. ഒരുപക്ഷെ, ഇതുവരെയുള്ള നമ്മുടെ എല്ലാ പ്രതീക്ഷകളെയും ആ കാത്തിരിപ്പ് തകിടം മറിച്ചെന്നും വരാം.”\nസഹശിഷ്യരുടെ ഉത്കണ്ഠയും വേവലാതിയുംകൂടി മനസ്സിലേറ്റി പത്മപാദന് തുടര്‍ന്നു:\n”വെറുതെ നാം ഇവിടെ വിഷമിച്ചിരുന്ന് ആവലാതികള് പങ്കുവച്ചതുകൊണ്ടു മാത്രം കാര്യമില്ല. ഗുരുനാഥനെ അന്വേഷിച്ച് ഒരു കൂട്ടര് ഉടന്‍തന്നെ പുറപ്പെടുക. ഗുരു ഇതിനകം കൊട്ടാരം വിട്ടിരിക്കാനിടയുണ്ട്. രണ്ടുപേര് ഗുഹയ്ക്ക് കാവല് നില്‍ക്കട്ടെ. സമാധിദേഹത്തെ കാത്തുസൂക്ഷിക്കാനായി വൈഷ്ണവഭട്ടും ഗരുഡാചലനും ഇവിടെയുണ്ടാകണം. അവര് ഗുഹാമുഖത്ത് കരുതലോടെ നിലയുറപ്പിക്കും. അതിനുപറ്റിയവര് ഇവരാണെന്ന് എനിക്ക് തോന്നുന്നു; താരതമ്യേന കായബലം മുന്തിയവര്…”\nപത്മപാദനും ശുദ്ധകീര്‍ത്തിയും ഭാനുമരീചിയുംകൂടി ഗുരുവിന്റെ ചൈതന്യം കൂടണഞ്ഞ ദേഹത്തെ അന്വേഷിച്ചു പുറപ്പെട്ടു. കൂടുവിട്ടു കൂടുമാറിയ ഗുരുവിനെത്തേടി കുന്നിന്‍പുറങ്ങളിലും താഴ്‌വരകളിലും അന്വേഷിച്ചു. കുറ്റിക്കാടുകളിലും മറ്റ് ശിലാഗുഹകളിലും ചെന്നു നോക്കി. പുഴയുടെ തീരങ്ങളിലും വള്ളിക്കുടിലുകളിലും വൃക്ഷച്ചുവടുകളിലും തിരഞ്ഞു. എങ്ങും കണ്ടെത്താനാവാതെ പത്മപാദനും കൂട്ടരും തളര്‍ന്ന് അവശരായി. രാത്രിയാകുമ്പോള് നിരാശയോടെ ആകാശത്തേക്കു നോക്കി യാത്രാവഴിയിലെ പഞ്ചപാണ്ഡവപ്പാറമേല് മലര്‍ന്നുകിടന്നു. അപ്പോള് ആകാശക്കോണില്, കണ്ണുചിമ്മാത്ത ധ്രുവനക്ഷത്രം രാത്രിയുടെ സൂര്യനായി ഉദിച്ചു നില്‍ക്കുന്നതു കണ്ടു!\nമൂന്നാം ദിവസം, പ്രഭാതത്തിന്റെ ചുവപ്പു മാഞ്ഞനേരത്ത് പാറപ്പുറത്തുകൂടി രണ്ടു വഴിപോക്കര് ധൃതിവെച്ച് നടന്നുപോകുന്ന ഒച്ച കേട്ടാണ് പത്മപാദന് ഉണര്‍ന്നത്. അവരുടെ സംഭാഷണം കാക്കകളുടെ കരച്ചിലുകള്‍ക്കിടയിലും വ്യക്തമായി കേള്‍ക്കുന്നുണ്ടായിരുന്നു.\n”നാടുനീങ്ങിയ അമരുകരാജാവ് എല്ലാവരേയും അമ്പരപ്പിച്ചുകൊണ്ട് ഉണര്‍ന്നെണീറ്റപോലെയല്ലേ കിടക്കയില് എണീറ്റിരുന്നത്! അത്ഭുതമെന്നല്ലാതെ എന്ത് പറയാന്?! രാജ്ഞിമാരുടെ സന്തോഷത്തിന് അതിരുകളില്ല. രാജാവിന്റെ ഭാവവും ആകെ മാറിയിരിക്കുന്നു. ഒരു വേദാന്തിയെപ്പോലെയാണ് രാജാവിപ്പോള് സംസാരിക്കുന്നത്. കൂടുതല് തരുണീസക്തനാണദ്ദേഹം. സംഗീതത്തിലും നൃത്തത്തിലും മുമ്പില്ലാത്തതിനേക്കാള് കൂടുതല് താല്‍പര്യം കാണിച്ചുതുടങ്ങിയിരിക്കുന്നു…”\nഒരു നീണ്ട താഴ്‌വരയും അതിനപ്പുറത്തുള്ള മലഞ്ചെരിവും കടന്നാല് കൊട്ടാരക്കോട്ട കാണാമെന്ന് പറഞ്ഞുകേട്ടിട്ടുണ്ട്.\nപത്മപാദന് സഹശിഷ്യരോടു പറഞ്ഞു:\n”മരണത്തില്‍നിന്ന് ഉയിര്‍ത്തെഴുന്നേറ്റ തങ്ങളുടെ രാജാവിനെപ്പറ്റിയാണ് പ്രജകള് പറഞ്ഞുനടക്കുന്നത്. ഗുരു കൊട്ടാരം വിട്ടിട്ടില്ല. നമുക്ക് ഗായകരുടെ വേഷത്തില് ഇന്നുതന്നെ കൊട്ടാരത്തിലേക്ക് പുറപ്പെടണം. സംഗീതപ്രിയനായ രാജാവ് തീര്‍ച്ചയായും നമ്മെ കൊട്ടാരത്തിനുള്ളിലേക്ക് കടത്തിവിടാതിരിക്കില്ല…”\nകൊട്ടാരക്കോട്ടയുടെ പ്രധാനകവാടത്തിനു മുന്നിലെത്തുമ്പോള് ഉച്ച പടിഞ്ഞാട്ടേക്ക് ചാഞ്ഞുനിന്നു. കവാടത്തിലെ കാവല്‍ക്കാരെ കണ്ടതും പത്മപാദനും കൂട്ടരും പെട്ടെന്ന് ഗാനം ആലപിക്കാന് തുടങ്ങി. അതുകേട്ട് കൊട്ടാരപാലകര് അടുത്തേക്കോടിയെത്തി.\n”ഞങ്ങള്‍ക്ക് രാജാവിനുമുന്നില് ഗാനങ്ങള് ആലപിക്കണം.”പത്മപാദന് പറഞ്ഞു.\nകൊട്ടാരപാലകര്‍ക്ക് സംശയമൊന്നും തോന്നിയില്ല. അവര് രാജസന്നിധിയിലേക്ക് ഗായകരെ കൂട്ടിക്കൊണ്ടു പോയി.\nവേഷഭൂഷകളോടെ കിരീടവും ചൂടി സിംഹാസനത്തിലിരിക്കുന്ന അമരുകരാജാവില് തന്റെ ഗുരുവിനെ തിരിച്ചറിയാന് പത്മപാദന് പെട്ടെന്ന് കഴിഞ്ഞു. ഗുരുവിന് മാത്രം സ്വായത്തമായ ആ സാത്വികഭാവം രാജാവിന്റെ മുഖത്തു പ്രകാശിച്ചു നിന്നു. അനന്തതയിലേക്ക് ശാന്തമായി ഉറപ്പിച്ച കണ്ണുകള്. ജാഗരൂകമായ അംഗചലനങ്ങള്. സിംഹാസനത്തിലാണെങ്കിലും ധ്യാനനിഷ്ഠമായ ഇരുപ്പ്.\n”വണ്ടേ നിന് സംഗമം തീരെയുപേക്ഷിച്ചു\nതുംഗശൃംഗം തന്നില് കാത്തിരിപ്പൂ\nആര്‍ത്തരായ് താവക സംഗമത്തിന്നായി\nനിന്നുടെ കൂട്ടുകാര് ശ്രദ്ധയോടെ”..\nഗുരുവിനെ അറിയിക്കുവാനുള്ള സന്ദേശം ഉള്‍ക്കൊള്ളുന്ന ഗാനം പത്മപാദനും കൂട്ടരും ഒരുമിച്ചു ചൊല്ലി. തങ്ങള് ആരൊക്കെയാണെന്ന് മനസ്സിലാക്കാനും, ഗുരു മടങ്ങിവരേണ്ട സമയം അതിക്രമിച്ചിരിക്കുന്നുവെന്ന് ഓര്‍മപ്പെടുത്താനുമാണ് ഗാനം ആലപിച്ചത്. ഗുരുവിന്റെ മട്ടുകണ്ടപ്പോള് ഉടനെ മടങ്ങിവരാനുള്ള ഭാവമൊന്നും ആ മുഖത്ത് ദൃശ്യമായിരുന്നില്ല. ഗുരു കാര്യങ്ങള് മറന്നുപോയോ? രാജകൊട്ടാരത്തിലെ അതിപ്രേയസ്‌കരമായ ജീവിതാനുഭവങ്ങളിലും അനുഭൂതികളിലും മതിമറന്ന ഗുരു ലൗകികസുഖഭോഗങ്ങളില് സ്വയമറിയാതെ തളയ്ക്കപ്പെട്ടുവോ? തങ്ങളുടെ ഗാനത്തിലെ പൊരുളറിഞ്ഞ് കൊട്ടാരബന്ധനങ്ങളില്‍നിന്ന് മുക്തനായി തിരികെ വരാന് ഗുരുവിന് കഴിയുമോ?\n”ശരി… നിങ്ങള് പൊയ്‌ക്കോളൂ….”\nഅമരുകരാജാവിന്റെ ദേഹത്തിരുന്ന് ഗുരു പറഞ്ഞു. അദ്ദേഹത്തിന് കാര്യം മനസ്സിലായെന്നു തോന്നുന്നു. ഗാനത്തില് അന്തര്‍ലീനമായിരിക്കുന്ന ധ്വനി ഗുരു ഗ്രഹിച്ചെന്ന് അനുമാനിച്ചു. അതുകൊണ്ടാണല്ലോ ”ശരി”എന്ന് പറഞ്ഞത്.\n”ഗായകര്‍ക്കു വേണ്ട ഉചിതമായ സമ്മാനങ്ങള് നല്‍കി ഉടനെ മടക്കി അയച്ചോളൂ…”\nരാജാവ് ഭൃത്യന്മാര്‍ക്ക് കല്പന നല്‍കി…\nരാജകിങ്കരന്മാര് യോഗിയുടെ ശരീരം അന്വേഷിച്ചു പുറപ്പെട്ടുകഴിഞ്ഞിരുന്നു. പാറക്കൂട്ടങ്ങളും മേടുകളും കുറ്റിച്ചെടികള് നിറഞ്ഞ താഴ്‌വരകളും കടന്ന് നാല് കിങ്കരന്മാര് സമാധിഗുഹയുടെ മുന്നിലെത്തി.\n”ഏതെങ്കിലും യോഗി ഈ ഗുഹയില് തപസ്സനുഷ്ഠിക്കുന്നുണ്ടോ?”\nകിങ്കരന്മാരുടെ ചോദ്യത്തിനുമുന്നില് ഒന്നു പതറിയെങ്കിലും വൈഷ്ണവഭട്ടും ഗരുഡാചലനും സമനില വീണ്ടെടുത്ത് പെട്ടെന്ന് പറഞ്ഞു:” ഇല്ല; തപസ്സനുഷ്ഠിക്കുന്ന യോഗികള് ഞങ്ങളുടെ അറിവില് ഇവിടെങ്ങുമില്ല.”\nആ മറുപടി തീര്‍ത്തും വിശ്വാസത്തിലെടുക്കാതെ കിങ്കരന്മാരിലൊരുവന് ഗുഹയ്ക്കുള്ളിലേക്ക് ഏന്തിവലിഞ്ഞ് ഒന്നെത്തി നോക്കി. എന്നിട്ട് വൈഷ്ണവഭട്ടിനെയും ഗരുഡാചലനേയും തുറിച്ചു നോക്കി.\n”ഒരാള് അകത്തു കയറി നോക്കൂ..”\nകിങ്കരന്മാരില് കായശേഷി കൂടിയവന് മറ്റുള്ളവരോട് ആജ്ഞാപിച്ചു.\nഗുഹാമുഖത്തു നിന്നിരുന്ന വൈഷ്ണവഭട്ടിനെയും ഗരുഡാചലനേയും പിടിച്ചുമാറ്റി, ഒരാള് ഗുഹയ്ക്കുള്ളിലേക്ക് തലകുമ്പിട്ട് നുഴഞ്ഞുകയറിപ്പോകാനായി തയ്യാറായി. ഇതുകണ്ട് വൈഷ്ണവഭട്ട് പിന്നാലെ ചെന്ന് അയാളുടെ കഴുത്തില് ഇടതുകൈമുറുക്കി പിന്നോട്ടുവലിച്ച് അടിവയറ്റില് വലതുകാല് മടക്കി ശക്തിയായി തൊഴിച്ചു. അപ്പോഴേക്കും കിങ്കരനേതാവ് ഗുഹാമുഖത്തേക്ക് ചാടിവീണ് വൈഷ്ണവഭട്ടിന്റെ മുഖത്ത് മുഷ്ടിചുരുട്ടി ആഞ്ഞിടിച്ചു. മൂക്കില് ചോരയൊലിപ്പിച്ചുകൊണ്ട് ഭട്ട് നിലത്തേക്ക് മറിഞ്ഞുവീണു! ഞൊടിയിടയില് ഗരുഡാചലന് ഇടപെട്ടു: കിങ്കരനേതാവിന്റെ നെഞ്ചകം നോക്കി കൈമുട്ട് രണ്ടും ചേര്‍ത്ത് ശക്തിയായി പ്രഹരിച്ചു. അയാള് മറിഞ്ഞുവീണെങ്കിലും ഗരുഡാചലന്റെ ചവിട്ട് തടുത്തുകൊണ്ട് ചാടിയെണീറ്റു. ഗരുഡാചലന് വീണ്ടും തൊഴിക്കാനായി കാലുയര്‍ത്തിയെങ്കിലും ആ കാലില്‍പിടിച്ച് ചുഴറ്റി കിങ്കരന് അവനെ നിലത്തെറിഞ്ഞു. ഇതിനിടെ ഗുഹയ്ക്കുള്ളില് കയറിയ രണ്ടു കിങ്കരന്മാര് ഗുരുവിന്റെ സമാധിദേഹവുമായി പുറത്തു വന്നു. അവര് ആ നിശ്ചലശരീരവുമായി താഴ്‌വരയിലേക്കു വേഗം ഇറങ്ങിപ്പോയി….\nപത്മപാദനും കൂട്ടരും ഗുഹാമുഖത്തു മടങ്ങിയെത്തുമ്പോള് വൈഷ്ണവഭട്ടും ഗരുഡാചലനും കരഞ്ഞുവറ്റിയ മുഖവുമായി നിലത്ത് കുമ്പിട്ടിരിക്കുന്നതാണ് കണ്ടത്.\n”കിങ്കരന്മാര് നമ്മുടെ ഗുരുവിന്റെ ദേഹം കണ്ടുപിടിച്ചു!”\nഒരു നിലവിളി പോലെയാണ് വൈഷ്ണവഭട്ട് പറഞ്ഞത്.\n”അവര് ഗുഹയില്‍നിന്ന് ദേഹം പുറത്തെടുത്തു.”\nതാഴ്‌വരയിലേക്ക് വിരല്‍ചൂണ്ടിക്കൊണ്ട് ഗരുഡാചലന് ഗദ്ഗദത്തോടെ വിതുമ്പി: ”ഗുരുവിന്റെ ശരീരം ദഹിപ്പിക്കുന്നതിനായി അവര് ചിത ഒരുക്കുകയാണവിടെ!”\n”ഞങ്ങള് ആ കിങ്കരന്മാരോട് പരമാവധി പൊരുതിനോക്കി. പക്ഷെ, അവര് നാലു പേരുണ്ടായിരുന്നു. ഞങ്ങള്‍ക്ക് ഗുരുവിനെ രക്ഷിക്കാന് കഴിഞ്ഞില്ല.”\nവൈഷ്ണവഭട്ട് കുറ്റബോധത്തോടെ പത്മപാദന്റെ മുഖത്തേക്കു നോക്കി. പത്മപാദന് ഭട്ടിനെ പിടിച്ചെഴുന്നേല്‍പ്പിക്കാന് ശ്രമിക്കുന്നതിനിടയില് പറഞ്ഞു:\n”വിഷമിക്കണ്ട. നിങ്ങളെക്കൊണ്ടാവുന്ന കര്‍മ്മം നിങ്ങള് നിര്‍വഹിച്ചു കഴിഞ്ഞു. വരൂ, നമുക്ക് അങ്ങോട്ട് പോകാം. ഗുരു ഈ പ്രതിസന്ധിഘട്ടത്തേയും അതിജീവിക്കുമെന്ന് എന്റെ മനസ്സ് പറയുന്നു.”\nപത്മപാദന് ആത്മവിശ്വാസം പ്രകടിപ്പിച്ചു.\nതാഴ്‌വരയിലേക്കിറങ്ങവെ, ചിതയ്ക്കു മുകളില് അവര് ഗുരുവിന്റെ ശരീരത്തെ കിടത്തിയിരിക്കുന്നത് കാണാനായി. തീ കൊളുത്തുവാനുള്ള കിങ്കരന്മാരുടെ പുറപ്പാടു കണ്ട് പത്മപാദനും കൂട്ടരും അതിവേഗം ചിതയിലേക്ക് ഓടിയടുക്കാന് ശ്രമിച്ചു. ഇതിനിടയില് കിങ്കരന്മാരില് ഒരുവന്റെ തൊഴിയേറ്റ് പത്മപാദന് നിലംപതിച്ചു. വൈഷ്ണവഭട്ട് കിങ്കരന്റെ തുടമേല് ചവിട്ടി അയാളെ അവിടെ മറിച്ചിട്ടു. പെട്ടെന്ന് ഓടിയടുത്ത മറ്റൊരു കിങ്കരനെ ഭാനുമരീചി കഴുത്തില് കൈമുറുക്കി ചുഴറ്റി നിലത്തെറിഞ്ഞു. വീണു കിടന്ന പത്മപാദന് ഇടത്തോട്ടു ചരിഞ്ഞ് വലതുകൈ നിലത്തു കുത്തി എണീക്കാന് ശ്രമിക്കുന്നതിനിടയില് മറ്റൊരു കിങ്കരന് അവിടേക്ക് ഓടിയടുത്ത് അദ്ദേഹത്തിന്റെ കഴുത്തിനുനേര്‍ക്ക് ശക്തിയായി കാലുകൊണ്ട് തൊഴിച്ചു. അതോടെ പത്മപാദന് പൂര്‍ണമായി നിലംപറ്റി. അപ്പോഴേക്കും ഒരു കിങ്കരന് ഗുരുവിന്റെ ചിതയ്ക്ക് തീ കൊളുത്തിക്കഴിഞ്ഞിരുന്നു!\nഭോഗീന്ദ്രഭോഗ മണിരഞ്ജിതപുണ്യ മൂര്‍ത്തേ\nയോഗീശ, ശാശ്വത, ശരണ്യ ഭവാബ്ധിപോത\nലക്ഷ്മീ നൃസിംഹ മമ ദേഹി കരാവലംബം.”\nഅഗ്നിനാളം വളര്‍ന്നുതുടങ്ങി. അഗ്നി വലുതായി. അഗ്നി ആകാശത്തേക്കുയര്‍ന്നു. പുകപടലങ്ങള് മേഘമായി വളര്‍ന്നുപൊങ്ങി….\nചോരൈഃ പ്രഭോ ബലിഭിരിന്ദ്രിയനാമധേയൈഃ\nമോഹാന്ധകൂപ കുഹരേ വിനിപാതിതസ്യ\nലക്ഷ്മീ നൃസിംഹ മമദേഹി കരാവലംബം”\nഅഗ്നി ശരീരത്തെ വിഴുങ്ങാന് വായ് പിളര്‍ന്നു. പൊടുന്നനെ നരഹരിയുടെ കൃപയാല് തീ കെട്ടു. ഞൊടിയിടകൊണ്ട് ചിതയില്‍നിന്നും ചാടി പുറത്തുവന്നു…\nനിലത്തുവീണു കിടക്കുന്ന പത്മപാദന്റെ അരികിലേക്കാണ് ആദ്യം കുതിച്ചത്.\nSeries Navigation << ശിഷ്യനായി മണ്ഡനമിശ്രന് (നിര്‍വികല്പം 15)പത്മപാദന്റെ ഗുരുഭക്തി (നിര്‍വികല്പം 16) >>\nകാമശാസ്ത്ര പഠനം (നിര്‍വികല്പം 13)\nഉഭയഭാരതിയുമായി സംവാദം (നിര്‍വികല്പം 12)\nശങ്കരവിജയം (നിര്‍വികല്പം 11)\nവാദപ്രതിവാദം (നിര്‍വികല്പം 10)


ഫെയ്സ്ബുക്കിൽ നിന്നൊരു ഹരിതോത്സവം | Metrovaartha\nMetrovaarthaNEWSArticlesഫെയ്സ്ബുക്കിൽ നിന്നൊരു ഹരിതോത്സവം\nഫെയ്സ്ബുക്കിൽ നിന്നൊരു ഹരിതോത്സവം\nFriday, Aug 11, 2017,15:00 IST By titto A A A\nനാലു പേർക്ക് മത്തങ്ങ മുളക് ചെറുതും പത്തു പേർക്കുള്ള കാന്താരി വിത്തും കൈവശമുണ്ട്.. ആവശ്യക്കാർ രജിസ്റ്റർ നമ്പർ സഹിതം കമന്‍റ് ചെയ്യുക.. ഒരു ഡ്രാഗൺ ഫ്രൂട്ട് തൈ ആരെങ്കിലും തരാമോ? പകരം ചുവന്ന ഇഞ്ചി ഞാൻ തരാം… കമന്‍റ് ബോക്സിൽ നമ്പർ എഴുതിയിടുക.. ഏതാനും ദിവസങ്ങളായി ഹരിതകേരളം എന്ന ഫെയ്സ്ബുക്ക് പേജിൽ നിറയുന്ന അക്ഷരങ്ങളാണിത്… കൂടെ ആരെയും കൊതിപ്പിക്കുന്ന നല്ല വെണ്ടയും വഴുതനയും പാവലുമൊക്കെയുണ്ടാകും. ഇതൊന്നും വെറുതേ കുറിക്കുന്നതല്ല. ഹരിതകേരളം ഗ്രൂപ്പിലുള്ളവർ ഒരു സംഗമം ഒരുക്കിയിരിക്കുന്നു. ഗ്രൂപ്പിലെ അംഗങ്ങളൊക്കെയും അവരുടെ വീട്ടുമുറ്റത്തെ കൃഷിയടങ്ങളിലെ വിളകളുടെ വിത്തുകളുമായാണ് ആ കൂട്ടായ്മയിൽ പങ്കെടുക്കാനെത്തുന്നത്. വെറുതേ കണ്ടുവർത്തമാനം പറഞ്ഞു പോകുകയുമില്ല.. പച്ചക്കറി വിത്തുകൾ പരസ്പരം സമ്മാനിക്കാനും കൃഷിവിശേഷങ്ങൾ പങ്കുവെയ്ക്കാനുമാണ് ഞയാറാഴ്ച ഹരിതകേരളം ഗ്രൂപ്പുകാർ ഒത്തുകൂടുന്നത്. ഹരിതകേരളം എന്ന കാർഷിക എഫ്ബി ഗ്രൂപ്പ് ഒരുക്കുന്ന ഹരിതോത്സവം 2017 നെക്കുറിച്ച് അഡ്മിനും പ്രവാസിയുമായ സിസിലി എബ്രഹാം സംസാരിക്കുകയാണ്.\nരണ്ട് വർഷം മുൻപ്, 2015 ജൂലൈ മാസത്തിലാണ് ഹരിതകേരളം എന്ന എഫ്ബി പേജ് ആരംഭിക്കുന്നത്. വർഷങ്ങൾ പിന്നിടുമ്പോൾ അമ്പതിനായിരത്തിലേറെ അംഗങ്ങളൊക്കെയായി ഗ്രൂപ്പ് സജീവമായിരിക്കുകയാണ്. ഗ്രൂപ്പിലെ സജീവഅംഗങ്ങളിലേറെയും പ്രവാസികളാണെന്നതാണ് ശ്രദ്ധേയം. ഞങ്ങളുടെ രണ്ടാമത്തെ സംഗമമാണിപ്പോൾ ഒരുക്കുന്നത്. 13ന് എറണാകുളം മഹാരാജസ് കോളെജ് ഓഡിറ്റോറിയത്തിലാണ് ഹരിതോത്സവം നടക്കുന്നത്. രാവിലെ ഒമ്പത് മുതൽ മൂന്നര വരെയാണ് പരിപാടി. ചടങ്ങ് യശോറാം ബിൽഡേഴ്സ് ആൻഡ് യശോറാം ചാരിറ്റബിൾ ട്രസ്റ്റ് ഫൗണ്ടർ എആർഎസ് വാധ്യാർ ഉദ്ഘാടനം ചെയ്യും. കൃഷി വകുപ്പ് അസിസ്റ്റന്‍റ് ഡയറക്റ്റർ കോര തോമസ് മുഖ്യാതിഥിയായിരിക്കും. ഈ വേദിയിലാണ് അംഗങ്ങൾ പരസ്പരം ചെടി തൈകളും പച്ചക്കറി വിത്തുകളുമൊക്കെ കൈമാറുന്നത്. ചെടികൾക്കും വിത്തിനുമൊന്നും വിലയൊന്നും നൽകേണ്ടതില്ല. ഗ്രൂപ്പിലെ അംഗങ്ങളുടെ കൊച്ചു കൊച്ചു കൃഷിയിടങ്ങളിലെ വിളകളുടെ വിത്തുകളാണ് കൈമാറുന്നത്. ഏതാനും ദിവസങ്ങളായി ഫെയ്സ്ബുക്കിലൂടെ വിത്തുകൾ ആവശ്യപ്പെട്ടും ആവശ്യക്കാരെ അന്വേഷിച്ചുമുള്ള പോസ്റ്റുകളും കമന്‍റുക‍ളും നിറയുകയാണ്. ഏതാണ്ട് അഞ്ഞൂറോളം അംഗങ്ങളായിരിക്കും ഹരിതോത്സവം സംഗമത്തിൽ പങ്കെടുക്കുകയെന്നും സിസിലി പറയുന്നു.\nഈ ഹരിതോത്സവത്തിൽ പങ്കെടുക്കുന്നതിലേറെയും പ്രവാസികളാണ്. ഗൾഫിൽ അവധിയായതു കൊണ്ടും പലരും നേരിട്ട് സംഗമത്തിൽ പങ്കെടുക്കാനെത്തിയിട്ടുണ്ട്. വളരെ അപൂർവമായിട്ടുള്ള വിത്തുകളാണ് കൈമാറ്റം ചെയ്യാൻ കൊണ്ടുവരുന്നത്. ഇതിലൂടെ വിദേശരാജ്യങ്ങളിൽ വിളയുന്ന ഫലങ്ങൾ കേരളത്തിലും നടുന്നതിന് അവസരമൊരുക്കുന്നു. സമൂഹത്തിന്‍റെ എല്ലാ തുറയിലവുള്ളവരും ഫെയ്സ്ബുക്കിലുണ്ട്. കൃഷി സംബന്ധമായ മേഖലകളിലാകുമ്പോൾ ആവശ്യക്കാർ മാത്രമേയുള്ളൂ. എന്നാൽ എഫ്ബിയിൽ ഇതുവരെ കൃഷി ചെയ്യാത്തവരുമുണ്ടാകും എല്ലാവരോടും കൃഷിയെക്കുറിച്ച് സംസാരിക്കാനാകും. വലിയ കൃഷിക്കാരെയൊന്നുമല്ല.. വീട്ടുവളപ്പിൽ സ്വന്തം വീട്ടിലെ അടുക്കളയ്ക്ക് ആവശ്യമായ കൃഷി ചെയ്യുന്നവരെയാണ് ഈ ഗ്രൂപ്പ് പ്രോത്സാഹിപ്പിക്കുന്നത്. ദുബായ്, ബഹ്റിൻ, ഖത്തർ, സൗദി തുടങ്ങിയ രാജ്യങ്ങളിൽ നിന്നൊക്കെയുള്ള മലയാളികൾ സംഗമത്തിൽ പങ്കെടുക്കാനെത്തുന്നുണ്ട്. പ്രവാസികളൊക്കെയും ചെറിയ സ്ഥലത്ത് പരിമിതമായ സൗകര്യങ്ങളിലാണ് കൃഷി ചെയ്യുന്നത്. ഗ്രൂപ്പിന്‍റെ നേതൃത്വത്തിൽ ചാരിറ്റി പ്രവർത്തനങ്ങളും നടക്കുന്നുണ്ട്. കൃഷി ചെയ്യുന്നതിനു സഹായധനം നൽകിയും ആശുപത്രികളിൽ കൃഷി ചെയ്യാൻ സഹായം നൽകിയും ഹരിതകേരളം ചാരിറ്റി പ്രവർത്തനങ്ങൾ നടത്തുന്നുണ്ട്. ഗ്രൂപ്പിലെ മറ്റംഗങ്ങൾക്ക് ഏതെങ്കിലും വിത്തുകൾ ആവശ്യമുണ്ടെങ്കിലും ഗ്രൂപ്പിലൂടെ ആവശ്യപ്പെടാവന്നതാണ്. വിലാസമെഴുതി കവർ അയച്ചാൽ മാത്രം മതി വിത്ത് നിങ്ങൾക്കരികിലെത്തുമെന്നും സിസിലി.\nമാവേലിക്കര സ്വദേശിയായ സിസിലി എബ്രഹാം യുഎഇയിലെ റാസൽഖൈമയിലാണ് താമസം. 22 വർഷമായി ഭർത്താവിനും മക്കൾക്കുമൊപ്പം ഇവിടെയാണ്. അവരൊക്കെ ജോലിയ്ക്ക് പോയതിന് ശേഷം വെറുതേയിരിക്കേണ്ടി വരും.. അങ്ങനെയാണ് വീടിനോടു ചേർന്നുള്ള ഇടങ്ങളിൽ കൃഷി ചെയ്തു തുടങ്ങുന്നത്. ഹരിതകേരളം ഗ്രൂപ്പ് ആരംഭിക്കുന്നത് സിസിലിയുടെ നേതൃത്വത്തിലാണ്. കൃഷിയൊക്കെയുണ്ടായിരുന്നു വീട്ടിൽ. അങ്ങനെയാണ് ഗൾഫിലും അടുക്കളത്തോട്ടം ആരംഭിച്ചത്. പയർ, ചീര, പാവൽ, വഴുതന, അഗത്തിചീര, മുരിങ്ങ… ഇതൊക്കെയും കൃഷി ചെയ്യുന്നുണ്ടെന്നും സിസിലി പറയുന്നു.


'ആര്‍എസ്എസ് പൂര്‍ണമായും വര്‍ഗീയതയില് അഭിരമിക്കുന്നവര്'; രൂക്ഷവിമര്‍ശനവുമായി മുഖ്യമന്ത്രി പിണറായി വിജയന് – News18 Malayalam\nതലശേരിയില് കഴിഞ്ഞ ദിവസം ആര്‍എസ്എസ് ഉയര്‍ത്തിയ മുദ്രവാക്യം അംഗീകരിക്കാന് കഴിയാത്തത് ആണ്.\nLast Updated : December 05, 2021, 21:07 IST\nആലപ്പുഴ: ആര്‍എസ്എസിനെതിരെ(RSS) രൂക്ഷവിമര്‍ശനവുമായി മുഖ്യമന്ത്രി പിണറായി വിജയന്(CM Pinarayi Vijayan). ആലപ്പുഴയില് പി കൃഷ്ണപ്പിള്ള സ്മാരക പഠന കേന്ദ്രത്തിന്റെ ഉദ്ഘാടന ചടങ്ങിലായിരുന്നു വിമര്‍ശനം. തലശേരിയില് കഴിഞ്ഞ ദിവസം ആര്‍എസ്എസ് ഉയര്‍ത്തിയ മുദ്രവാക്യം അംഗീകരിക്കാന് കഴിയാത്തത് ആണ്. മതനിരപേക്ഷത തകര്‍ക്കാന് ബോധപൂര്‍വ്വമായ ശ്രമം നടക്കുന്നുവെന്നാണ് മുഖ്യമന്ത്രി പറഞ്ഞു.\nആര്‍എസ്എസ് പൂര്‍ണമായും വര്‍ഗീയതയില് അഭിരമിക്കുന്നവരാണ്. വര്‍ഗീയതയിലൂടെ വളരാന് കഴിയുമെന്ന് ചിന്തിക്കുന്നവരാണ്. അതിനായി വര്‍ഗീയ സംഘര്‍ഷങ്ങളും കലാപങ്ങളും ആശ്രയിക്കുന്നവരാണ്. അവര്‍ക്ക് ഇന്ത്യയില് പലയിടത്തും അവരുടെ അജണ്ട അവര് ഉദ്ദേശിക്കുന്ന രീതിയില് നടപ്പാക്കാനായി.\nസംഘപരിവാര് നേതാക്കള് ഉന്നയിക്കുന്ന അതേ വാദഗതികള് തന്നെയാണ് കോണ്‍ഗ്രസ് നേതാക്കളും ഉന്നയിച്ചുകൊണ്ടിരിക്കുന്നത്. അവസരപാദരമായ കോണ്‍ഗ്രസിന്റെ നിലപാട് ബിജെപിയ്ക്ക് വളക്കൂറുണ്ടാക്കിയെന്ന് മുഖ്യമന്ത്രി പറഞ്ഞു.\nAlso Read-Sandeep Murder |സന്ദീപിന്റെ കൊലപാതകം; സിപിഎം ആസൂത്രണമെന്ന് കെ സുരേന്ദ്രൻ\nകൊല്ലപ്പെട്ട സിപിഎം(CPM) പ്രവര്‍ത്തകന് സന്ദീപിന്റെ കുടുംബത്തിനൊപ്പം പാര്‍ട്ടി ഉണ്ടാവുമെന്ന് സംസ്ഥാന സെക്രട്ടറി കോടിയേരി ബാലകൃഷ്ണന്(Kodiyeri Balakrishnan). സന്ദീപിന്റെ കൊലപാതകം ബിജെപി-ആര്‍എസ്എസ് ആസൂത്രിതമായി നടത്തിയതാണെന്ന് അദ്ദേഹം ആരോപിച്ചു. സന്ദീപിന്റെ കുടുംബത്തിന് സാമ്പത്തിക സഹായം പാര്‍ട്ടി നല്‍കും.\ncm pinarayi vijayancpmrss


Ezhuth Online: കാഫ്കയുടെ കത്തുകൾ /പരിഭാഷ: വി. രവികുമാർ\n...അച്ഛനു നല്ല സുഖമില്ല. അദ്ദേഹം വീട്ടിലുണ്ട്. ഇടതുഭാഗത്ത് പ്രഭാതഭക്ഷണത്തിന്റെ കലപില ശമിക്കുമ്പോൾ വലതുഭാഗത്ത് ഉച്ചഭക്ഷണത്തിന്റെ കലപില തുടങ്ങുകയായി. അവിടെയുമിവിടെയും വാതിലുകൾ വലിച്ചടയ്ക്കുന്നതു കേട്ടാൽ ചുമരുകൾ ഇടിച്ചിടുകയാണെന്നു തോന്നും. ഇതിനൊക്കെ മീതെയായി എന്റെ യാതനകളുടെ കേന്ദ്രബിന്ദുവും: എനിക്ക് എഴുതാൻ പറ്റുന്നില്ല. എന്റേതെന്നു സാക്ഷ്യപ്പെടുത്താവുന്ന ഒറ്റ വരി ഞാൻ എഴുതിയിട്ടില്ല. പാരീസിൽ നിന്നു വന്നതിനു ശേഷം എഴുതിയതൊക്കെ ഞാൻ തുടച്ചുമാറ്റിക്കളഞ്ഞിരിക്കുന്നു. അതാണെങ്കിൽ അത്രയധികം ഉണ്ടായിരുന്നതുമില്ല. ഓരോ വാക്കെഴുതാൻ നോക്കുമ്പോഴും എന്റെ ശരീരം മുന്നിൽ വന്നുനിന്നു വിലക്കുകയാണ്; ഓരോ വാക്കും ഞാൻ അതിനെ എഴുതിവയ്ക്കും മുമ്പ് പരിസരം വീക്ഷിച്ച് ഉറപ്പു വരുത്തുകയാണ്. വാചകങ്ങൾ അക്ഷരാർത്ഥത്തിൽത്തന്നെ എന്റെ കണ്മുന്നിൽ പൊടിഞ്ഞുതിരുന്നു; അവയുടെ ഉൾവശം കണ്ണിൽപ്പെടുമ്പോൾ ഞാൻ വേഗം തന്നെ എഴുത്തു നിർത്തുകയുമാണ്...\n(പ്രാഗ്, 1910 ഡിസംബർ 17)\nതാൻ എവിടെപ്പോയിക്കിടക്കുന്നു? നീ വരുന്നതും കാത്തു സോഫയിൽ കിടക്കുമ്പോൾ ഞാൻ ഒന്നുറങ്ങാൻ നോക്കി; പക്ഷേ ഉറക്കം വന്നില്ല, നീയും വന്നില്ല. ഇനിയിപ്പോൾ എനിക്കു വീട്ടിൽ പോകാനും നേരമായി. 12 മണി വരെ ഞാൻ ഓഫീസിലുണ്ടാവും. നീ അവിടെ വന്ന് എന്നെ കാണുന്നത് എനിക്കത്ര ഹിതമല്ലെങ്കിലും, നിന്നെ വേഗം കാണാൻ പറ്റുമല്ലോ. അതെന്തായാലും 12 കഴിഞ്ഞാൽ ഞാൻ നിന്റവിടെ വരും. ആ സമയത്തു വീട്ടിലുണ്ടാവാൻ നിനക്കു പറ്റിയാൽ നിന്നെയും കൂട്ടി നമ്മുടെ സൂര്യന്റെ ചുവട്ടിൽ ഞാനൊന്നു നടക്കാൻ പോകും. ഫ്രൌളിൻ ബി. നിനക്ക് തന്റെ വക അന്വേഷണം അറിയിക്കുന്നു; അത് എന്റെ നാവിലൂടെയാവുന്നതിൽ എനിക്കു സന്തോഷമേയുള്ളു.\n(പ്രാഗ്, 1912 ശരത്കാലം)\nഇല്ല ഫെലിക്സ്, ഒന്നും ശരിയാവില്ല; എന്റെ കാര്യത്തിൽ യാതൊന്നും ഒരു കാലത്തും ശരിയാവാൻ പോകുന്നില്ല. ചില നേരത്ത് എനിക്കു തോന്നിപ്പോകാറുണ്ട്, ഞാൻ ഇപ്പോൾ ഈ ലോകത്തല്ലെന്നും, നരകത്തിലെവിടെയോ അലഞ്ഞുനടക്കുകയാണെന്നും. എന്റെ കുറ്റബോധം ഒരൂന്നുവടിയാണെന്ന്, പുറത്തേക്കൊരു വഴിയാണെന്നാണു നീ കരുതുന്നതെങ്കിൽ നിനക്കു തെറ്റി. ഈ കുറ്റബോധം എന്നിലുള്ളതിനു കാരണം, പ്രായശ്ചിത്തത്തിന്റെ ഉയർന്ന രൂപമായി ഞാതിനെ കാണുന്നു എന്നതാണ്. പക്ഷേ ഒന്നു സൂക്ഷിച്ചു നോക്കിയാൽ കാണാവുന്നതേയുള്ളു, ഒരു നഷ്ടബോധം മാത്രമാണതെന്ന്. ഇതു കണ്ടെത്തിക്കഴിയേണ്ട താമസം, ആ പ്രായശ്ചിത്തത്തെ പിന്നിലാക്കിക്കൊണ്ട്, അതിനെക്കാൾ ഭയാനകമായും, ഉയർന്നുവരികയായി, താൻ സ്വതന്ത്രനാണെന്ന, മോചിതനാണെന്ന, സംതൃപ്തനാണെന്ന തോന്നൽ...\n(ഫെലിക്സ് വെല്ഷിന് റീവയിലെ സാനിറ്റോറിയത്തിൽ നിന്ന് 1913 സെപ്തംബറിൽ എഴുതിയ കത്തിൽ നിന്ന്)\nLabels: 5, kafka, v ravikumar


കാഞ്ഞങ്ങാട്: ഫേസ്ബുക്കില് പരിചയപ്പെട്ട് പ്രണയത്തിലായ പുല്ലൂരിലെ യു വതിയെ വിവാഹ വാഗ്ദാനം നല്‍കി എറണാകുളത്തും മൂന്നാറിലും കൂട്ടിക്കെണ്ട് പോയി ഒരാഴ്ചയോളം പീഢിപ്പിക്കുകയും പിന്നീട് വി വാഹം കഴിക്കാതെ വഞ്ചിക്കുകയും ചെയ്ത എഞ്ചിനീയറിംഗ് വിദ്യാര്‍ത്ഥിയായ യുവാവ് നിരവധി പെണ്‍കുട്ടികളെ വഞ്ചിച്ചതായി സൂചന.\nകുമ്പള നിത്യാനന്ദ മഠത്തിനും റെയില്‍വേ സ്റ്റേഷനും സമീപത്തെ നാരായണ ദാസിന്റെ മകന് അനീഷ് (26) ഏത് പെണ്‍കുട്ടിയെ എപ്പോ ള് കിട്ടിയാലും കൂട്ടിക്കൊണ്ടുപോകുവാനുള്ള ഒരുക്കത്തോടെയാണ് നടക്കുന്നതത്രെ.\nഅനീഷിന്റെ പക്കല് സദാസമയം ആഭരണങ്ങളും താലിയും സിന്ദൂരവവുമുണ്ട്. നഗരങ്ങളിലെ ലോഡ്ജുകളില് മുറിയെടുക്കുമ്പോള് ഭാര്യയാണെന്ന് പറഞ്ഞാണ് മുറിയെടുക്കുക. സംശയം തോന്നാതിരിക്കാന് മുറിയെടുക്കുന്നതിന് മുമ്പുതന്നെ പെണ്‍കുട്ടികള്‍ക്ക് സിന്ദൂരം ചാര് ത്തും. താലി അടക്കമുള്ള ഗ്യാരണ്ടി ആഭരണം അണിയിക്കും. ഇതാണ് പതിവ് രീതി.\nവിവാഹ വാഗ്ദാനം നല്‍കി വിവാഹം കഴിക്കാനെന്ന വ്യാജേനയാണ് പെണ്‍കുട്ടികളെ വന്‍നഗരങ്ങളിലേക്ക് കൂട്ടിക്കൊണ്ടുപോവുക. തൊട്ടടുത്ത ദിവസം തന്നെ ക്ഷേത്രത്തില് വെച്ച് മാലയിടുമെന്ന് പറഞ്ഞ് വിശ്വസിപ്പിക്കും. പിന്നീട് ഓരോ ദിവസവും മുടന്തന് ന്യായങ്ങള് പറഞ്ഞ് മാലയിടല് ചടങ്ങ് നീട്ടിക്കൊണ്ടുപോകും. ദിവസങ്ങള്‍ക്കും ആഴ്ചകള്‍ക്കും ശേഷം വിവാഹം നാട്ടില് വെച്ച് തന്നെ നടത്താമെന്ന് പറഞ്ഞ് പെണ്‍കുട്ടിയെ സ്വന്തം വീട്ടിലേക്ക് തി രിച്ചയക്കും. പിന്നീട് പെണ് കുട്ടി വിളിച്ചാല് ഫോണ് അറ്റ ന്റ് ചെയ്യില്ല. അഥവ ഫോ ണി ല് കിട്ടിയാല് മറ്റെന്തെങ്കിലും കഥപറഞ്ഞ് വിവാഹത്തില്‍നിന്ന് ഒഴിഞ്ഞുമാറും.\nപുല്ലൂര് യുവതിക്ക് ഉണ്ടായ അനുഭവവും ഇതാണ്. പുല്ലൂര് യുവതിയെ വിവാഹം കഴിക്കാമെന്ന വ്യാജേന കഴിഞ്ഞ ഡിസംബര്5ന് രാവിലെ ഏറനാട് എക്‌സ്പ്രസില് എറണാകുളത്തേക്ക് കൂട്ടിക്കൊണ്ടുപോയി. എറണാകുളത്ത് വണ്ടിയിറങ്ങിയ യുവതിയോട് നാളെ രാവിലെ ക്ഷേത്രത്തില് വെച്ച് വിവാഹം നടത്താമെന്നും ഇന്ന് ലോഡ്ജില് താമസിക്കാമെന്നും പറഞ്ഞു. എന്നാല് യുവതി ലോഡ്ജില് താമസിക്കാന് തയ്യാറായില്ല. യുവതിയുടെ കൂട്ടുകാരി എറണാകുളത്തെ ബ്ലൂബെല് വനിതാ ഹോസ്റ്റലില് താമസിക്കുന്നുണ്ട്. സന്ധ്യയോടെ റി ക്ഷയില് യുവതി ഹോസ്റ്റലില് പോയി അവിടെ താമസിച്ചു. പിറ്റേന്ന് രാവിലെ ഹോസ്റ്റലില് നിന്നിറങ്ങി അനീഷുമായി കണ്ടുമുട്ടി.മറൈന് ഡ്രൈവിലും മറ്റും ചുറ്റിക്കറങ്ങി അനീഷന്ന് സമയം വൈകിപ്പിച്ചു. അന്ന്‌ലോഡ്ജില് താമസിക്കാന് നിര്‍ബന്ധിച്ചുവെങ്കിലും യുവതി വഴങ്ങിയില്ല. ഹോസ്റ്റലിലേക്ക് തന്നെ മടങ്ങി. ഏഴാം തീയതിയും ഇത് തന്നെയായിരുന്നു അനുഭവം.\nഎന്നാല് നാളെ മൂന്നാര് ക്ഷേത്രത്തില് വിവാഹത്തിനുള്ള ഏര്‍പ്പാടുകള് ചെയ്തുവെന്ന് ധരിപ്പിച്ച് മൂന്നാറിലേക്ക് പോകണമെന്ന് പറഞ്ഞു. എ ട്ടിന് രാവിലെ 11 മണിയോടെ അനീഷ് യുവതിയേയും കൂട്ടി മൂന്നാറിലേക്ക് പുറപ്പെട്ടു. മൂന്നാറില് എത്തുമ്പോഴേക്കും സമയം സന്ധ്യയായി. അന്ന് വിവാഹം നടക്കില്ലെന്ന് മനസിലാക്കിയ യുവതി എറണാകുളത്തേക്ക് തന്നെ മടങ്ങണമെന്ന് അഭ്യര്‍ത്ഥിച്ചുവെങ്കിലും അനീഷ് തയ്യാറായില്ല. തുടര്‍ന്ന് മെയിന് റോഡില് നിന്നും ഇടവഴിയിലേക്ക് കൂട്ടിക്കൊണ്ടുപോയി കയ്യില് കരുതിയിരുന്ന സിന്ദൂരം നെററിയില് ചാര്‍ത്തി. പിന്നീട് താലി അടക്കമുള്ള മാല കഴുത്തിലണിയിച്ച് നേരെ ലോഡ്ജിലേക്ക് നടന്നു. ലോഡ്ജില് ഭാര്യയാണെന്ന് പറഞ്ഞ് മുറിയെടുത്ത് താമസിച്ച് ബലാത്സംഗം ചെയ്തു. യുവതിയുടെ എതിര്‍പ്പ് വകവെക്കാതെ കീഴ്‌പ്പെടുത്തുകയായിരുന്നു. പിറ്റേന്ന് രാവിലെ ക്ഷേത്രത്തിലേക്കെന്ന് പറഞ്ഞ് കൂട്ടിക്കൊണ്ടുപോയത് ഒരു കുന്നിന് താഴ്വരയിലേക്കാണ്. അന്നും സന്ധ്യയാകുന്നതുവരെ ചുറ്റിക്കറങ്ങി. വൈകിട്ട് മുറിയിലെത്തി അന്നും ബലാത്സംഗം ചെയ്തു. പിറ്റേന്ന് ഡിസംബര് പത്തിന് രാവിലെ ഇരുവരും എറണാകുളത്തേക്ക് തിരിച്ചു. എറണാകുളത്തും മുറിയെടുത്ത് പീഡിപ്പിച്ചു. ഡിസംബര് 11 നും അതേ ലോഡ്ജില് തന്നെ തങ്ങി.\n12 ന് രാവിലെ നാട്ടിലേക്ക് ഏറനാട് എക്‌സ്പ്രസില് തന്നെഇരുവരും മടങ്ങി. ഡിസംബര് അവസാനം നാട്ടില്‍വെച്ച് വിവാഹം നടത്താമെന്ന് വിശ്വസിപ്പിച്ചാണ് മടങ്ങിയത്. അനീഷിന് എറണാകുളത്തും കൊച്ചിയിലും മൂന്നാറിലും നല്ല പരിചയമുണ്ട് . പരിചയക്കാരുമുണ്ട്. ഇതില് നിന്നും അനീഷിന്റെ സ്ഥിരം തൊഴിലാണ് വിവാഹ വാഗ്ദാനവും പീഡനവുമെന്ന് സംശയിക്കുന്നു. എന്നാല് നാണക്കേട് മൂലം പലരും സംഭവം പുറത്തുപറയുകയൊ നിയമനടപടിക്ക് മുതിരുകയൊ ചെയ്തില്ല.\nപുല്ലൂര് യുവതിയും നിയമ നടപടിക്ക് തയ്യാറാവുകയില്ലെന്നായിരുന്നു അനീഷിന്റെ കണക്ക് കൂട്ടല്. പക്ഷേ വഞ്ചിക്കപ്പെട്ട യുവതി മറ്റൊന്നും ചിന്തിക്കാതെ നിയമനടപടിയുമായി മുമ്പോട്ടുപോവുകയാണ്. മറ്റൊരു പെണ്‍കുട്ടികള്‍ക്കും ഈ ഗതി വരരുതെന്നാണ് പുല്ലൂര് യുവതി പോലീസിനോട് പറഞ്ഞത്. എന്നാല് അനീഷിനെ അറസ്റ്റ് ചെയ്യാന് പോലീസ് തയ്യാറായിട്ടില്ല. ജനുവരി 14-ന് ജില്ലാ പോലീസ് സൂപ്രണ്ടിനാണ് യുവതി പരാതി നല്‍കിയത്. ഒരു മാസം പിന്നിട്ടിട്ടും അനീഷ് അടുത്ത ഇരയെ തേടി ചുററുകയാണത്രെ. പുല്ലൂര് യുവതി പോലീസില് പരാതിപ്പെട്ടതിന്റെ അടിസ്ഥാനത്തില് ഹൊസ്ദുര്‍ഗ് കോടതി കഴിഞ്ഞ ദിവസം യുവതിയില് നിന്നും രഹസ്യ മൊഴിയെടുത്തു.\nകാസര്‍കോട് സി ജെ എം കോടതിയുടെ നിര്‍ദ്ദേശത്തെതുടര്‍ന്നാണ് ഹൊസ്ദുര്‍ഗ് ഒന്നാം ക്ലാസ് (രണ്ട്) കോടതി യുവതിയില് നിന്ന് മൊഴിയെടുത്തത്. യുവതിയും അനീഷും 2003- 05 വര്‍ഷം ചട്ടഞ്ചാല് ഹയര്‍സെക്കന്ററി സ്‌ക്കൂളില് ഒരുമിച്ച് പഠിച്ചിരുന്നു. ഇതിന്‌ശേഷം പെണ്‍കുട്ടി ബിഎസ്‌സി ഫിസിക്‌സിനും എംസിഎക്കും ചേര്‍ന്നു. അനീഷ് കുറ്റിപ്പുറം എം ഇ എസ് എഞ്ചീനിയറിംഗ് കേളേജിലാണ് പഠിച്ചത്. ഇരുവരും തമ്മില് പിന്നീട് കണ്ടിരുന്നില്ല. ഏതാനും മാസം മുമ്പ് ഇരുവരും ഫേസ്ബുക്കിലൂടെ വീണ്ടും പരിചയപ്പെട്ടിരുന്നു. ഫോണിലൂടെയും ഇരുവരും മണിക്കൂറുകളോളം സംസാരിച്ചു. നേരില് കാണാന് താല്‍പ്പര്യം പ്രകടിപ്പിച്ചതിനാല് ഡിസംബര്4ന് അനീഷ് യുവതിയെ കാണാന് കാഞ്ഞങ്ങാട്ടെത്തുകയും തുടര്‍ന്ന് ഇരുവരും ട്രെയിനില് എറണാകുളത്തേക്ക് പോവുകയുമായിരുന്നു.\nസക്കീറിനെ ഉടന് കസ്റ്റഡിയില് വാങ്ങില്ല; ഷീല തോമസിനെ അറസ്റ്റ് ചെയ്യാനും നീക്കം\nസഹോദരങ്ങളെ പെട്രോളൊഴിച്ച് തീവെച്ചുകൊന്ന സംഭവം; ക്രൈംബ്രാഞ്ച് കുറ്റപത്രം സമര്‍പ്പിച്ചു\nഇറച്ചിക്കോഴിക്ക് 50 രൂപയായി ഇടിഞ്ഞു\nഅവിവേകിയായ ഭരണാധികാരിയാണ് പിണറായിയെന്ന് ചെന്നിത്തല


ന്യൂസ് പേപ്പർ കൊണ്ട് ഒരിക്കലെങ്കിലും ഇങ്ങനെ ചെയ്തു നോക്കൂ...!! - Creator Pen\nന്യൂസ് പേപ്പർ കൊണ്ട് ഒരിക്കലെങ്കിലും ഇങ്ങനെ ചെയ്തു നോക്കൂ…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nകറിവേപ്പ് തഴച്ചു വളരുവാൻ ഈ ഒരു വളം മതി…!!


scrub typhus special team to visit veena george ചെള്ളുപനി പ്രത്യേക സംഘം സന്ദര്‍ശിക്കും: മന്ത്രി വീണാ ജോര്‍ജ് scrub typhus പ്രത്യേക സംഘം സന്ദര്‍ശിക്കും\nവര്‍ക്കലയില് ചെള്ളുപനി(scrub typhus) ബാധിച്ച് പെണ്‍കുട്ടി മരണമടഞ്ഞ സംഭവത്തില് പ്രത്യേക സംഘം അടിയന്തരമായി സ്ഥലം സന്ദര്‍ശിക്കാന് നിര്‍ദേശം. ജില്ലാ മെഡിക്കല് ഓഫീസിന്റെ നേതൃത്വത്തിലുള്ള സംഘം പാരിപ്പള്ളി മെഡിക്കല് കോളജും ചെറുന്നിയൂര് പ്രദേശവും സന്ദര്‍ശിക്കും. നേരത്തെ ചെറിന്നിയൂര് മെഡിക്കല് ഓഫീസര് സ്ഥലം സന്ദര്‍ശിച്ച് പ്രാഥമിക വിവരങ്ങള് തേടിയിരുന്നു.\nപ്രദേശത്ത് പ്രതിരോധം ശക്തമാക്കുന്നതാണ്. ചെള്ളുകളെ നശിപ്പിക്കാനുള്ള നടപടി സ്വീകരിച്ചിട്ടുണ്ട്. ചെള്ളുപനിയെപ്പറ്റി എല്ലാവര്‍ക്കും അവബോധമുണ്ടായിരിക്കണമെന്നും മന്ത്രി വീണാ ജോർജ് പറഞ്ഞു. തിരുവനന്തപുരത്ത് വർക്കല സ്വദേശിയായ അശ്വതി(15) ആണ് ചെള്ളുപനി ബാധിച്ച് മരിച്ചത്. ഒരാഴ്ച മുമ്പ് പനിയും ഛർദിയും ബാധിച്ച അശ്വതി വർക്കല താലൂക്ക് ആശുപത്രിയിൽ ചികിത്സ തേടിയിരുന്നു.\nതുടർന്ന് മരുന്ന് നൽകി ആശുപത്രി അധികൃതർ വീട്ടിലേക്ക് അയച്ചു. പിറ്റേ ദിവസം അശ്വതി വീട്ടിൽ കുഴഞ്ഞ് വീഴുകയായിരുന്നു. ഉടൻ തന്നെ പാരിപ്പള്ളി മെഡിക്കൽ കോളജിൽ പ്രവേശിപ്പിച്ചു. ഈ ഒരാഴ്ചയ്ക്കിടെ തന്നെ അശ്വതിയുടെ ഓക്‌സിജൻ ലെവൽ കുറയുകയും വെന്റിലേറ്ററിലേക്ക് മാറ്റിയിരുന്നു. മെഡിക്കൽ പരിശോധനയിൽ അശ്വതിക്ക് ചെള്ള് പനി സ്ഥിരീകരിച്ചു.\nStory Highlights: scrub typhus special team to visit\nRead more on: scrub typhus | Veena George\n‘പതിനഞ്ചാം തിയതിക്ക് ശേഷം അവിഷിത്ത് ഓഫിസിൽ വന്നിട്ടേ ഇല്ല’ : മന്ത്രി വീണാ ജോർജ് Headlines


പ്രഭാസ് വിവാഹം കഴിക്കുന്നത് കാജല് അഗര്‍വാളിനെയോ ! താന് ഉടനെ വിവാഹിതയാവുമെന്ന് വെളിപ്പെടുത്തി കാജല് അഗര്‍വാള്; ആരാകും തന്റെ ഭര്‍ത്താവ് എന്നുള്ള തുറന്നു പറച്ചിലില് ഞെട്ടി ആരാധകര് - RashtraDeepika\nപ്രഭാസ് വിവാഹം കഴിക്കുന്നത് കാജല് അഗര്‍വാളിനെയോ ! താന് ഉടനെ വിവാഹിതയാവുമെന്ന് വെളിപ്പെടുത്തി കാജല് അഗര്‍വാള്; ആരാകും തന്റെ ഭര്‍ത്താവ് എന്നുള്ള തുറന്നു പറച്ചിലില് ഞെട്ടി ആരാധകര്\nMonday October 28, 2019 Support\nതെന്നിന്ത്യയിലെ മുന്‍നിര നടിയാണ് കാജല് അഗര്‍വാള്. തെലുങ്കിലാണ് താരം സജീവമെങ്കിലും മലയാളത്തിലും താരത്തിന് ആരാധകര് ഇഷ്ടം പോലുണ്ട്. എന്നാല് പറഞ്ഞു വരുന്നത് അതല്ല. താന് ഉടന് തന്നെ വിവാഹിതയാവുമെന്ന് വെളിപ്പെടുത്തിയിരിക്കുകയാണ് കാജല് ഇപ്പോള്. ഒരു\nടെലിവിഷന് പരിപാടിയ്ക്കിടെയായിരുന്നു ഈ വെളിപ്പെടുത്തല്.\nതന്റെ ജീവിതപങ്കാളിയെക്കുറിച്ചുള്ള സങ്കല്‍പ്പങ്ങളും താരം പങ്കുവെച്ചു. ഭര്‍ത്താവിനെക്കുറിച്ച് ഒരുപാട് സങ്കല്‍പങ്ങളുണ്ട്. സ്‌നേഹം, കരുതല് എന്നിവയ്‌ക്കൊപ്പം ആത്മീയതയിലും താത്പര്യമുള്ളയാളായിരിക്കണം. ആത്മീയ കാര്യങ്ങളില് താത്പര്യമുള്ളയാളാണ് ഞാനെന്നും കാജല് പറഞ്ഞു. സിനിമയില് ആരെയാണ് വിവാഹം ചെയ്യാന് താല്‍പര്യമെന്നായിരുന്നു അടുത്ത ചോദ്യം. കാജല് പ്രഭാസിന്റെ പേര് പറഞ്ഞതോടെ കാണികള് പൊട്ടിച്ചിരിച്ചു.\nപ്രഭാസ്- അനുഷ്‌ക വിവാഹ ഗോസിപ്പുകളെ കുറിച്ച് ചോദിച്ചപ്പോള് പ്രഭാസും അനുഷ്‌കയും അടുത്ത സുഹൃത്തുക്കളാണെന്നാണ് താരത്തിന്റെ മറുപടി. അതോടൊപ്പം ഈ ഗോസിപ്പുകളെല്ലാം എപ്പോഴാണ് അവസാനിക്കുകയെന്ന് അറിഞ്ഞുകൂടായെന്നും കാജല് കൂട്ടിച്ചേര്‍ത്തു. എന്തായാലും അനുഷ്‌കയെ വിട്ടിട്ട് പ്രഭാസ് കാജലിനെ വിവാഹം കഴിക്കുമോയെന്ന് കാത്തിരുന്ന് കാണണം.\nToday’S SpecialKajal Aggarwal, prabhas\nഅച്ഛന്‍റെയും മകന്‍റെയും രഹസ്യ കച്ചവടം കൈയോടെ പൊക്കി പോലീസ്; ഗോഡൗണിൽ സൂക്ഷിച്ചിരുന്ന 20 ലക്ഷത്തിന്‍റെ പുകയില ഉത്പന്നങ്ങൾ പിടികൂടി\nഎം സി റോഡിലെ ഗതാഗതക്കുരുക്കിന് ഒരു മാറ്റവുമില്ല; മുത്തൂർ കടക്കാൻ വേണ്ടത് മണിക്കൂറുകൾ\nചൈനയുടെ ടിയാൻവെൻ-1 ചൊവ്വാ പദ്ധതിയുടെ ഭാഗമായ റോവർ ചൊവ്വയിൽ സോഫ്ട് ലാൻഡിംഗ് നടത്തി. ഇതോടെ ആദ്യ ശ്രമത്തിൽ തന്നെ ചൊവ്വയിൽ സോഫ്റ്റ്...


Janmabhumi| 2006 ല് കോടിയേരിക്ക് 13.67 ലക്ഷം, മക്കള്‍ക്ക് വട്ടപൂജ്യം; ഇപ്പോള് കോടികള്; എന്‍ഫോഴ്‌സ്‌മെന്റ് റിപ്പോര്‍ട്ട് പുറത്ത്\nNovember 06, 2020, 04:57 p.m.\nതെരഞ്ഞെടുപ്പില് ആസ്തി വെളിപ്പെടുത്തുമ്പോള് മക്കളുടെ പേരില് വരുമാനമോ ആസ്തിയോ ഇല്ല എന്നാണ് രേഖപ്പെടുത്തിയത്. കോടിയേരിയുടെ കൈവശം 1500 രൂപ, തലശ്ശേരി എസ്ബിഐ മെയിന് ബ്രാഞ്ചില് 31000 രൂപ, കൈരളിയുടെ മലയാളം കമ്മ്യൂണിക്കേഷനില് 5000 രൂപയുടെ ഷെയര് എന്നിവയും 2003 മോഡല് കാറും അടക്കം 49,283 രൂപയാണ്.\nതിരുവനന്തപുരം: മകന്റെ പേരില് കോടികളുടെ കള്ളപ്പണ ഇടപാട് പുറത്തുവരുമ്പോള് സിപിഎം സംസ്ഥാന സെക്രട്ടറി കോടിയേരി ബാലകൃഷണന്റെ ആസ്തിയും ചര്‍ച്ചയാകുന്നു. 2006ല് തലശ്ശേരി മണ്ഡലത്തില് മത്സരിക്കുമ്പോള് ആകെ ആസ്തി 13.67 ലക്ഷം മാത്രം. മക്കള്‍ക്ക് പ്രത്യേക വരുമാനവും ഇല്ല. പിന്നീടങ്ങോട്ട് ബിനീഷിന് മാത്രം കോടികളുടെ വരുമാനം ഉണ്ടായതായാണ് എന്‍ഫോഴ്‌സ്‌മെന്റിന്റെ കണ്ടെത്തല്.\nതെരഞ്ഞെടുപ്പില് ആസ്തി വെളിപ്പെടുത്തുമ്പോള് മക്കളുടെ പേരില് വരുമാനമോ ആസ്തിയോ ഇല്ല എന്നാണ് രേഖപ്പെടുത്തിയത്. കോടിയേരിയുടെ കൈവശം 1500 രൂപ, തലശ്ശേരി എസ്ബിഐ മെയിന് ബ്രാഞ്ചില് 31000 രൂപ, കൈരളിയുടെ മലയാളം കമ്മ്യൂണിക്കേഷനില് 5000 രൂപയുടെ ഷെയര് എന്നിവയും 2003 മോഡല് കാറും അടക്കം 49,283 രൂപയാണ്. ഭാര്യയുടെ കൈയില് 20000 രൂപയും തിരുവനന്തപുരം കൈതമുക്ക് എസ്ബിഐയില് 66,000 രൂപ, മലയാളം കമ്മ്യൂണിക്കേഷനില് 1000 രൂപഷെയര്, 193960 രൂപ വിലയുള്ള 120 ഗ്രാം സ്വര്‍ണം എന്നിവയാണ് കൈവശമുള്ളത്. സ്വത്ത് വകയായി കോടിയേരിക്ക് 5.5 ലക്ഷം വിലവരുന്ന ഭൂമിയും 92.5 സെന്റും മൂന്ന് ലക്ഷം വിലവരുന്ന കെട്ടിടവും ഉണ്ട്. ഭാര്യക്ക് 1.11 ലക്ഷം വിലവരുന്ന ഭൂമിയും 1.89 ലക്ഷം വിലവരുന്ന കെട്ടിടവും ഉണ്ട്. കോടിയേരിക്ക് കേരള ട്രാന്‍സ്‌പോര്‍ട്ട് ഡവലപ്‌മെന്റ് കോര്‍പ്പറേഷനില് 20166 രൂപയുടെ ലോണുണ്ട്. ഇതായിരുന്നു ആസ്തി വിവരം. മക്കള്‍ക്കാര്‍ക്കും വസ്തുവകകളോ മറ്റ് ആസ്തികളോ ഇല്ല.\nഎന്‍ഫോഴ്‌സ്‌മെന്റ് റിപ്പോര്‍ട്ടിലെ കണക്ക്\nഎന്നാല് കോടിയേരി ആഭ്യന്തരമന്ത്രി ആയതോടെ സ്ഥിതി മാറിയെന്ന് എന്‍ഫോഴ്‌സ്‌മെന്റ് രേഖകള് വ്യക്തമാക്കുന്നു. ഇപ്പോള് ബിനീഷ് താമസിക്കുന്ന വീട് ലക്ഷങ്ങള് കൊടുത്തുവാങ്ങി. 2008 മുതല് 2013 വരെ മാത്രമാണ് ബിനീഷ് ദുബായ്‌യില് ജോലി ചെയ്തത്. ആസമയം വന് കള്ളപ്പണ ഇടപാടുകള് നടത്തി. അവിടെ ബാങ്കിനെ വഞ്ചിച്ചതിന് കേസുമുണ്ടായി. അതിനുശേഷം കോടികളുടെ ഇടപാടാണ് രണ്ട് ബാങ്കുകള്‍വഴി നടത്തിയത്. ഐഡിബിഐ ബാങ്കിലെ രണ്ടും എച്ച്ഡിഎഫ്‌സി ബാങ്കിലെ ഒരക്കൗണ്ടും വഴിയാണ് ബിനീഷ് കോടിയേരിയും മയക്കുമരുന്നുകേസിലെ അനൂപ് മുഹമ്മദും തമ്മില് ഇടപാടുകള് നടന്നത്. ലഹരിമരുന്ന് ഇടപാടിലൂടെ സമാഹരിച്ച 5.17കോടി കൈമാറിയെന്നാണ് ഇഡി കോടതിയില് നല്‍കിയ റിമാന്‍ഡ് റിപ്പോര്‍ട്ടിലുള്ളത്. ഇതിനൊന്നും വ്യക്തമായ ഉറവിടം രേഖപ്പെടുത്താനായിട്ടില്ലെന്ന് എന്‍ഫോഴ്‌സ്‌മെന്റ് റിപ്പോര്‍ട്ടിലുണ്ട്. ഇവ കണ്ടെത്തുന്നതിനായി നിക്ഷേപ രസീതുകള് ഹാജരാക്കാന് ബാങ്കുകള്‍ക്ക് എന്‍ഫോഴ്‌സ്‌മെന്റ് നോട്ടീസ് നല്‍കിയിട്ടുണ്ട്.\nമാത്രമല്ല ആദായ നികുതി വകുപ്പിന് നല്‍കിയ വിവരങ്ങളും പുറത്തു വിട്ടു. അതിലും വന്‍വെട്ടിപ്പാണ് നടത്തിയത്. ഈ പണമെല്ലാം എവിടെ നിന്നു എന്ന് വന്നതെന്ന ചോദ്യം കോടിയേരിയിലേക്കും നീളുകയാണ്.\nഅക്കൗണ്ടിലെ 5.17 കോടി രൂപ ബിനീഷ് മീനും പച്ചക്കറിയും വിറ്റുണ്ടാക്കിയത്; കോടതിയില് ബിനീഷിനായി അഭിഭാഷകന്റെ വാദം; ജാമ്യഹര്‍ജി 19ലേക്ക് മാറ്റി\n'മയക്കുമരുന്ന് കേസില് ഉള്‍പ്പെട്ട പ്രതികള് ഇതില് കൂടുതല് കാലം ജയിലില് കഴിയുന്നു'; ബിനീഷ് കോടിയേരിയുടെ ജാമ്യാപേക്ഷ പരിഗണിക്കാതെ കര്‍ണാടക ഹൈക്കോടതി\nകോടിയേരിയുടെ ഭാര്യ വിനോദിനിയ്‌ക്കെതിരായ അടുത്ത നീക്കത്തിന് കസ്റ്റംസ് നിയമോപദേശം തേടി


മോഹന്‍ലാലിന്റെ ഒടിയാനെ കുറിച്ച് നിങ്ങള്‍ക്കെന്തറിയാം... ? ആരാണ് ആ നാലാമന് ? | Odiyan: Here's Everything You Want To Know About The Mohanlal Movie - Malayalam Filmibeat\n» മോഹന്‍ലാലിന്റെ ഒടിയാനെ കുറിച്ച് നിങ്ങള്‍ക്കെന്തറിയാം... ? ആരാണ് ആ നാലാമന് ?\nമോഹന്‍ലാലിന്റെ ഒടിയാനെ കുറിച്ച് നിങ്ങള്‍ക്കെന്തറിയാം... ? ആരാണ് ആ നാലാമന് ?\nPublished: Friday, April 21, 2017, 7:51 [IST]\nവി എ ശ്രീകുമാര് മേനോന് എന്ന പേര് ഇപ്പോള് മലയാളികള്‍ക്ക് സുപരിചതമായിക്കഴിഞ്ഞു. മോഹന്‍ലാലിനെ നായകനാക്കി ആയിരം കോടി ബജറ്റില് മഹാഭാരതം എന്ന ചിത്രം സംവിധാനം ചെയ്യാന് ഒരുങ്ങുന്ന സംവിധായകന്! എന്നാല് മഹാഭാരതമല്ല ശ്രീകുമാറിന്റെ ആദ്യ ചിത്രം.\nഇതുവരെ പറഞ്ഞതൊന്നുമല്ല ഒടിയന്, ഏറ്റവും വലിയ പ്രത്യേകത ഇതാണ്, മോഹന്‍ലാലിനേ ഇതു പറ്റൂ\nപരസ്യ സംവിധാനത്തില് കഴിവ് തെളിയിച്ച വിഎ ശ്രീകുമാര് മേനോന് മഹാഭാരതത്തിന് മുന്‍പ് ഒടിയാന് എന്ന ചിത്രം സംവിധാനം ചെയ്യുന്നതായ വാര്‍ത്തകള് നേരത്തെ വന്നതാണ്. ഇപ്പോഴിതാ ചിത്രത്തെ കുറിച്ച് കൂടുതല് കാര്യങ്ങള് പുറത്ത് വിട്ടിരിയ്ക്കുന്നു. എന്താണെന്ന് വായിക്കാം..\nഒരു മാന്ത്രിക യാഥാര്‍ത്ഥ്യമാണ് ഒടിയാന്റെ ആശയം. ഒരു പിരിയോഡിക്കല് ചിത്രമാണ്. 1950 മുതല് 1990 വരെയുള്ള കാലഘട്ടത്തിലൂടെ കടന്നുപോകുന്ന സിനിമ മലയാളം ഇതുവരെ പരീക്ഷിക്കാത്ത ഫാന്റസി ത്രില്ലറായിരിയ്ക്കും എന്നാണ് റിപ്പോര്‍ട്ടുകള്.\nനാല് കേന്ദ്ര കഥാപാത്രങ്ങളിലൂടെയാണ് ഒടിയാന്റെ കഥ സഞ്ചരിയ്ക്കുന്നത്. മോഹന്‍ലാലിനെ കൂടാതെ മഞ്ജു വാര്യരും തെന്നിന്ത്യന് താരം പ്രകാശ് രാജും ചിത്രത്തില് മറ്റ് രണ്ട് പ്രധാന കഥാപാത്രങ്ങളെ അവതരിപ്പിയ്ക്കുന്നു. ആ നാലാമത്തെ കഥാപാത്രം ആര് ചെയ്യും എന്ന കാര്യം അണിയറപ്രവര്‍ത്തകര് വെളിപ്പെടുത്തിയിട്ടില്ല.\nപീറ്റര് ഹെയിന് വീണ്ടും\nപുലിമുരുകന് എന്ന ചിത്രത്തിലൂടെ മലയാളി പ്രേക്ഷകരെ കൈയ്യിലെടുത്ത സ്റ്റണ്ട് കൊറിയോഗ്രാഫറാണ് പീറ്റര് ഹെയിന്. മോഹന്‍ലാലിന്റെ ഒടിയാന് വേണ്ടി പീറ്റില് വീണ്ടുമെത്തുന്നു. മഹാഭാരത്തിനും പീറ്റര് തന്നെയാണ് സ്റ്റണ്ട് കൊറിയോഗ്രാഫി നടത്തുന്നത് എന്ന വാര്‍ത്തകളുണ്ട്.\nദേശീയ അവാര്‍ഡ് നേടിയ തിരക്കഥാകൃത്ത് ഹരികൃഷ്ണനാണ് ഒടിയാന് തിരക്കഥ ഒരുക്കുന്നത്. സാബു സിറിലാണ് ചിത്രത്തിന്റെ പ്രൊഡക്ഷന് ഡിസൈനര്. ശ്രീകര് പ്രസാദാണ് എഡിറ്റിങ്ങ്. എം.ജയചന്ദ്രന് സംഗീതമൊരുക്കുന്നു. റഫീഖ് അഹമ്മദ്, ലക്ഷ്മി ശ്രീകുമാര് എന്നിവരുടേതാണ് ഗാനങ്ങള്. ബാഹുബലി, കമീനേ, റങ്കൂണ് എന്നിവയുടെ സൗണ്ട്ഡിസൈനര് സതീഷാണ് ചിത്രത്തിന്റെ ശബ്ദലേഖനം. ഗോകുല് ദാസാണ് കലാ സംവിധായകന്\nഇന്ത്യന് സിനിമ ഇന്നേവരെ കാണാത്ത വിഷ്വല് ഇഫക്ടുകളുടെ ദൃശ്യാനുഭവമാകും ഒടിയന് സമ്മാനിക്കുകയെന്നാണ് അണിയറ പ്രവര്‍ത്തകരുടെ വാഗ്ദാനം. വി എഫ് എക്‌സിനുവേണ്ടി ഏറ്റവും കൂടുതല് തുക ചെലവിടുന്ന ചിത്രവുമാകും ഇത്. വിദേശസാങ്കേതികവിദഗ്ദ്ധരാണ് വി.എഫ്.എക്‌സ് രംഗങ്ങളൊരുക്കുക. പാലക്കാട്, തസറാക്ക്, ഉദുമല്‍പേട്ട്, പൊള്ളാച്ചി, ബനാറസ്, ഹൈദരാബാദ് എന്നിവിടങ്ങളിലായാണ് ചിത്രം ഷൂട്ട് ചെയ്യുന്നത്.\nRead more about: mohanlal manju warrier va shrikumar menon odiyan malayalam film malayalam movie malayalam cinema മലയാളം സിനിമ ഒടിയന് മഞ്ജു വാര്യര് മോഹന്‍ലാല് വിഎ ശ്രീകുമാര് മേനോന്\nOdiyan is the Mohanlal starring fantasy thriller, directed by VA Shrikumar Menon. Here is everything you want to know about Odiyan\nStory first published: Friday, April 21, 2017, 7:51 [IST]


സൈനികരാണ് രാജ്യത്തിന്റെ സമ്പത്തെന്ന് പ്രധാനമന്ത്രി; ദീപാവലി ആഘോഷം രാജസ്ഥാനിൽ, പാക്കിസ്ഥാന് മുന്നറിയിപ്പ് | Metro Journal Online\nസൈനികരാണ് രാജ്യത്തിന്റെ സമ്പത്തെന്ന് പ്രധാനമന്ത്രി; ദീപാവലി ആഘോഷം രാജസ്ഥാനിൽ, പാക്കിസ്ഥാന് മുന്നറിയിപ്പ്\nരാജസ്ഥാനിലെ ജയ്‌സാൽമീറിൽ സൈനികർക്കൊപ്പം ദീപാവലി ആഘോഷിച്ച് പ്രധാനമന്ത്രി നരേന്ദ്രമോദി. സിയാച്ചിനിൽ ദീപാവലി ആഘോഷിച്ച തന്നെ പലരും വിമർശിച്ചു. എന്നാൽ സൈനികരാണ് രാജ്യത്തിന്റെ സമ്പത്ത് എന്നാണ് ഞാൻ കരുതുന്നത്. ജവാൻമാർക്കൊപ്പം ഉള്ളപ്പോഴാണ് തന്റെ ദീപാവലി ആഘോഷം പൂർണമാകുന്നതെന്നും മോദി പറഞ്ഞു\nമധുരത്തിനൊപ്പം രാജ്യത്തിന്റെ സ്‌നേഹവും അവർക്ക് കൈമാറുകയാണ്. സൈനികരുടെ സന്തോഷമുള്ള മുഖം കാണുമ്പോൾ തന്റെ സന്തോഷവും വർധിക്കുകയാണ്. പാക്കിസ്ഥാന് പ്രധാനമന്ത്രി മുന്നറിയിപ്പ് നൽകുകയും ചെയ്തു. രാജ്യസുരക്ഷയാണ് സർക്കാരിന് മുഖ്യം. അതിന് വെല്ലുവിളി ഉയർത്തുന്ന ശക്തികൾക്ക് തക്കതായ മറുപടി നൽകും\nശത്രുവിനെ അവരുടെ സങ്കേതത്തിലെത്തി വക വരുത്താൻ സൈന്യം സജ്ജമാണ്. ലോംഗെവാലെയിൽ ഇന്ത്യൻ സൈന്യം പാക് സൈന്യത്തിന് തക്ക മറുപടി നൽകി. ഇന്ത്യൻ സൈന്യം വലിയ ശൗര്യം പ്രകടിപ്പിച്ചു. സമാനതകളില്ലാത്ത ധൈര്യമാണ് നമ്മുടെ സൈനികരുടേതെന്നും മോദി പറഞ്ഞു.\n← അൽ ഖ്വയ്ദ നേതൃനിരയിൽ രണ്ടാമനായ അബ്ദുള്ള അഹമ്മദ് അബ്ദുള്ള കൊല്ലപ്പെട്ടു\nവിജയരാഘവനേക്കാൾ സിപിഎം സെക്രട്ടറിയാകാൻ ഭേദം പി ജയരാജനെന്ന് മുല്ലപ്പള്ളി രാമചന്ദ്രൻ →\nShare with your friendsധനമന്ത്രി തോമസ് ഐസക് അവകാശലംഘനം നടത്തിയെന്ന പരാതി എത്തിക്‌സ് കമ്മിറ്റിക്ക് വിട്ടത് വിഷയത്തിന്റെ രണ്ട് വശവും പറയുന്നത് കേൾക്കാനെന്ന് സ്പീക്കർ പി ശ്രീരാമകൃഷ്ണൻ.


പതിനഞ്ചാമത് കേരള ബാംബു ഫെസ്റ്റിന് തുടക്കമായി\nസംസ്ഥാനത്തെ ഇരുന്നൂറോളം കരകൗശല തൊഴിലാളികളും പതിനഞ്ചോളം സ്ഥാപനങ്ങളുമാണ് ഇത്തവണത്തെ ഫെസ്റ്റില് പങ്കെടുക്കുന്നത്\n08 Dec, 2018 at 04:57 AM\nപതിനഞ്ചാമത് ’കേരള ബാംബൂ ഫെസ്റ്റി’ന് തുടക്കമായി. കൊച്ചി എറണാകുളത്തപ്പൻ ഗ്രൗണ്ടിൽ നടക്കുന്ന ഫെസ്റ്റ് മേയര് സൗമിനി ജെയിന് ഉദ്ഘാടനം ചെയ്തു. സംസ്ഥാനത്തെ ഇരുന്നൂറോളം കരകൗശല തൊഴിലാളികള്‍ക്കും പതിനഞ്ചോളം സ്ഥാപനങ്ങള്‍ക്കും പുറമെ വിവിധ സംസ്ഥാനങ്ങളുടെ പ്രതിനിധികളും ഇത്തവണത്തെ ഫെസ്റ്റില് പങ്കെടുക്കുന്നുണ്ട്.\nസംസ്ഥാനത്തെ മുള വികസന വിപണന ശ്യംഖല മെച്ചപ്പെടുത്താനായി 2004 മുതലാണ് ബാംബൂ മിഷൻ, ഫെസ്റ്റിന് തുടക്കം കുറിച്ചത്. ഈ മാസം 11 വരെയാകും ഇത്തവണത്തെ ഫെസ്റ്റ് നടക്കുക. സംസ്ഥാനത്തെ ഇരുന്നൂറോളം കരകൗശല തൊഴിലാളികളും പതിനഞ്ചോളം സ്ഥാപനങ്ങളുമാണ് ഇത്തവണത്തെ ഫെസ്റ്റില് പങ്കെടുക്കുന്നത്. സന്ദർശകർക്ക് ബാംബൂ മിഷൻ പരിശീലകർ രൂപകൽപന ചെയ്ത വിവിധ മുള ഉൽപ്പന്നങ്ങൾ കാണുന്നതിനുള്ള ഗ്യാലറിയും, കുടുംബശ്രീ ഫുഡ് കോർട്ടും ഫെസ്റ്റിന്റെ ഭാഗമായി സജ്ജീകരിച്ചിട്ടുണ്ട്.\nവിവിധ സംസ്ഥാനങ്ങളിൽ നിന്നുള്ള കരകൗശല തൊഴിലാളികളും 170 ഓളം സ്റ്റാളുകളും പ്രദർശനത്തിന്റെ ഭാഗമായുണ്ട്. കൊച്ചി കോര്‍പ്പറേഷന് മേയര് സൗമിനി ജെയിന് ഉദ്ഘാടനം നിര്‍വഹിച്ച ചടങ്ങില് വ്യവസായ വകുപ്പ് ഡയരക്ടര് ബിജു .കെ, ബാംബൂ കോര്‍പ്പറേഷന് ചെയര്‍മാന് കെ.ജെ ജേക്കബ് തുടങ്ങിയവര് പങ്കെടുത്തു.\nമേഖലയിലെ വിദഗ്ധർ പങ്കെടുക്കുന്ന ദേശീയ ശിൽപ്പശാല 10, 11 തീയതികളിൽ എറണാകുളം സെന്റർ ഹോട്ടലിൽ നടക്കും. നാഷണൽ ബാംബൂ മിഷൻ ഡയറക്ടര് ഡോ. അൽകാ ഭാർഗവ ശിൽപശാല ഉദ്ഘാടനം ചെയ്യും. മറ്റു സംസ്ഥാനങ്ങളിലെ ബാംബൂ മിഷൻ ഡയറക്ടർമാരും ഉദ്യോഗസ്ഥരും ശിൽപശാലയിൽ പങ്കെടുക്കും. മുള ഗവേഷണ സ്ഥാപനങ്ങളും ഫെസ്റ്റിൽ പങ്കെടുക്കുന്നുണ്ട്.\nbamboo festkerala bamboo mission


Third wave may peak in Delhi, Mumbai mid-Jan: Sutra model scientist | Indian Express Malayalam\n3rd wave may peak in delhi mumbai mid jan sutra model scientist\nകോവിഡ്: ജനുവരി പകുതിയോടെ മുംബൈയിലും ഡൽഹിയിലും കേസുകൾ വൻതോതിൽ ഉയർന്നേക്കാം: സൂത്ര മോഡൽ ശാസ്ത്രജ്ഞൻ\nഫെബ്രുവരിയോടെ രാജ്യത്ത് ഉടനീളം കേസുകൾ വൻതോതിൽ ഉയരുമെന്നും അദ്ദേഹം പറഞ്ഞു\nJanuary 9, 2022 8:08:34 am\nന്യൂഡൽഹി: രാജ്യത്ത് മൂന്നാം തരംഗത്തിൽ പ്രതിദിന കേസുകൾ രണ്ടാം തരംഗത്തിന്റെ ഇരട്ടി, ഏകദേശം എട്ട് ലക്ഷം കേസുകൾ വരെ ഉയർന്നേക്കാമെന്ന് ഐഐടി കാൺപൂർ പ്രൊഫസറും ഗണിതശാസ്ത്രജ്ഞനുമായ മനീന്ദ്ര അഗർവാൾ. ഈ മാസം പകുതിയോടെ ഡൽഹി, മുംബൈ തുടങ്ങിയ പ്രധാന നഗരങ്ങളിൽ കേസുകളുടെ എണ്ണം ഏറ്റവും ഉയരത്തിൽ എത്തുമെന്നും അദ്ദേഹം പറഞ്ഞു.\nനിലവിലെ കണക്കുകൂട്ടലിനെ അടിസ്ഥാനമാക്കിയുള്ളതാണ് തന്റെ പ്രൊജക്ഷൻ, രാജ്യത്തെ മുഴുവൻ ഡാറ്റയും ലഭ്യമല്ലാത്തതിനാൽ ഇത് പ്രാഥമികമായ വിശകലനമാണെന്നും അദ്ദേഹം പറഞ്ഞു.\n“മൂന്നാം തരംഗം (രാജ്യത്ത്) അടുത്ത മാസം തുടക്കത്തിലോ അതിനു അൽപ്പം മുമ്പോ ഉയരുമെന്ന് പ്രതീക്ഷിക്കുന്നു. ഇപ്പോഴത്തെ കണക്കനുസരിച്ച്, പ്രതിദിനം നാല് മുതൽ എട്ട് ലക്ഷം വരെ കേസുകൾ ആയേക്കാമെന്ന് ഞങ്ങൾ പ്രവചിക്കുന്നു. രാജ്യമാകെ കർവ് ഉയരാൻ തുടങ്ങിയിട്ടേയുള്ളൂ. അത് കുറയാൻ ഇനിയും ഒരു മാസമെടുക്കും. മാർച്ച് പകുതിയോടെ, കോവിഡ് മൂന്നാം തരംഗം ഇന്ത്യയിൽ ഒരുപരിധി വരെ അവസാനിക്കും, ”അഗർവാൾ പറഞ്ഞു.\nതിരഞ്ഞെടുപ്പുകൾ കേസുകളുടെ കുതിച്ചുചാട്ടത്തിന് സഹായിക്കും, എന്നാൽ വർദ്ധനവിന് പിന്നിലെ ഘടകങ്ങളിൽ ഒന്ന് മാത്രമാണിത്. രാജ്യത്തെ കോവിഡ് കർവ് ട്രാക്കുചെയ്യുന്ന സൂത്ര കമ്പ്യൂട്ടർ മോഡൽ പ്രവർത്തിപ്പിക്കുന്ന അഗർവാൾ വെള്ളിയാഴ്ച ‘ഇന്ത്യൻ എക്‌സ്‌പ്രസ് ഐഡിയ എക്‌സ്‌ചേഞ്ചിൽ’ പറഞ്ഞു.\n“തിരഞ്ഞെടുപ്പ് റാലികൾ കേസുകളുടെ വർദ്ധനവിന് കാരണമാകുന്നില്ല എന്നല്ല. അത് തീർച്ചയായും ഉണ്ടാകും, എന്നാൽ ഏത് സംസ്ഥാനത്തും കേസുകൾ വർദ്ധിക്കുന്നതിന് ധാരാളം കാരണങ്ങളുണ്ട്, തിരഞ്ഞെടുപ്പ് റാലികൾ അവയിലൊന്ന് മാത്രമാണ്. തിരഞ്ഞെടുപ്പ് മാറ്റിനിർത്തിയാലും ആ സംസ്ഥാനത്തെ മൊത്തത്തിലുള്ള സ്ഥിതിഗതികളിൽ കാര്യമായ മാറ്റമൊന്നും ഉണ്ടാവില്ല എന്നതാണ് ഞങ്ങൾ ശ്രദ്ധിച്ചത്,” അദ്ദേഹം പറഞ്ഞു.\nAlso Read: ഫെബ്രുവരി 1-15 നും ഇടയിൽ കോവിഡ് വ്യാപനം അതിരൂക്ഷമാകുമെന്ന് ഐഐടി മദ്രാസ് പഠനം\nകോവിഡ് സമയത്ത് 16 സംസ്ഥാനങ്ങളിൽ നടന്ന തിരഞ്ഞെടുപ്പിനെ അടിസ്ഥാനമാക്കിയാണ് തെരഞ്ഞെടുപ്പിനെ കുറിച്ചുള്ള തന്റെ പരാമർശമെന്നും അതിൽ അഞ്ച് സംസ്ഥാനങ്ങൾ രണ്ടാം തരംഗത്തിന് തൊട്ടുമുമ്പ് തിരഞ്ഞെടുപ്പിലേക്ക് പോയതാണെന്നും അഗർവാൾ പറഞ്ഞു.\n“പാരാമീറ്ററുകൾ നിലവിലെ പോലെ വേഗത്തിൽ മാറുമ്പോൾ പ്രൊജക്ഷനുകൾ ഉണ്ടാക്കുന്നത് ബുദ്ധിമുട്ടാണ്. എന്നാൽ ഒരു കാര്യം എനിക്ക് ഉറപ്പിച്ചു പറയാൻ കഴിയും, മുംബൈയെ സംബന്ധിച്ചിടത്തോളം, ഈ മാസം പകുതിയോടെ മൂന്നാം തരംഗം ഉയർന്നുവരാൻ സാധ്യതയുണ്ട്. അതിനാൽ അത് അത്ര അകലെയല്ല. ഡൽഹിയുടെ കാര്യവും ഇതുതന്നെയാണെന്ന് തോന്നുന്നു. കൊൽക്കത്തയെ സംബന്ധിച്ചിടത്തോളം വലിയൊരു അനിശ്ചിതത്വമുണ്ട്, എന്നാൽ ആ നഗരത്തിലും ഏതാണ്ട് അതേ സമയത്ത് കേസുകൾ ഉയരാം” നിലവിലെ രോഗ്യ വ്യാപനത്തെകുറിച്ച് ചോദിച്ചപ്പോൾ അദ്ദേഹം പറഞ്ഞു.\nഫെബ്രുവരിയോടെ രാജ്യത്ത് ഉടനീളം കേസുകൾ വൻതോതിൽ ഉയരുമെന്നും അദ്ദേഹം പറഞ്ഞു.\nWeb Title: 3rd wave may peak in delhi mumbai mid jan sutra model scientist\nഇന്ത്യയിലെ കോവിഡ് മരണക്കണക്ക് ഔദ്യോഗിക കണക്കിന്റെ ആറിരട്ടിയായിരിക്കാമെന്ന് പഠനം


DR. MANMOHAN SINGH – Media Mangalam\nഡൽഹി: എയിംസ് ആശുപത്രിയിൽ കഴിയുന്ന മുൻ പ്രധാനമന്ത്രിയും മുതിർന്ന കോൺഗ്രസ് നേതാവുമായ ഡോ.മൻമോഹൻ സിംഗിന്റെ ആരോഗ്യനിലയിൽ പുരോഗതിയുണ്ടെന്ന് ആശുപത്രി അധികൃതർ. പനിയെ തുടർന്നാണ് കഴിഞ്ഞ ബുധനാഴ്ച മൻമോഹൻ…\nന്യൂഡല്‍ഹി: ദേഹാസ്വാസ്ഥ്യം മൂലം മുന് പ്രധാനമന്ത്രി മന്‍മോഹന് സിങിനെ ഡല്‍ഹി എയിംസില് പ്രവേശിപ്പിച്ചു. ഇന്ന് വൈകുന്നേരം ആറ് മണിയോടെയാണ് അദ്ദേഹത്തെ എയിംസിലെ കാര്‍ഡിയോ-ന്യൂറോ വിഭാഗത്തില് പ്രവേശിപ്പിച്ചത്. മന്‍മോഹന്…\nകോവിഡിനെ നേരിടാൻ അഞ്ചു നിർദ്ദേശങ്ങൾ; പ്രധാനമന്ത്രിക്ക് കത്ത് നൽകി മൻമോഹൻ സിംഗ്\nദില്ലി: രാജ്യം ഏറ്റവും വേഗത്തിൽ കോവിഡ് വ്യാപനം നടക്കുന്ന രാജ്യമാവുമ്പോൾ; പ്രതിരോധ നിർദ്ദേശങ്ങൾ അടങ്ങുന്ന കത്ത് പ്രധാനമന്ത്രിക്ക് നൽകി മുൻ പ്രധാനമന്ത്രി ഡോ. മൻമോഹൻ സിംഗ്. രാജ്യത്തെ…\nന്യൂഡല്‍ഹി:ഒബാമയുടെ പുതിയ പുസ്തകം താന് വായിച്ചു. അതില് ഒരിടത്ത് പോലും നരേന്ദ്രമോദിയുടെ പേര് പരാമര്‍ശിച്ചിട്ടില്ലെന്നും ഡോക്ടര് മന്‍മോഹന് സിങ്ങിനെ വളരെ നന്നായി ആ പുസ്തകത്തില് പ്രശംസിച്ചിട്ടുണ്ടെന്നും ശശി…\nഡോ. മന്‍മോഹന്‍സിംഗിന് ജന്മദിനാശംസയുമായി രാഹുല് ഗാന്ധി\nന്യൂഡല്‍ഹി: ഇന്ന് 88ാം പിറന്നാള് ആഘോഷിക്കുന്ന മുന് പ്രധാനമന്ത്രി ഡോ. മന്‍മോഹന്‍സിംഗിന് ജന്മദിനാശംസയുമായെത്തിയിരിക്കുകയാണ് കോണ്‍ഗ്രസ് നേതാവ് രാഹുല് ഗാന്ധി. ആശംസകള് നേര്‍ന്ന് കുറിച്ചത് ഇങ്ങനെ,’മന്‍മോഹന് സിംഗിനെ പോലെ…


സ്‌മിത്ത് ഒന്നാമത്, റൂട്ട് രണ്ടാമത്; അപ്പോള് കോഹ്‌ലിയോ ? - ഇന്ത്യന് നായകന് ഇടിച്ചു കയറി | Webdunia Malayalam\nകോഹ്‌ലിയെ ടീമില് നിന്നു പുറത്താക്കാന് തീരുമാനിച്ചിരുന്നു, വിരാടിനെ രക്ഷിച്ചത് എന്നും പഴികേള്‍ക്കുന്ന ഒരു സൂപ്പര് താരം - ഞെട്ടിപ്പിക്കുന്ന വെളിപ്പെടുത്തലുമായി സെവാഗ്\nഇന്ത്യന് ടെസ്‌റ്റ് നായകന് വിരാട് കോഹ്‌ലി ടെസ്‌റ്റ് റാങ്കിംഗില് മൂന്നാം സ്ഥാനത്ത്. ഇംഗ്ലണ്ടിനെതിരായ പരമ്പരയിൽ മികച്ച പ്രകടനം കാഴ്ച്ച വച്ചതാണ് വിരാടിന് റാങ്കിംഗില് മുന്നേറ്റം നല്‍കിയത്. ഒന്നാം സ്ഥാനത്ത് ഓസ്‌ട്രേലിയന് നായകന് സ്‌റ്റീവ് സ്‌മിത്താണ്.\nഇംഗ്ളണ്ടിനെതിരായ പരമ്പര തുടങ്ങുന്നതിനു 15ആം സ്ഥാനത്തായിരുന്നു കോഹ്‌ലി. എന്നാല് ആദ്യ മൂന്ന് ടെസ്റ്റുകളിൽ നിന്നായി 405 റൺസ് നേടിയതോടെ കരിയറിലെ മികച്ച ടെസ്റ്റ് റാങ്ക് സ്വന്തമാക്കാന് അദ്ദേഹത്തിനായി. സ്‌മിത്ത് നയിക്കുന്ന പട്ടികയില് രണ്ടാം സ്ഥനത്തുള്ളത് ഇംഗ്ലീഷ് താരം ജോ റൂട്ടാണ്.\nഇന്ത്യൻ താരങ്ങളിൽ ചേതേശ്വർ പൂജാരയാണ് ആദ്യ പത്തിലുള്ള മറ്റൊരു ഇന്ത്യൻ താരം. റൂട്ടിനേക്കാൾ 14 പോയിന്റ് മാത്രം പിന്നിലാണ് കോഹ്ലി. രവിചന്ദ്ര അശ്വിനാണ് ടെസ്റ്റ് ബൗളർമാരുടെയും ഓൾറൗണ്ടർമാരുടെയും പട്ടികയില് ഒന്നാം സ്ഥാനത്ത്.\nമൊഹാലി ടെസ്‌റ്റില് ഇംഗ്ലണ്ടിനെതിരെ ഇന്ത്യക്ക് എട്ട് വിക്കറ്റ് ജയം. 103 റണ്‍സ് ...\nസമകാലിക ക്രിക്കറ്റിലെ ഏറ്റവും മികച്ച താരങ്ങളില് ഒരാളായ ഇന്ത്യന് ടെസ്‌റ്റ് നായകന് ...


(K.P.Sethunath)വാക്സിന് ക്ഷാമവും കോവിഡ് മഹാമാരിയുടെ രണ്ടാം വരവും|K.P.Sethunath in his weekly column Napasu writes about the Covid 19 pandemic and contemporary crisis\nവാക്സിന് ക്ഷാമവും കോവിഡ് മഹാമാരിയുടെ രണ്ടാം വരവും\n14 April 2021 12:52 AM GMT\nകോവിഡിന്റെ രണ്ടാം വരവിലെ തീവ്രത ഒരു സൂചനയായി എടുത്താല് വിഷുഫലം കുറിയ്ക്കുന്ന ജോത്സ്യന്മാര് വിഷമത്തിലാവും. രോഗം പടരുന്നതിന്റെ വേഗതയും ഭരണ സംവിധാനത്തിന്റെ പരാജയം കൂടി ചേര്‍ന്നാല് ഫലം പറയാന് ബാക്കി ഒന്നും ഉണ്ടാവില്ല. കോവിഡിന്റെ വ്യാപനം ദുരന്തമായി മാറിയിട്ട് ഒരു കൊല്ലം പിന്നിട്ടുവെങ്കിലും സര്‍ക്കാര് കാര്യം മുറ പോലെയെന്ന ചൊല്ലില് നിന്നും ഒട്ടും ഭിന്നമല്ല ഇന്ത്യയിലെ സ്ഥിതി. കേന്ദ്രസര്‍ക്കാരിന്റെ കെടുകാര്യസ്ഥതയാണ് പ്രധാന കുറ്റവാളി. ഒരു മുന്നറിയിപ്പുമില്ലാതെ പ്രഖ്യാപിച്ച ലോക്ഡൗണ് മുതല് ഇപ്പോള് നടപ്പിലാക്കുന്ന രാജ്യവ്യാപകമായ വാക്സിനേഷന്റെ തയ്യാറെടുപ്പുകളിലെ പാളിച്ചകള് വരെയുള്ള നടപടികള് ഭരണസംവിധാനത്തിലെ കാര്യക്ഷമതയുടെ അഭാവം കൃത്യതയോടെ വെളിപ്പെടുത്തുന്നു. കോവിഡിന്റെ ഒന്നാംഘട്ടം സൃഷ്ടിച്ച ആഘാതങ്ങളുടെ കണക്കെടുപ്പ് പൂര്‍ത്തിയാവുന്നതിന് മുമ്പാണ് രണ്ടാം വരവ്. ഏപ്രില് രണ്ടു മുതല് ദിവസവും ഒരു ലക്ഷത്തിലധികം പേര് രോഗബാധിതരാവുന്ന നില വന്നതോടെ ലോകത്തില് അതിവേഗം രോഗം വ്യാപിക്കുന്ന രാജ്യമായി ഇന്ത്യ മാറി. കഴിഞ്ഞ 24-മണിക്കൂറിനുള്ളില് 161,736 പേരാണ് പുതുതായി കോവിഡ് ബാധിച്ചവര്. നിലവിലുള്ള ആശുപത്രി സൗകര്യങ്ങള്‍ക്ക് താങ്ങാവുന്നതിലധികമാണ് രോഗികള് എന്ന തരത്തിലുള്ള റിപ്പോര്‍ട്ടുകള് ഗുജറാത്ത്, ഛത്തീസ്ഗഢ് തുടങ്ങിയ സംസ്ഥാനങ്ങളില് നിന്നും പുറത്തു വരുന്നത് രണ്ടാം വരവിന്റെ വരവിന്റെ രൂക്ഷതയും, തീവ്രതയും വെളിപ്പെടുത്തുന്നു.\n.കോവിഡിനെതിരായ പ്രതിരോധത്തിന്റെ ഉത്തരവാദിത്തം അവധാനതയോടെ ആസൂത്രണം ചെയ്യുന്നതില് സംഭവിച്ച പിഴവിന്റെ തിക്തഫലമാണ് രോഗതീവ്രത ഇത്രയും വഷളായതിന്റെ ഉത്തരവാദി. തെരഞ്ഞെടുപ്പ് മേളകളുടെ ആധിക്യത്തിനൊപ്പം കുംഭമേള പോലുള്ള കൂട്ടംകൂടലുകള്‍ക്കെല്ലാം ഫലപ്രദമായ നിയന്ത്രണം ഏര്‍പ്പെടുത്തുവാന് ഉത്തരവാദപ്പെട്ടവര് അതിന് നേരെ വിപരീതമായി പ്രവര്‍ത്തിക്കുന്നതിനാണ് നാം സാക്ഷ്യം വഹിക്കുന്നത്. അമേരിക്കയില് തീവ്ര വലതുപക്ഷത്തിന്റെ അനുയായികള് മുഖാവരണം ധരിക്കുന്നതിനും, കുത്തിവയ്പ് സ്വീകരിക്കുന്നതിനും വിസ്സമ്മതിക്കുന്നതിന്റെ മറ്റൊരു പതിപ്പാണ് ഇവിടെ ഒരു നിയന്ത്രണവുമില്ലാത്ത ആള്‍ക്കൂട്ടത്തിന്റെ ആരവങ്ങളില് കാണാനാവുക. കുംഭമേളയിലെ മതപരതയും, തെരഞ്ഞെടുപ്പ് മേളയിലെ പാര്‍ട്ടിപരതയും തമ്മില് ഭേദമില്ലെന്ന് കോവിഡിന്റെ കുതിച്ചുയരല് ബോധ്യപ്പെടുത്തുന്നു. തദ്ദേശ സ്ഥാപനങ്ങളിലേക്കുള്ള തെരഞ്ഞെടുപ്പ് കഴിഞ്ഞ ഉടനെ കേരളത്തിലെ രോഗബാധയില് ഗണ്യമായ വര്‍ദ്ധ രേഖപ്പെടുത്തിയിരുന്നു. ഈ അനുഭവത്തിന്റെ പശ്ചാത്തലത്തില് നിയമസഭ തെരഞ്ഞെടുപ്പിന്റെ പ്രചാരണ വേളയില് ഉചിതമായ മുന്‍കരുതലുകള് നടപ്പിലാക്കുവാന് ചുമതലപ്പെട്ടവര് തന്നെ അത്തരം കരുതലുകള് ഉപേക്ഷിക്കുവാന് മുമ്പില് നിന്നു. തെരഞ്ഞെടുപ്പ് നടന്നതും, നടക്കുന്നതുമായ മറ്റു സംസ്ഥാനങ്ങളിലും സ്ഥിതി സമാനമാണ്.\nരോഗ വ്യാപനത്തെ ക്ഷണിച്ചു വരുത്തുന്ന ആള്‍ക്കൂട്ടപ്പെരുമകള് സംഘടിപ്പിക്കുന്നതില് പുലര്‍ത്തുന്ന നിരുത്തരവാദിത്തം വാക്സിന് നിര്‍മ്മാണവും, വിതരണവും ആസൂത്രണം ചെയ്യുന്നതിലും പ്രകടമാണ്.ഒരു നിയന്ത്രണവുമില്ലാതെ രോഗം പടര്‍ന്നു പിടിക്കുന്ന സാഹചര്യത്തിലാണ് വാക്സിന്റെ ലഭ്യതയില് നേരിടുന്ന ക്ഷാമം പ്രത്യക്ഷപ്പെടുന്നത്. വാക്സിന് നിര്‍മ്മാതാക്കളുമായി സമയബന്ധിതമായി കരാറുകളില് എത്തിച്ചേരുന്നതില് പുലര്‍ത്തിയ അനാസ്ഥയാണ് ഇപ്പോഴത്ത ക്ഷാമത്തിന്റെ കാരണം. ജനുവരിയില് വാക്സിനേഷന് മുന്‍ഗണന ക്രമത്തില് ആരംഭിച്ചിട്ട് മൂന്നു മാസം കഴിഞ്ഞു. കേവലം രണ്ട് കമ്പനികളുടെ വാക്സിനുകള് മാത്രമാണ് ഇതുവരെ അംഗീകാരം ഇന്ത്യയില് നേടിയത്. രോഗബാധ രൂക്ഷമായതിന്റെ പശ്ചാത്തലത്തില് റഷ്യയുടെ സ്പുടനിക് വാക്സിന് കഴിഞ്ഞ ദിവസം അനുമതി ലഭിച്ചു. അതോടൊപ്പം പാശ്ചാത്യ രാജ്യങ്ങളിലും, ജപ്പാനിലും അംഗീകാരം ലഭിച്ച വാക്സിനുകള് ഇന്ത്യയില് ഉപയോഗിക്കുവാന് അടിയന്തര അംഗീകാരം നല്‍കുന്ന നടപടികള്‍ക്കും ചൊവ്വാഴ്ച പൂര്‍ത്തിയാക്കി.\nഏറ്റവും മിതമായ സുരക്ഷ മാനദണ്ഡങ്ങള് പോലും ഉപേക്ഷിക്കാന് നിര്‍ബന്ധിതമാവുന്ന തരത്തിലാണ് ഇപ്പോള് സ്വീകരിക്കുന്ന ധൃതി പിടിച്ച നടപടികള്. സാധാരണഗതിയില് പ്രാദേശികമായി നിശ്ചിത എണ്ണം ആളുകളില് പരീക്ഷണാടിസ്ഥാനത്തില് ഉപയോഗിച്ചതിനു ശേഷമാണ് വാക്സിനുകള് അടിയന്തരമായി ഉപയോഗിക്കാനുള്ള അപേക്ഷ അംഗീകാരത്തിനായി സമര്‍പ്പിക്കുക. ഇപ്പോഴത്തെ സാഹചര്യത്തില് പ്രസ്തുത നിബന്ധന ഒഴിവാക്കപ്പെടുന്നതിനാണ് സാധ്യതയെന്ന് വാര്‍ത്ത ഏജന്‍സി റിപ്പോര്‍ട്ടില് പറയുന്നു. സ്പുട്നിക്കിന് പുറമെ ഫൈസര്, മൊഡേണ, ജോണ്‍സണ് ആന്റ് ജോണ്‍സണ് എന്നിവയുടെ വാക്സിനുകളാണ് അംഗീകാരം നേടാന് ഇടയുള്ളവ. അതില് ജോണ്‍സണ് ആന്റ് ജോണ്‍സണിന്റെ വാക്സിന് ഉപയോഗിക്കുന്നതില് ചൊവ്വാഴ്ച അമേരിക്ക താല്‍ക്കാലിക നിയന്ത്രണം ഏര്‍പ്പെടുത്തി. കമ്പനിയുടെ ഒറ്റ ഡോസ് വാക്സിന് സ്വീകരിച്ച ചിലരില് രക്തം കട്ട പിടിക്കുന്ന പ്രവണത പ്രത്യക്ഷപ്പെട്ടതിനെ തുടര്‍ന്നാണ് ഈ നിയന്ത്രണം. ഇപ്പോഴത്തെ സാഹചര്യത്തില് അത് സംബന്ധിച്ച സംശയങ്ങള് ദുരീകരിച്ചതിന് ശേഷം ഇന്ത്യന് വിപണയില് പ്രവേശിക്കുവാന് കമ്പനി താല്‍പ്പര്യപ്പെടുന്നതിനുള്ള സാധ്യത തള്ളിക്കളയാനാവില്ല.\nവാക്സിന് ക്ഷാമത്തിന്റെ സാധ്യത ഏറെയാണെന്ന വിലയിരുത്തല് ശക്തമാവുന്നതിന്റെ സാഹചര്യം ഇതാണ്. മിറര് നൗ എന്ന വാര്‍ത്താ ചാനലിലെ തന്‍വി ശുക്ല നടത്തിയ വിശകലനം അനുസരിച്ച് വാക്സിന് ലഭ്യതയും, ആവശ്യകതയും തമ്മിലുള്ള അന്തരം ഗുരുതരമായ അവസ്ഥയിലാണ്. മഹാരാഷ്ട്ര, ഛത്തീസ്ഗഢ്, രാജസ്ഥാന്, ആന്ധ്രപ്രദേശ്, ഒഡീഷ തുടങ്ങിയ സംസ്ഥാനങ്ങള് ആവശ്യപ്പെടുന്ന അളവില് വാക്സിന് ലഭ്യമാക്കുന്നതിന് കേന്ദ്രസര്‍ക്കാരിന് കഴിയുന്നില്ല. മഹാരാഷ്ട്രയില് വാഗ്ദാനം ചെയ്ത 17.5 ലക്ഷം ഡോസുകള്‍ക്ക് പകരം ലഭ്യമായത് 4.5 ലക്ഷം ഡോസുകള് മാത്രമാണ്. മുംബെയില പല സ്വകാര്യ സ്ഥാപനങ്ങളും വാക്സിന് സൗകര്യം നിര്‍ത്തിവെക്കാന് നിര്‍ബന്ധിതമായി. ക്ഷാമം രൂക്ഷമാകുന്നതിന്റെ ഒരു കാരണം 45-വയസ്സിന് മേല് പ്രായമുള്ള എല്ലാപേര്‍ക്കും ഏപ്രില് ഒന്നു മുതല് വാക്സിന് ലഭ്യമാക്കുന്നതിനുള്ള തീരുമാനം ആണെന്ന് കരുതപ്പെടുന്നു. വാക്സിന് ലഭ്യതയുടെ സാധ്യത വേണ്ട നിലയില് പരിഗണിക്കാതെ സ്വീകരിച്ച ഈ തീരുമാനം ഇപ്പോഴത്തെ ക്ഷാമത്തിന് ഒരു കാരണമാണ്. ശരാശരി 33-ലക്ഷം ഡോസുകളാണ് ഒരു ദിവസം കുത്തിവയ്പിനായി ഉപയോഗിക്കുന്നത് തന്‍വി ശുക്ല ചൂണ്ടിക്കാണിക്കുന്നു. ചില ദീവസങ്ങളില് അത് 40 ലക്ഷം ഡോസുകള് കടന്നിരുന്നു. ശരാശരി 33-ലക്ഷം ഡോസുകള് എന്ന കണക്ക് അടിസ്ഥാനമാക്കിയാല് ഒരു മാസത്തേക്ക വേണ്ടി വരിക 9.9 കോടി ഡോസ് വാക്സിനാണ്.\nഏപ്രില് 10-ാം തീയതിയിലെ കേന്ദ്ര ആരോഗ്യ മന്ത്രാലയത്തിന്റെ കണക്കുകള് പ്രകാരം 4.6 കോടി ഡോസുകള് മാത്രമാണ് പൈപ്പ്ലൈനില് ലഭ്യമായിട്ടുള്ളത്. അതായത് 13 ദിവസത്തേക്ക് മാത്രം തികയുന്ന ഡോസുകള്. ദിവസം 50 ലക്ഷം പേര്‍ക്ക് കുത്തിവയ്പ് നല്‍കാന് ലക്ഷ്യമിടുന്ന സര്‍ക്കാരിന്റെ മുമ്പില് വാക്സിന് ലഭ്യത ഗണ്യമായി ഉയര്‍ത്തുകയല്ലാതെ മറ്റു മാര്‍ഗ്ഗങ്ങള് ഒന്നുമില്ല. കോവിഷീല്‍ഡ് വാക്സിന്റെ നിര്‍മ്മാതാക്കളായ പൂനയിലെ സെറം ഇന്‍സ്റ്റിറ്റ്യൂട്ടിന്റെ ഉല്‍പ്പദാനം ജൂണ് മാസത്തോടെ 11-കോടി ഡോസിലെത്തുമെന്നാണ് ഇപ്പോഴത്തെ അനുമാനം. റഷ്യന് വാക്സിനായ സ്പുട്നിക്കിന്റെ ഉല്‍പ്പദാനം അടിയന്തരമായി തുടങ്ങുകയും, ഫൈസര്, മൊഡേണ എന്നിവരുടെ വാക്സിനുകള്‍ക്ക് അംഗീകാരം നല്‍കുന്ന പ്രക്രിയ പൂര്‍ത്തിയാക്കുകയും ചെയ്യുകയാണ് അടിയന്തരമായി കൈക്കൊള്ളേണ്ട നടപടികള്. രോഗ വ്യാപനം അതിദ്രുതമാകുന്ന സാഹചര്യത്തില് വാക്സിന് ക്ഷാമത്തെ കുറിച്ചുള്ള ഉത്ക്കണ്ഠകള് എത്രയും വേഗം പരിഹരിക്കുവാന് സര്‍ക്കാര് അടിയന്തര നടപടികള് സ്വീകരിക്കണം.\n#K.P.Sethunath Covid 19 pandemic and contemporary crisis Napasu


മാളിയേക്കല് മറിയുമ്മ എലിയാസ് ഇംഗ്ലീഷ് മറിയുമ്മ\n...ഞങ്ങള് 'ചോദിച്ചു ചോദിച്ചാണ്`' പൊയ്കൊണ്ടിരുന്നത്. ലഭ്യമായ അറിവു വെച്ച് തലശ്ശേരി ഓവര് ബ്രിഡ്ജ്ന്റെ ഇടതുവശത്തെ ഒരു റോഡിലേക്കിറങ്ങി.പ്രശസ്തമായ പാരീസ് ഹോട്ടല് കണ്ടു. അല്‍പ്പം മുന്നോട്ട്, ചെറിയ കനാല് അതിന്റെ വലതു വശത്തായി ഒരു രണ്ടുനില കെട്ടിടം. കോളിങ്ങ് ബെല് പരതുന്നതിനിടെ അകത്തു നിന്ന് ആരോ ഉറക്കെ വായിക്കുന്നത് കേട്ടു. ഇംഗ്ളീഷാണ്, നല്ല ആക്സന്റ്.\n....സ്ഥലം തെറ്റിയിട്ടില്ല. ഇതു തന്നെ ഇംഗ്ളീഷ് മറിയുമ്മയുടെ വീട്. തെറ്റിയിട്ടില്ല.!\nവാതില് തുറന്നത് തലയില് തട്ടമിട്ട , കാച്ചിമുണ്ടുടുത്ത ഒരു മുസ്ലീം വൃദ്ധ. കയ്യില് ഭഗവദ് ഗീതയുടെ ഇംഗ്ളീഷ് പരിഭാഷ. അതായിരിക്കണം അവര് വായിച്ചു കൊണ്ടിരുന്നത്. ആഗമനോദ്ദേശ്യം അറിയിച്ചു. ഇരിക്കാന് പറഞ്ഞ് അവര് അകത്തേക്ക് പോയി. അകത്തു നിന്ന്` ആരോടോ ഫോണില് പറയുന്നത് കേട്ടു.\n" കൈരളി ടീവിക്കാര് വന്നിനി...ഓല്ക്കെന്തോ ഇന്റര്‍വ്യൂ വേണം പോലും.."\nക്യാമറയെ അഭിമുഖീകരിക്കാന് തയ്യാറെടുത്താണ് അവര് തിരിച്ചുവന്നത്. ആഭരണങ്ങളെല്ലാം അണിഞ്ഞ് മൊന്ചത്തിയായി!\n" ടി സി എ പി എം മറിയുമ്മ..." തച്ചറാക്കെല് കണ്ണോത്ത് പുതിയ മാളിയേക്കല് മറിയുമ്മ" ഒറ്റശ്വാസത്തിലാണ് മറുപടി!\nഇവിടെ തനിച്ചാണോ താമസിക്കുന്നത്?\n"അതെ, ഇതെന്റെ മോന് എനിക്ക് വെച്ചുതന്ന പൊരേണ്..പൊറത്ത് കണ്ടില്ലേ 'മറിയ മഹല്'.."\n"ഉമ്മാക്ക് ഒരുപാട് പ്രായമായില്ലേ..ഏതെങ്കിലും വേലക്കാരെ നിര്‍ത്തിക്കൂടെ ? ഒരു സഹായത്തിന് ? "\n"എന്തിന് ? കണ്ടില്ലെ ഞാനിപ്പളും നല്ല എനര്‍ജറ്റിക്കാ...പിന്നെ..ഇബടെ അയിനും മാത്രം ജോല്യൊന്നൂല്ല..രാവിലെ വല്ല നാസ്തണ്ടാക്കണം .ഉച്ചക്ക് ചോറും രണ്ടുകൂട്ടം കറിം..വല്ല ഉപ്പേര്യും , ഞാനൊറ്റക്കല്ലെ ഉള്ളൂ.\n" ഏതു വരെ പഠിച്ചു?"\n"ഫിഫ്ത് ഫോം വരെ. നാലാം ക്ളാസ് വരെ എലമന്ററി സ്കൂളില് . നാലാം ക്ളാസ് കഴിഞ്ഞ് ഫിഫ്ത് ഫോം വരെ തലശ്ശേരി സേക്രഡ് ഹാര്‍ട്ട് കോണ്‍വെന്റില്..യൂ നോ..ഐ വാസ് ദ ഒന്‍ലി മുസ്ലീം സ്റ്റുഡന്റ് വെന് ഐ വാസ് ജോയിനിങ്ങ് ദേര്.. റ്റീച്ചേഴ്സൊക്കെ മംഗലാപുരത്ത്‌ന്ന്‌ള്ള നണ്‍സാര്ന്നു. ഏറ്റവും വലിയ ബാപ്പ സപ്പോര്‍ട്ട് തന്നെയാര്ന്ന്. ഹി വാസ് എ പയസ് മാന്."\nഅന്നത്തെ കാലത്ത് ആളുകള് എങ്ങെനെയാണ് റിയാക്ട് ചെയ്തത്?\n"വല്ലാണ്ടൊക്കെ മക്കാറാക്കിനി..! മൊയ്‌ലാരെ മോള് സ്കൂളീപ്പോണ് എന്നൊക്കെ പറഞ്ഞ്. വൈന്നാരം സ്കൂളിന്ന് ഓവീ റോഡ് വഴിക്ക് വേണം മടങ്ങാന്..ന്റെ ജഡ്ക്ക വണ്ടി കാണുന്നേരം രണ്ട് സൈഡീന്നുള്ള ഷോപ്പ്‌കളീന്ന് ആള്‍ക്കാര് എറങ്ങി വരും. കാര്‍ക്കിച്ച് തുപ്പാന്! "\nഇത് മാളിയേക്കല് മറിയുമ്മ, തലശ്ശേരിയിലെ പുരാതനമായ മാളിയേക്കല് തറവാട്ടിലെ അംഗം. തലശ്ശേരി റെയില്‍വേ സ്റ്റേഷന് റോഡിലെ മറിയമഹല് എന്ന വീട്ടില് ഒറ്റക്ക് താമസിക്കുന്ന ഈ എണ്‍പത്തന്ന്ചുകാരിയാണ് വടക്കേമലബാറില് നിന്ന് ആദ്യമായി കോണ്‍വെന്റ് സ്കൂളില് പോയി ഇംഗ്ളീഷ് പഠിച്ചത്. തലശ്ശേരിയിലെ ആഢ്യകുടുംബമായ വാഴയില് തറവാട്ടിലെ അംഗമായിട്ടും ഒരു ഉത്പതിഷ്ണുവായിരുന്നു അവരുടെ പിതാവ് ഒ വി അബ്ദുള്ള. പഠിക്കാന് മിടുക്കിയായിരുന്ന മകളെ സമുദായത്തിന്റെ എതിര്‍പ്പുകള് വകവെക്കാതെ അദ്ദേഹം സ്കൂളിലയച്ചു. അതൊരു വിപ്ലവകരമായ തുടക്കം തന്നെയായിരുന്നു. അതിനു ശേഷം മുസ്ലീം പെണ്‍കുട്ടികള് സ്കൂളില് പോയി തുടങ്ങി. തലശ്ശേരിയിലെ യാഥാസ്ഥികരായ മുസ്ലീംപ്രമാണികള്‍ക്ക് സഹിക്കാവുന്നതിലപ്പുറമായിരുന്നു ഇത്. യാഥാസ്ഥികമനസ്ഥിതിയോടുള്ള മറിയുമ്മയുടെ സുദീര്‍ഘമായ പോരാട്ടത്തിന്റെ തുടക്കം മാത്രമായിരുന്നു അത്. സ്ത്രീകളെ വെറും ലൈംഗിക ഉപകരണങ്ങള് മാത്രമായി കരുതിയിരുന്ന സമുദായത്തിന്റെ ആണ്‍കോയ്മക്കെതിരെ അവര് സ്വന്തം തറവാട്ടിലെ പെണ്‍പടയേയും കൂട്ടി ആഞ്ഞടിച്ചു.\nഅല്ലെങ്കിലും മാളിയേക്കലിലെ പെണ്ണുങ്ങള്‍ക്ക് ആര്‍ജ്ജവം ആപേക്ഷികേനേ കൂടുതലായിരുന്നു. അങ്ങനെയാണ് 1935 ല് മറിയുമ്മയുടെ മാതാമഹി ടീ സി കുഞ്ഞായിശുമ്മ അധ്യക്ഷയായി തലശ്ശേരി മുസ്ലീം മഹിളാ സമാജം രൂപം കൊണ്ടത്.\nഎന്തൊക്കെയായിരുന്നു മഹിളാ സമാജത്തിന്റെ പ്രവര്‍ത്തനങ്ങള്? ഞാന് അന്വേഷിച്ചു.\n"സാക്ഷരതാ ക്ലാസ്, തയ്യല് ക്ലാസ്. വിധവാ പെന്‍ഷന് അഗതി പെന്‍ഷന് തുടങ്ങിയവക്കുള്ള പേപ്പറുകള് ശരിയാക്കി കൊടുക്കല് ഇതൊക്കെയായിരുന്നു മെയിന് ആക്റ്റിവിറ്റീസ്. അന്നൊക്കെ വിധവാ പെന്‍ഷന്റെ പേപ്പര് ശരിയാക്കി കിട്ടാന് വേണ്ടി തറവാടിന്റെ മുറ്റം നെറച്ച് പെണ്ണുങ്ങളാര്ന്ന്.സാക്ഷരതാ ക്ലാസ് ഇനോഗ്രേറ്റ് ചെയ്തത് പീയെന് പണിക്കരാര്ന്ന്.! തയ്യല് ക്ലാസിന് റ്റീച്ചേഴ്സുണ്ടായിനി. ഓലെ ഫീസെല്ലാം ഞങ്ങള് തറവാട്ടിലെ പെണ്ണുങ്ങളായിരുന്ന് കൊട്ത്തത്! പിന്നെ ഫാമിലി പ്ലാനിങ്ങ് ക്ലാസ്. ബെനഫിറ്റ്സൊക്കെ എല്ലാവര്‍ക്കും ഈക്വലായിട്ടായിരുന്നു . നോ കാസ്റ്റ് ബാര്..!\n(എനിക്കത്ഭുതം തോന്നിയത് 1930കളില് ഒരു മുസ്ലീം തറവാട്ടുമുറ്റത്ത് കുടുംബാസൂത്രണ ക്ലാസ് നടന്നിരുന്നു എന്നു കേട്ടപ്പോഴായിരുന്നു. ! )\n" ഞ്ഞി തറവാട് കണ്ടിട്ടില്ലാലോ...? വാ നമക്ക് തറവാട്ടിലേക്ക് പോകാം .\nഅന്ന് സമുദായത്തിന്റെ പ്രതികരണമെങ്ങിനെയായിരുന്നു ?\nമാളിയേക്കലിലേക്ക് നടക്കും വഴി ഞാന് ചോദിച്ചു.\n"സമുദായൊക്കെ എതിര്‍ത്തിനി ! ഞങ്ങളൊന്നും വകവെക്കാമ്പൊയില്ല."\nകാലപഴക്കം ചുമരുകളിലേക്ക് കാളിമ പടര്‍ത്തിയിരിക്കുന്നു. ഉമ്മറത്തിരുന്ന് അവര് ഞങ്ങളോട് മാളിയേക്കല് തറവാടിന്റെ ചരിത്രം വിവരിച്ചു. മറിയുമ്മയുടെ മാതാമഹന് കാടാങ്കണ്ടി കുട്ട്യാമു ഹ്യാജി തന്റെ പെണ്‍മക്കള്‍ക്കായി 1919ല് പണികഴിപ്പിച്ചതായിരുന്നത്ത്രേ മുപ്പത് മുറികളുള്ള ആ മാളിക. ഒരു കുടുംബങ്ങള് കുടിപാര്‍ത്തിട്ടുള്ള തറവാട്ടില് ഇപ്പോള് മൂന്ന് കുടുംബങ്ങളാണുള്ളത്. ( 'അറ സമ്പ്രദായം' വടക്കേമലബാറില് ഇന്നും പരക്കെ നിലവിലുണ്ട്. )\nഉമ്മയുടെ കല്യാണം എന്നായിരുന്നു.?\n"പതിനെട്ടാമത്തെ വയസ്സില്. പുതിയാപ്പിള വി കെ മായന് അലി. ആര്‍മിയില് റിക്രൂട്ടിങ്ങ് ഓഫീസറാര്ന്ന്. 1975ല് മരിച്ചു. "\nഉയര്‍ന്ന ചിന്തയും ധിഷണാശേഷിയുമുണ്ടായിരുന്ന മറിയുമ്മയുടെ ഭര്‍ത്താവ് മായന്‍അലി അവരുടെ ഓരോ പ്രവര്‍ത്തനങ്ങളേയും പിന്തുണച്ചു. നാലുമക്കളില് മസൂദും സാറയും മരണപ്പെട്ടു. ബാക്കിയുള്ള മക്കളില് അബ്ബാസ് ഷാര്‍ജയിലും അയിഷ കുടുംബമായി പെരുമ്പാവൂരിലും താമസിക്കുന്നു. മസൂദ് ചെറുപ്പത്തിലെ മരണപ്പെട്ടിരുന്നു. കിഷോര്‍കുമാറിന്റെ പാട്ടുകള് ജീവനായിരുന്ന ആ ചെറുപ്പക്കാരനായിരുന്നു തലശ്ശേരിയിലെ പഴയ ബ്ലൂജാക്സ് ഓര്‍ക്കസ്ട്രയുടെ അമരക്കാരന്. വര്‍ഷങ്ങള്‍ക്ക് മുമ്പ് ബ്ലൂജാക്സ് സംഘടിപ്പിച്ച സംഗീതമേളയില് പാടാന് വന്നത് മലയാളത്തിലെ ഇന്നത്തെ പ്രശസ്തനായ ഒരു ഗായകനായിരുന്നു. തനിക്ക് തരാമന്നേറ്റ പണം മുഴുവന് ഗാനമേള തുടങ്ങും മുമ്പ് കയ്യില് തരാതെ പാടാനാവില്ലെന്ന് അദ്ദേഹം ശഠിച്ചു. ഇതറിഞ്ഞ മറിയുമ്മ സ്റ്റേജിലേക്ക് വന്ന് തന്റെ കഴുത്തിലെ പത്തുപവനോളം വരുന്ന മാല ഊരി ഗായകന് നല്‍കി ഗാനമേള എത്രയും വേഗം തുടങ്ങാനാവശ്യപ്പെട്ടു. അന്ധാളിച്ചു പോയ ഗായകന് ഒരു വിധേന ഗാനമേള മുഴുവനാക്കി രക്ഷപ്പെടുകയായിരുന്നത്രേ !\nഉമ്മാക്ക് ഇപ്പോഴത്തെ തലമുറയിലെ പെണ്‍കുട്ടികളുടെ വിദ്യാഭാസനിലവാരത്തെപ്പറ്റി എന്താണ് പറയാനുള്ളത് ?\n"കുട്ട്യേളൊക്കെ ഇപ്പം നല്ലൊം പഠിക്കണോരാ..അതോണ്ടന്നെ വരുന്ന ഭര്‍ത്താക്കന്‍മാരെയൊന്നും അവര്ക്ക് പറ്റ്ന്നില്ല ! ന്റെ സാറാടെ മോള് ഡോക്ടറാ. എം ബി ബീ എസ്സ് ബോംബ്ബെ നായിക്ക് ഹോസ്പിറ്റലീന്ന്, എംഡി കഴിഞ്ഞ് റിസര്‍ച്ച് ബാംഗ്ളൂര് നിംമാന്‍സിന്ന് ഓളായിരുന്ന് ആ വര്‍ഷത്തെ ബെസ്റ്റ് ഔട്ട് ഗോയിങ്ങ് സ്റ്റുഡന്റ് . ഇന്ത്യന് പ്രസിഡണ്ട് കലാമിന്റെ കയ്യീന്ന് അവാര്‍ഡൊക്കെ കിട്ടിനി ! ഇപ്പോ അമേരിക്കേലാ.. ഓള് ഡിവോഴ്സ്യാ..കാരണം ഓന് ഓളത്ര പഠിപ്പും വിവരോം ഉണ്ടായിരുന്നില്ല. പിന്നെ പൊരുത്തപ്പെട്ട് പോവാമ്പറ്റണ്ടേ.. ഞാനും ഓളെ സപ്പോര്‍ട്ട് ചെയ്തിനി. ഓള് അവടെ ഒറ്റക്കാ..പക്ഷേ അതോള് മാനേജ് ചെയ്തോളും."\nഉമ്മ സിനിമയിലും അഭിനയിച്ചു എന്ന് കേട്ടല്ലോ? അതെങ്ങെനെയായിരുന്നു ?\n" അതോ.. അതീ ദൈവനാമത്തില് സിനിമടെ ഷൂട്ടിങ്ങ് ന്റെ മാമാടെ വീട്ടിലാര്ന്ന്. അപ്പോ മാമാടെ മോള്ന്നെ വിളിച്ച്.. മറിയതാത്താ...ഇങ്ങള് വാ ഷൂട്ടിങ്ങ് കാണാന്നു് പറ്ഞ്ഞ്...അങ്ങനേ ആടെ പോയത്, പോയപ്പോ അന്ന് പ്രിത്തീരാജിന്റിം ഭാവനിന്റിം നിക്കാഹാര്ന്ന്. നല്ല ഉഷാറുള്ള മൈലാഞ്ചി ! നമ്മളെ തറവാട്ടിലെ പെങ്കുട്ട്യേളെ പാട്ടും ഒക്കെ കൂടി ശരിക്കും ഒരു മങ്കലപൊര തന്നെ ! ഞാനന്ന് ഓള്‍ക്ക് മൈലാഞ്ചി ഇട്ട്‌കൊട്‌ക്കുന്നത് അഭിനയിച്ച്. പിറ്റേന്ന് കണ്ട് ഷൌക്കത്ത് (ആര്യാടന് ഷൌക്കത്ത്) വിളിക്ക്‌ന്ന് ! ഉമ്മാ... ഇങ്ങളൊന്ന് വരണം.. ഇങ്ങളെ ഒരു ഡയലോഗ് നമക്ക് വേണൊംന്നൊക്കെ പറഞ്ഞ്...! ആവൂല്ലാന്നൊക്കെ പറഞ്ഞ് നോക്കി. പിന്നെ എന്താക്കാനാണ്, ഇങ്ങനെ നിര്‍ബന്ധിക്കുന്നേരം ? അങ്ങനേണ് അഭിനയിച്ചത് . ഭാവനോടൊപ്പം , ...ഡയലോഗൊന്നും ഓര്‍മ്മയില്ല.\nഉമ്മ ആ സിനിമ കണ്ടിരുന്നോ?\n" ഇല്ല. ആ സിനിമക്ക് പോയപ്പൊ ടിക്കറ്റ് കിട്ടിയില്ല."\nസിനിമയൊക്കെ കാണാന് പോവാറുണ്ടോ?\n" നല്ലതാന്നേരം പോയി കാണും. സീരിയലൊന്നും കാണാറില്ല. എനിക്കീ കരയുന്ന സീരിയലൊന്നും ഇഷ്ടല്ല. സിനിമാന്ന്‌ള്ളത് സന്തോഷിക്കാനുള്ളതല്ലേ.? ഇതിങ്ങനെ ഏറിയ നേരോം കരഞ്ഞിട്ട്....\nഇടക്ക് അവര് ളുഹര് നമസ്കരിക്കാന് പോയി. അതിനു ശേഷം കുറച്ചു സമയം ഖുര് ആന് ഓതാനിരുന്നു. ആ സമയത്ത് ഞങ്ങള് പാരീസ് ഹോട്ടലില് പോയി തലശ്ശേരി ബിരിയാണി കഴിച്ചു വന്നു. തിരിച്ചു വരുമ്പോള് നല്ല തിരക്കിട്ട എഴുത്തിലാണ് പുള്ളിക്കാരി. ടേപ്പ് റിക്കോര്‍ഡറില് വെസ്റ്റേണ് ക്ലാസിക്കല് വെച്ചിരിക്കുന്നു .\n"ഹിന്ദു പത്രത്തിന്റെ എഡിറ്റര്‍ക്ക് ഒരു കത്തയക്കണം. ദെയാര് അണ്‍നെസസ്സറി പ്രമോട്ടിങ്ങ് നരേന്ദ്ര മോഡി , വികസനനായകനാത്രേ ... ! ..ആളേളെ ഇങ്ങനെ കൊന്നൊടുക്കീട്ട് എന്തു വികസനം ..? "\nഎന് റാം അതിനെന്ത് മറുപടിയാണ് നല്‍കിയത് എന്നറിയില്ല!\nഞാനവരുടെ കാസറ്റ് ശേഖരം പരിശോധിച്ചു.അതില് പാശ്ചാത്യ ക്ലാസിക്കല് മ്യൂസിക് തൊട്ട് ആബിദ പര്‍വീന്റെ ഖവാലികളും തുടങ്ങി എരഞ്ഞോളി മൂസയുടെ മാപ്പിളപ്പാട്ടുകള് വരെയുണ്ട് ! അവരുടെ രസനകളും അവരുടെ ജീവിതം പോലെ വൈവിധ്യം നിറഞ്ഞതാണ്. വ്യവസ്ഥിതിയുടെ ഉള്ളില് നിന്നുകൊണ്ടു തന്നെ അതിനെ എതിര്‍ക്കുകയും തിരുത്തുകയും ചെയ്യുന്ന സവിശേഷത നിറഞ്ഞ ഒരു ജീവിതം . മതേതരമായ ഒരു ജ്ഞാനാസക്തി അവര്‍ക്കിപ്പോഴും പുലര്‍ത്താന് സാധിക്കുന്നത് അവരുടെ ഉള്ളിലുള്ള ഇത്തരം വൈവിധ്യം കൊണ്ടുതന്നെയായിരിക്കണം .\nവൈകുന്നേരത്തോടെ ഞങ്ങള്‍ക്കാവശ്യമായ ഷോട്ടുകളും ബൈറ്റുകളും ലഭിച്ചു. ഞങ്ങള് യാത്ര പറഞ്ഞിറങ്ങി. ചായക്ക് മുട്ടമാല പോലുള്ള വടക്കേമലബാര് പലഹാരങ്ങള് ഉണ്ടായിരുന്നു. കൊടുന്നുവെച്ച പലഹാരങ്ങള് മുഴുവന് തീറ്റിച്ചിട്ടേ അവര് ഞങ്ങളെ വിട്ടുള്ളൂ.\nപിന്‍കുറി: മാളിയേക്കല് മറിയുമ്മ കേരളത്തിലെ മുസ്ലീം ചരിത്രത്തില് എവിടെയാണ് സ്ഥാനം പിടിച്ചിട്ടുള്ളത് എന്നെനിക്കറിയില്ല. അല്ലെങ്കിലും കേരളത്തിലെ മുസ്‌ലീം സ്ത്രീകളില് ആരെങ്കിലും ചരിത്രം കുറിച്ചവരായുണ്ടോ എന്നും എനിക്ക് വലിയ തിട്ടമില്ല. ഒരു ജസ്റ്റിസ് ഫാതിമാബീവിയോ ബിയെം സുഹ്‌റയോ അപവാദമായുണ്ടാവണം. അല്ലെങ്കിലും 'മെയില് ഷോവനിസം' കൂടുതലുള്ള എന്റെ സമുദായത്തിന്റെ ഐക്കണുകള് ബെന്‍സ് കാറുകളില് പായുന്ന ഔലിയാക്കളും തങ്ങന്‍മാരുമൊക്കെയല്ലേ ? അവരുടെയൊക്കെ മുമ്പില് ഈ സ്ത്രീ ആരാണ്? സ്ത്രീകളെ പര്‍ദ്ദക്കുള്ളില് ഒളിപ്പിക്കാന് യാഥാസ്ഥികരും പുരോഗമനക്കാരും അക്ഷീണം പരിശ്രമിക്കുന്നുണ്ട്. അതില് അവര് വിജയിക്കുന്നുമുണ്ട്. ..പെണ്ണുങ്ങളേ നിങ്ങളെ പടച്ചവന് തന്നെ രക്ഷിക്കട്ടെ.\nPosted by mumsy-മുംസി at Wednesday, July 09, 2008 49 comments: Links to this post\nഎന്തായിട്ടായിരിക്കും ഞാന് പുനര്‍ജനിക്കുക?\nപകയോടെ ഇഴഞ്ഞു വന്ന് നിന്നെ കൊത്തും,തീര്‍ച്ച.\nതന്ന സ്നേഹത്തിന് നന്ദിയോടെ വാലാട്ടും\nഇതേ ജന്‍മം തന്നെയാണെങ്കിലോ?\nനിന്നെ സ്നേഹിക്കുക എന്ന മണ്ടത്തരം ഞാന് വീണ്ടും ആവര്‍ത്തിച്ചേക്കും !\nPosted by mumsy-മുംസി at Tuesday, March 25, 2008 13 comments: Links to this post\nപറഞ്ഞു വന്നത് ഞങ്ങള് ഉറുമ്പുകളെ കുറിച്ചായിരുന്നല്ലോ\nനിര തെറ്റാതെ നടക്കും\n(കയ്യൂരു തൊട്ട് കണ്ണൂരു വരെ നിങ്ങളുമത് കണ്ടതല്ലേ?)\nഞങ്ങള് നെയ്യുറുമ്പുകളെ ചോണനുറുമ്പുകള് നയിക്കും.\nഅപൂര്‍വ്വം ചില പുളിയുറുമ്പുകളും ഉണ്ട്.\nഅവ മധുരം ഇഷ്ടപ്പെടാത്ത വയസ്സന്‍മാരാണ്.\nഅവരുടെ കഴുത്തില് ചോണനുറുമ്പുകള്\n(മുമ്പ് കൂടെയുണ്ടായിരുന്ന കട്ടുറുമ്പുകളുടെ ഗതി കണ്ടിട്ടും പഠിക്കുന്നില്ല. )\nദൂരെ നിന്ന് വസന്തത്തിന്റെ ഇടിമുഴക്കം കേള്‍ക്കുന്നില്ലേ...?\nഅവിടെയാണ് വിപ്ലവത്തിന്റെ ചക്കരക്കുടം.\nPosted by mumsy-മുംസി at Thursday, March 20, 20087comments: Links to this post\nPosted by mumsy-മുംസി at Thursday, March 13, 20087comments: Links to this post\nPosted by mumsy-മുംസി at Tuesday, January 22, 20087comments: Links to this post\nമറ്റൊരാളുടെ ഹൃദയത്തില് നിന്ന്\nനമ്മള് ഒരിടം തിക്കിയെടുക്കുന്നതാണത്രേ\nകൊടുത്ത ചൂല് മുഴുവന്\nവിറ്റ് തീര്‍ക്കാഞ്ഞതിന് അച്ഛന്റെ കയ്യില് നിന്ന്\nകാല്‍വണ്ണക്ക് അടി വാങ്ങി\nനല്ലമ്മ എന്ന ആന്ധ്രാക്കാരി പെണ്‍കുട്ടിയും\nപോഗോ കാണാന് സമ്മതിക്കാഞ്ഞതിന്\nഅത്താഴം കഴിക്കാതെ ഉറങ്ങിയ\nമനു എന്ന തൃശൂരുകാരന് ആണ്‍കുട്ടിക്കും\nരണ്ടു പേര്‍ക്കും വയസ്സ് പത്ത്\nമനസ്സു വിഷമിച്ചാണ് രണ്ടു പേരും ഉറങ്ങിപ്പോയത്\nരണ്ടു പേരും കണ്ടത് ഒരേ സ്വപ്നവും\nചുവപ്പും നീലയും കലര്‍ന്ന ചിറകുകളുള്ള പൂമ്പാറ്റകളെ .\nPosted by mumsy-മുംസി at Monday, January 07, 2008 8 comments: Links to this post


Hemanth Soren: ജാർഖണ്ഡിലും ബിജെപിയുടെ തന്ത്രം? വിമത നീക്കവുമായി കോണ്‍ഗ്രസ് എംഎല്‍എമാർ, സോറൻ സർക്കാർ സമ്മർദ്ദത്തിൽ - political crisis in jharkhand as congress mlas dissent against cm hemant soren of jharkhand mukti morcha | Samayam Malayalam\npolitical crisis in jharkhand as congress mlas dissent against cm hemant soren of jharkhand mukti morcha\nJibin George | Samayam Malayalam | Updated: 01 Aug 2020, 01:16:13 PM\nകോൺഗ്രസ് നേതൃത്വത്തെ ഞെട്ടിച്ച് കൊണ്ട് ജാര്‍ഖണ്ഡിലും പ്രശ്‌നങ്ങൾ തലപൊക്കി\nറാഞ്ചി: വിമത എംഎൽഎമാരുടെ നീക്കത്തിൽ തലവേദനയൊഴിയുന്നില്ല. രാജ്യത്തിൻ്റെ അധികാരം കയ്യാളുന്ന ബിജെപിയുടെ സമ്മർദ്ദവും വാഗ്‌ദാനങ്ങളും കോൺഗ്രസ് നേതാക്കളെ കളം മാറ്റി ചവിട്ടാൻ പ്രേരിപ്പിക്കുന്നത് പതിവാണ്. കർണാടക, മധ്യപ്രദേശ് എന്നീ സംസ്ഥാനങ്ങളിൽ സംഭവിച്ചത് ഇത് തന്നെയാണ്. രാജസ്ഥാനിൽ രാഷ്‌ട്രീയ പ്രതിസന്ധി തുടരുകയാണ്. ഇതിനിടെ കോൺഗ്രസ് നേതൃത്വത്തെ ഞെട്ടിച്ച് കൊണ്ട് ജാര്‍ഖണ്ഡിലും പ്രശ്‌നങ്ങൾ തലപൊക്കി. ഏഴ് കോണ്‍ഗ്രസ് എംഎല്‍എമാരാണ് ഹേമന്ത് സോറൻ സർക്കാരിന് തലവേദനയാകുന്നത്. ബിജെപിയുടെ ഇടപെടലാണ് രാഷ്‌ട്രീയ പ്രശ്‌നങ്ങൾക്ക് കാരണമെന്ന റിപ്പോർട്ടുകൾ പുറത്തുവരുന്നുണ്ട്. എന്നാൽ വിഷയത്തിൽ കോൺഗ്രസ് ഇതുവരെ പ്രതികരിച്ചിട്ടില്ല.\nസർക്കാരിനെ സമ്മർദ്ദത്തിലാഴ്‌ത്തി കോണ്‍ഗ്രസ് എംഎല്‍എമാർ\nഏഴ് എംഎൽഎമാരാണ് ജാർഖണ്ഡ് സർക്കാരിന് ഭീഷണിയായി നീക്കം നടത്തുന്നത്. മുതിർന്ന കോൺഗ്രസ് എംഎൽഎ ഇര്‍ഫാന് അന്‍സാരിയുടെ നേതൃത്വത്തിലാണ് സോറൻ സർക്കാരിനെതിരെ ശബ്‌ദമുയർത്തുന്നതെന്നാണ് ദേശീയ മാധ്യമങ്ങൾ റിപ്പോർട്ട് ചെയ്യുന്നത്. ജാർഖണ്ഡ് മുക്തി മോർച്ച - കോൺഗ്രസ് സഖ്യ സർക്കാരിൽ അർഹിക്കുന്ന പ്രാധാന്യവും അംഗീകാരവും ലഭിക്കുന്നില്ലെന്നാണ് ഇവർ വ്യക്തമാക്കുന്നത്. മുഖ്യമന്ത്രി ഹേമന്ത് സോറനും കോൺഗ്രസ് നേതാക്കളും തമ്മിലുള്ള പ്രശ്‌നമാണ് പുതിയ നീക്കത്തിന് കാരണമെന്ന വാർത്തകളും പുറത്തുവരുന്നുണ്ട്.\nപരാതിയുമായി മൂന്ന് എംഎൽഎമാർ\nസോറൻ സർക്കാരിനെതിരെയുള്ള നീക്കം ശക്തിപ്പെടുത്തുകയാണ് കോൺഗ്രസ് എം എൽ എമാർ. ഇതിനായി ദേശീയ നേതൃത്വത്തെ ഒപ്പം നിർത്താനും ഇവർ ശ്രമം ആരംഭിച്ചു. ഇർഫാൻ അൻസാരി ഉൾപ്പെടെയുള്ള മൂന്ന് മുതിർന്ന എം എം എമാരാണ് പരാതിയുമായി ഡൽഹിയിലെത്തിയത്. ഇർഫാൻ അൻസാരി, ഉമശങ്കർ അകേക, രാജേഷ് കശ്യപ് എന്നിവർ ഡൽഹിയിലെത്തി മുതിർന്ന നേതാക്കളുമായും അഹമ്മദ് പട്ടേലുമായും ചർച്ച നടത്തി. മുഖ്യമന്ത്രിക്കും സംസ്ഥാന കോൺഗ്രസ് നേതാക്കൾക്കുമെതിരെ ഇവർ പരാതി നൽകി.\nഎംഎൽഎമാരുടെ നോട്ടം കാമ്പിനറ്റ് മന്ത്രിസ്ഥാനം?\nവിമത നീക്കം നടത്തുന്ന കോൺഗ്രസ് എംഎൽഎമാരുടെ നോട്ടം ഒഴിഞ്ഞ് കിടക്കുന്ന കാബിനറ്റ് മന്ത്രി സ്ഥാനമാണെന്നാണ് ജാർഖണ്ഡ് കോൺഗ്രസ് നേതാക്കൾ ആരോപിക്കുന്നത്. ചില എം എൽ എമാരുടെ ലക്ഷ്യം സ്ഥാനമാനങ്ങൾ മാത്രമാണെന്ന് കോൺഗ്രസ് നേതൃത്വത്തിനുള്ളിൽ നിന്ന് തന്നെ വിമർശനം ശക്തമാണ്. ഇർഫാൻ അൻസാരിയെ പരോക്ഷമായി വിമർശിച്ചാണ് നേതാക്കൾ രംഗത്ത് വരുന്നത്. ധനകാര്യ മന്ത്രി രമേശ്വര് ഒറോന് പിസിസി അധ്യക്ഷ സ്ഥാനം വഹിക്കുന്നതിലും മന്ത്രിസ്ഥാനം നൽകാത്തതിലും ഇർഫാൻ അൻസാരിക്ക് എതിർപ്പ് ശക്തമാണ്. മന്ത്രിസ്ഥാനത്തിൻ്റെ പേരിൽ അദ്ദേഹം പരസ്യ പ്രതികരണം നടത്തുകയും ചെയ്‌തിരുന്നു.\nപിന്നിൽ ബിജെപിയെന്ന് ആരോപണം\nഏഴ് കോൺഗ്രസ് എംഎൽഎമാരുടെ നീക്കത്തിന് പിന്നിൽ ബിജെപിയുടെ ഇടപെടൽ ആണെന്ന വാർത്തകളും ഉയരുന്നുണ്ട്. കോൺഗ്രസ് എം എൽ എമാരെ സ്വാധീനിക്കാൻ ബിജെപി ശ്രമം നടത്തുന്നുണ്ടെന്നും അതിൻ്റെ ഫലങ്ങളാണ് ഇപ്പോൾ നടക്കുന്നതെന്നും രാമേശ്വര് ഒറോണ് വ്യക്തമാക്കി. കോൺഗ്രസിനുള്ളലെ പ്രശ്‌നങ്ങൾ മുതലെടുക്കാൻ ബിജെപി നീക്കം ആരംഭിച്ചിരുന്നു. നേരത്തെ കോണ്‍ഗ്രസിന് പിന്തുണ പ്രഖ്യാപിച്ച ബാബുലാല് മറാണ്ടിയുടെ ജെവിഎം എംഎല്‍എ പ്രദീപ് യാദവ് രാജ്യസഭാ തിരഞ്ഞെടുപ്പില് ബിജെപിക്ക് അനുകൂലമായി വോട്ട് ചെയ്‌തത് കോൺഗ്രസിനെ ഞെട്ടിച്ചിരുന്നു. ബാബുലാല് മറാണ്ടിയുടെ പാര്‍ട്ടി ബിജെപിയുമായി ലയിച്ചിരുന്നെങ്കിലും പ്രദീപ് യാദവ് കോണ്‍ഗ്രസ് സഖ്യത്തോടൊപ്പമായിരുന്നു.\nകോൺഗ്രസ് എംഎൽഎമാരുടെ വിത നീക്കം ശക്തം\nബിജെപിയുടെ വലയിൽ വീഴുന്ന കോൺഗ്രസ് എംഎൽഎമാരുടെ എണ്ണം വർധിക്കുകയാണ്. മധ്യപ്രദേശിൽ ഭരണം നഷ്‌ടമായതും രാജസ്ഥാനിലെ അശോക് ഗെലോട്ട് സർക്കാർ രാഷ്‌ട്രീയ പ്രതിസന്ധി തുടരുന്നതും കോൺഗ്രസ് നേതൃത്വത്തെ വലയ്‌ക്കുന്നുണ്ട്. ഇതിന് പിന്നാലെയാണ് ജാര്‍ഖണ്ഡിലും കോണ്‍ഗ്രസ് എംഎല്‍എമാര്‍ക്കിടയില് അതൃപ്‌തി രൂക്ഷമാകുന്നത്. സച്ചിൻ പൈലറ്റും മുഖ്യമന്ത്രിയും തമ്മിലുള്ള പ്രശ്‌നങ്ങളാണ് രാജസ്ഥാനിലെ പ്രതിസന്ധി. വിമത നീക്കം നടത്തുന്ന സച്ചിനെതിരെ കടുത്ത നടപടി വേണമെന്ന് ഗെലോട്ട് ആവശ്യപ്പെടുമ്പോഴും ചർച്ചകൾ തുടരാമെന്ന അഭിപ്രായമാണ് കോൺഗ്രസ് ദേശീയ നേതൃത്വത്തിനുള്ളത്.\nYoutube-ജാര്‍ഖണ്ഡിൽ കോണ്‍ഗ്രസ് പ്രതിസന്ധിയിൽ | Samayam Malayalam |\nഅതിർത്തിയിൽ വീണ്ടും പാക് വെടിവെപ്പ്; ഇന്ത്യൻ ജവാൻ കൊല്ലപ്പെട്ടു, കൂടുതൽ പേർക്ക് പരിക്കെന്ന് സൂചന ആര്‍ട്ടിക്കിള് ഷോ\nഹേമന്ത് സോറൻ സച്ചിൻ പൈലറ്റ് ജാർഖണ്ഡ് കോൺഗ്രസ് Jharkhand Congress Hemanth Soren Congress and BJP\nWeb Title : political crisis in jharkhand as congress mlas dissent against cm hemant soren of jharkhand mukti morcha


Happy birthday Roshan Mathew | വർത്തമാനം, ആണും പെണ്ണും, ചതുരം, കുരുതി... കൈനിറയെ ചിത്രങ്ങളുമായി റോഷൻ മാത്യു | Roshan Mathew hasaslew of projects in Malayalam – News18 Malayalam\nHappy birthday Roshan Mathew | വർത്തമാനം, ആണും പെണ്ണും, ചതുരം, കുരുതി... കൈനിറയെ ചിത്രങ്ങളുമായി റോഷൻ മാത്യു\nRoshan Mathew hasaslew of projects in Malayalam | ഈ പിറന്നാളിന് കൈനിറയെ ചിത്രങ്ങളുമായി റോഷൻ\nLast Updated : March 22, 2021, 09:31 IST\nമലയാള സിനിമയിലെ യുവ താരനിരയിലെ ഇളമുറക്കാരൻ റോഷൻ മാത്യുവിന് ഇന്ന് ജന്മദിനം. 'സീ യു സൂൺ' എന്ന ചിത്രത്തിലൂടെ പ്രേക്ഷകരുടെ ഇഷ്‌ട താരമായി മാറിയ റോഷന് ഈ പിറന്നാളിന് കൈനിറയെ ചിത്രങ്ങളുണ്ട്. മൂത്തോൻ, കപ്പേള തുടങ്ങിയ ചിത്രങ്ങളിലെ റോഷന്റെ പ്രകടനവും ശ്രദ്ധ നേടിയിരുന്നു.\nകഴിഞ്ഞ ദിവസമാണ് റോഷൻ ഉൾപ്പെടെയുള്ള താരങ്ങൾ അണിനിരക്കുന്ന 'ആണും പെണ്ണും' എന്ന ആന്തോളജി ചിത്രത്തിന്റെ ട്രെയ്‌ലർ പുറത്തിറങ്ങിയത്.\nമൂന്നു കഥകളെ ആസ്പദമാക്കി മൂന്ന് ഹ്രസ്വചിത്രങ്ങളാണ് ആണും പെണ്ണും. ആഷിഖ് അബു, വേണു, ജയ് കെ. എന്നിവരാണ് ചിത്രങ്ങൾ സംവിധാനം ചെയ്യുന്നത്. ഉണ്ണി ആറിന്റെ തിരക്കഥയിൽ ആഷിഖ് അബു സംവിധാനം ചെയ്യുന്ന ചിത്രത്തിൽ റോഷൻ മാത്യു, ദർശന, നെടുമുടി വേണു കവിയൂർ പൊന്നമ്മ, ബേസിൽ ജോസഫ് എന്നിവരാണ് കേന്ദ്ര കഥാപാത്രങ്ങളാകുന്നത്. തിരക്കഥാകൃത്ത് ബെന്നി പി. നായരമ്പലവും ചിത്രത്തിൽ ഒരു പ്രധാന വേഷത്തിലെത്തുന്നുണ്ട്. മാർച്ച് 26ന് ഈ ചിത്രം തിയേറ്ററിൽ റിലീസ് ചെയ്യും.\nറോഷന്റെ അടുത്തിടെ പുറത്തിറങ്ങിയ ചിത്രമാണ് വർത്തമാനം. പാർവതി തിരുവോത്താണ് ഈ സിനിമയിലെ നായിക. സിദ്ധാർഥ് ശിവ സംവിധാനം ചെയ്ത ചിത്രത്തിൽ ഡൽഹിയിലെ വിദ്യാർത്ഥി പ്രക്ഷോഭം പശ്ചാത്തലമാവുന്നു.\nജിന്നിന് ശേഷം സിദ്ധാർഥ് ഭരതൻ സംവിധാനം ചെയ്യുന്ന ചതുരത്തിന്റെ ചിത്രീകരണം മുണ്ടക്കയത്ത് ആരംഭിച്ചിരുന്നു. റോഷൻ മാത്യു, സ്വാസിക വിജയ്, അലൻസിയർ ലെ ലോപസ്, ശാന്തി ബാലചന്ദ്രൻ എന്നിവർ കേന്ദ്ര കഥാപാത്രങ്ങളെ അവതരിപ്പിക്കുന്നു. ഗ്രീൻവിച്ച് എന്റർടൈൻമെന്റിന്റെയും, യെല്ലോ ബേർഡ് പ്രൊഡക്ഷനസിന്റെയും ബാനറിൽ വിനീത അജിത്, ജോർജ് സാന്റിയാഗോ, ജംനേഷ് തയ്യിൽ, സിദ്ധാർഥ് ഭരതൻ എന്നിവർ ചേർന്നാണ് നിർമ്മാണം.\nകുരുതി എന്ന ചിത്രത്തിലും പ്രധാന കഥാപാത്രങ്ങളിൽ ഒരാളാണ് റോഷൻ. പൃഥ്വിരാജിന്റെ പുതിയ ചിത്രമായ 'കുരുതി'യുടെ ടൈറ്റിൽ പോസ്റ്റർ പുറത്തിറങ്ങി. പൃഥ്വിരാജ് പ്രൊഡക്ഷൻസിന്റെ ബാനറിൽ ഭാര്യ സുപ്രിയ മേനോൻ ഒരുക്കുന്ന ചിത്രം നവാഗതനായ മനു വാര്യരാണ് സംവിധാനം ചെയ്യുന്നത്. കൊല്ലും എന്ന വാക്ക്... കാക്കും എന്ന പ്രതിജ്ഞ!’ ഇതാണ് സിനിമയുടെ ടാഗ് ലൈൻ.\nറോഷൻ മാത്യൂ, ഷൈൻ ടോം ചാക്കോ, മുരളി ഗോപി, മാമുക്കോയ, ശ്രിന്ദ, മണികണ്ഠൻ ആചാരി, നവാസ് വള്ളിക്കുന്ന്, നെസ്ലൻ, സാഗർ സൂര്യ തുടങ്ങിയവരും ചിത്രത്തിലുണ്ട്. അഭിനന്ദൻ രാമാനുജം ആണ് ചിത്രത്തിന്റെ ഛായാഗ്രഹണം നിർവഹിക്കുന്നത്. റഫീഖ് അഹമ്മദ് ഗാനരചന ഒരുക്കുന്ന സിനിമയുടെ സംഗീതം ജേക്സ് ബിജോയ് ആണ്.\nSummary: Roshan Mathew is celebrating his birthday today withahandful of projects in Malayalam cinema. The actor shot to fame with his portrayal 'C u Soon',afilm shot during lockdown and later released on digital platform\nFirst published: March 22, 2021, 09:31 IST


സംഭാവന നല്‍കാത്തതിന് ഭീഷണിപ്പെടുത്തല്: ബിജെപി നേതാവിനെ അറസ്റ്റ് ചെയ്‌തേക്കും•ഇ വാർത്ത | evartha\nസംഭാവന നല്‍കാത്തതിന് ഭീഷണിപ്പെടുത്തല്: ബിജെപി നേതാവിനെ അറസ്റ്റ് ചെയ്‌തേക്കും\nevartha Desk August 8, 2017, 10:24 am August 8, 2017\nകൊല്ലം: ചവറയില് ആവശ്യപ്പെട്ട തുക പിരിവ് നല്‍കാത്തതിനു വ്യാപാരിയെ ഭീഷണിപ്പെടുത്തിയ ബിജെപി നേതാവിനെതിരെ കേസെടുത്തു. ബിജെപി കൊല്ലം ജില്ലാ കമ്മിറ്റിയംഗം ബി.സുഭാഷിനെതിരെയാണ് പൊലീസ് കേസെടുത്തത്. ചവറയില് കുടിവെള്ള വ്യാപാരിയായ മനോജിന്റെ പരാതിയുടെ അടിസ്ഥാനത്തിലാണ് പൊലീസ് നടപടി. ഇയാളെ ഇന്ന് അറസ്റ്റ് ചെയ്‌തേക്കും.\nവ്യാപാരിയെ ഭീഷണിപ്പെടുത്തുന്നതിന്റെ ശബ്ദരേഖ പുറത്തായതോടെ സുഭാഷിനെ പാര്‍ട്ടിയില്‍നിന്ന് സസ്‌പെന്‍ഡ് ചെയ്തിരുന്നു. രസീതില് രേഖപ്പെടുത്തിയ 5000 രൂപ പിരിവ് നല്‍കാത്തതിന്റെ പേരിലായിരുന്നു ഇയാളുടെ ഭീഷണി. പറഞ്ഞ തുക തന്നില്ലെങ്കില് ബുദ്ധിമുട്ടാകുമെന്ന് സുഭാഷ് ഫോണിലൂടെ മനോജിനെ ഭീക്ഷണിപ്പെടുത്തുകയായിരുന്നു.\nഈ മാസം 28നായിരുന്നു സംഭവം. ചവറ മണ്ഡലത്തിലെ സ്റ്റേറ്റ് ഫണ്ട് എന്ന പേരില് 5000 രൂപ നല്‍കണമെന്ന് ആവശ്യപ്പെട്ട് ഭാരവാഹികള് മനോജിനെ സമീപിച്ചു. പാര്‍ട്ടി തരുന്ന രസീതിലെ തുക നല്‍കാനാവില്ലെന്നും 3000 രൂപയേ നല്‍കാനാവൂ എന്നും മനോജ് വ്യക്തമാക്കി. എന്നാല് വര്‍ഷത്തില് ഒരു പിരിവാണുള്ളതെന്നും അതിന് 5000 രൂപ വേണമെന്നുമായിരുന്നു നേതാവിന്റെ ആവശ്യം.\nമനോജ് പണം നല്‍കില്ലെന്നുറപ്പായതോടെ അന്ന് വൈകിട്ട് സുഭാഷ് മനോജിനെ ഫോണില് വിളിക്കുകയും 5000 രൂപ നല്‍കണമെന്ന് ആവശ്യപ്പെടുകയും ചെയ്തു. അപ്പോഴും മനോജ് നിലപാട് മാറ്റിയില്ല. ഇതോടെ സുഭാഷ് ഫോണിലൂടെ മനോജിനോട് മോശമായി സംസാരിക്കുകയും വധഭീഷണി മുഴക്കുകയുമായിരുന്നു. തുടര്‍ന്ന് മനോജ് ബിജെപി ജില്ലാ നേതൃത്വത്തിന് പരാതി നല്‍കുകയുണ്ടായി.\nസംഭവത്തില് ബിജെപി സംസ്ഥാന അധ്യക്ഷന് കുമ്മനം രാജശേഖരനും പിന്നീട് പോലീസിനും പരാതി നല്‍കിയിരുന്നുവെന്നും നടപടികള് ഒന്നും ഉണ്ടായില്ലെന്നും മനോജ് പറയുന്നു. സംഭവം പുറത്തായതിനെത്തുടര്‍ന്നാണ് പോലീസിപ്പോള് കേസെടുത്തിരിക്കുന്നത്.


പാർലമെന്റ് ആകർഷകമല്ലാത്ത ഇടമാണെന്ന് ആരാണ് പറഞ്ഞത്; പാർലമെന്റായാലും പുറംലോകമായാലും പെണ്ണുങ്ങൾ തരൂരിനൊപ്പം; സൈബർ ലോകത്തെ താരമായി ഇക്കുറി തിരുവനന്തപുരം എംപി മാറിയത് ഇങ്ങനെ - Media Mangalam\nBreaking NewsNEWSSocial MediaTop News\nന്യൂഡൽഹി: പാർലമെന്റിന്റെ ശീതകാല സമ്മേളനത്തിൽ കാർഷിക ബില്ലുകൾ പിൻവലിച്ചെങ്കിലും സൈബർ ലോകത്ത് ചർച്ചയാകുന്നത് കോൺഗ്രസ് നേതാവും തിരുവനന്തപുരത്തിന്റെ പ്രതിനിധിയുമായ ശശി തരൂർ എംപിയാണ്. സമ്മേളനത്തിന്റെ ആദ്യ ദിനത്തിൽ തന്നെ വനിതാ എംപിമാർക്കൊപ്പമുള്ള ചിത്രമാണ് ശശി തരൂർ ട്വീറ്റ് ചെയ്തിരിക്കുന്നത്. വനിതാ എംപിമാർ വ്യത്യസ്ത പാർട്ടികളിൽപെട്ടവരാണെന്നത് മാത്രമല്ല ചിത്രം ചർച്ചയാകാൻ കാരണം. ചിത്രത്തിന് തരൂർ നൽകിയിരിക്കുന്ന അടിക്കുറിപ്പാണ് ചർച്ചാ വിഷയം.\nആറു വനിതാ അംഗങ്ങൾക്കൊപ്പം നിൽക്കുന്ന ചിത്രമാണ്, രസകരമായ കുറിപ്പോടെ തരൂർ ട്വീറ്റ് ചെയ്തത്. പാർലമെന്റ് ആകർഷകമല്ലാത്ത ഇടമാണെന്ന് ആരാണ് പറഞ്ഞത് എന്നാണ് ചിത്രത്തിന് തരൂർ നൽകിയ ക്യാപ്ഷൻ. എൻസിപിയിലെ സുപ്രിയ സുലെ, കോൺഗ്രസിന്റെ പാട്യാല അംഗം പ്രണീത് കൗർ, ഡിഎംകെയിലെ ഡോ. തമിഴച്ചി തങ്കപാണ്ഡ്യൻ, തൃണമൂൽ കോൺഗ്രസ് അംഗങ്ങളും നടിമാരുമായ മിമി ചക്രബർത്തി, നുസ്രത് ജഹാൻ, കോൺഗ്രസ് അംഗം ജ്യോതിമണി എന്നിവരുമൊത്തുള്ള ചിത്രമാണ് തരൂർ പോസ്റ്റ് ചെയ്തത്.\nതരൂർ കൗതുകത്തോടെ പങ്കുവച്ച ചിത്രത്തെ അനുകൂലിച്ചും എതിർത്തും ഒട്ടേറെപ്പേർ രംഗത്തെത്തി. നെഹ്രുവിന്റെ ആത്മാവ് ഒപ്പമുണ്ട് എന്നാണ് കമന്റുകളിൽ ഒന്ന്. പാർലമെന്റിലെ സ്ത്രീകൾ ആരുടെയും തൊഴിലിടം ആകർഷമാക്കാനുള്ളവരല്ലെന്ന വിമർശനവും പോസ്റ്റിനു താഴെ ഉയർന്നു.\nsasi tharoor ശശി തരൂർ


ചൈനയിലെ സര്‍ക്കാര് ഉദ്യോഗസ്ഥര്‍ക്ക് ഇനി വിദേശകാറുകള് ഉപയോഗിക്കാന് കഴിയില്ല\nThursday 1st March 2012 12:10am\nബെയ്ജിംഗ്: ചൈനയിലെ പുതിയ നയത്തിന്റെ ഭാഗമായുള്ള ചെലവുചുരുക്കല് നടപടിയുമായി ബന്ധപ്പെട്ട് ചൈനയിലെ വിവിധ സര്‍ക്കാര് വകുപ്പുകളില് വിദേശ കാറുകളെ ഒഴിവാക്കാന് നിര്‍ദേശം.\nസര്‍ക്കാര് വകുപ്പുകളില് വാങ്ങിക്കൂട്ടുന്ന വിദേശകാറുകളുടെ എണ്ണം കുറച്ച് ചൈനയില് തന്നെ നിര്‍മിക്കുന്ന വാഹനങ്ങള് വാങ്ങാനാണ് പുതിയ നിര്‍ദേശം. വിദേശകാറുകള്‍ക്കായി സര്‍ക്കാര് കോടി കണക്കിന് രൂപയാണ് ഓരോ വര്‍ഷവും ചിലവാക്കുന്നത്. ഇതിന് അറുതി വരുത്തുക എന്ന ലക്ഷ്യത്തോടെയാണ് ഇത്തരമൊരു ഉദ്യമത്തിന് സര്‍ക്കാര് മുതിര്‍ന്നത്.\nചെനയിലെ സര്‍ക്കാര് വകുപ്പുകളിലേക്കായി പ്രതിവര്‍ഷം 412 ഓളം കാറുകള് വാങ്ങിക്കൂട്ടുന്നുണ്ട്. ഇതില് തന്നെ 80 ശതമാനം സര്‍ക്കാര് വാഹനങ്ങളും വിദേശത്തുനിന്നാണ്് വാങ്ങിയത്.\nടാറ്റാ മോട്ടോഴ്‌സിന്റെ ലാന്‍ഡ്‌റോവര്, ഫോക്‌സ്‌വാഗന്, ഓഡി, ബിഎംഡബ്ല്യു, മെഴ്‌സിഡിസ് ബെന്‍സ്, ടൊയോട്ട കാമ്‌റി, ഹോണ്ട അക്കോര്‍ഡ് തുടങ്ങിയ മോഡലുകളാണ് ഇപ്പോള് ചൈനയിലെ വിവിധ സര്‍ക്കാര് വകുപ്പു മേധാവികള് ഉപയോഗിക്കുന്നത്.\nസര്‍ക്കാര് കാറുകളായ ബ്ലാക്ക് ഓഡി എ6പലപ്പോഴും ബെയ്ജിംഗില് വാഹനക്കുരുക്ക് സൃഷ്ടിക്കുന്നതായി ജനങ്ങളില് നിന്നു വ്യാപകമായ പരാതിയും ഉയര്‍ന്നിരുന്നു. പലപ്പോഴും ഈ കാറുകളില് യാത്ര ചെയ്യുന്ന ഉദ്യോഗസ്ഥര് ട്രാഫിക് നിയമങ്ങള് ലംഘിക്കുന്നതായും പരാതിയുണ്ട്.\nആഡംബരക്കാറുകള്‍ക്കായി 2010 ല് 60,000 കോടിയോളം രൂപയാണ് സര്‍ക്കാരിന് ചെലവഴിക്കേണ്ടിവന്നത്. അതുകൊണ്ട് തന്നെ ചൈനയുടെ സ്വന്തം കാര് നിര്‍മ്മാണ കമ്പനിയായ സയിക് മോട്ടോര്, എഫ് എ ഡബ്ല്യു തുടങ്ങിയവയുടെ വാഹനങ്ങള് വാങ്ങിയാല് മതിയെന്നാണു പുതിയ നിര്‍ദേശം.\nഇതുകൂടാതെ ചൈനയിലെ നിരവധി കാര് കമ്പനികളുടെ പേരും സര്‍്ക്കാര് പുറത്തിറക്കിയിട്ടുണ്ട്. സസര്‍ക്കാരിന്റെ പുതിയ നിര്‍ദേശം ഓഹരി വിപണിയില് സ്വദേശ കമ്പനികളുടെ വില കുത്തനെ വര്‍ധിപ്പിച്ചിട്ടുണ്ട്.\nകഴിഞ്ഞ ഡിസംബര് മാസമാണ് ഇതുസംബന്ധിച്ച വിഞ്ജാപനം സര്‍ക്കാര് പുറപ്പെടുവിച്ചത്. ഇത്തരമൊരു പ്രഖ്യാപനം യൂറോപ് ,ഏഷ്യ ,യു.കെ ,യു.എസ് തുടങ്ങിയ രാജ്യങ്ങള്‍ക്ക് തിരിച്ചടിയാകുമെന്നാണ് റിപ്പോര്‍ട്ടുകള്.


ബോളിവുഡ് താരസുന്ദരി പ്രിയങ്ക ചോപ്രയ്ക്ക് ഒരു ആഗ്രഹം, പ്രധാനമന്ത്രി ആകണം. ഒപ്പം ഭർത്താവും ഗായകനുമായ നിക്ക് ജൊനാസിനെ പ്രസിഡന്റുമാക്കണം. സംഗതി തുറന്നു പറഞ്ഞത് ഒരു ബ്രിട്ടീഷ് ദിനപത്രത്തിന് നൽകിയ അഭിമുഖത്തിലൂടെയാണ്. പക്ഷേ രാഷ്ട്രീയം താൽപര്യമില്ലെന്നു മാത്രം.\nരാഷ്ട്രീയം തനിക്ക് അത്ര താത്പര്യമുള്ള കാര്യമല്ലെന്ന് അഭിമുഖത്തിൽ പ്രിയങ്ക പറഞ്ഞു. സമൂഹത്തിൽ മാറ്റം വരണമെന്ന് തങ്ങൾക്ക് രണ്ട് പേർക്കും ആഗ്രഹമുണ്ട്. പ്രധാനമന്ത്രി സ്ഥാനാർഥിയായി മത്സരിക്കാൻ താൽപര്യമുണ്ട്. ഫെമിനിസ്റ്റ് എന്ന വാക്കുപയോഗിക്കാൻ നിക്ക് ഒരിക്കലും ഭയപ്പെടുന്നില്ല എന്നത് തനിക്ക് ഏറ്റവും കൂടുതൽ ഇഷ്ടം തോന്നുന്ന ഒന്നാണ്. അതുകൊണ്ട് തന്നെ നിക്കിനെ പ്രസിഡന്റായി കാണാൻ താൻ ആഗ്രഹിക്കുന്നുവെന്നും പ്രിയങ്ക പറഞ്ഞു.\nമനുഷ്യത്വമാണ് ജീവിതത്തിൽ ഉണ്ടാകേണ്ടതെന്നും അതു വഴി വലിയ മാറ്റങ്ങൾ സമൂഹത്തിൽ കൊണ്ട് വരാൻ കഴിയുമെന്നും ഓൾഡ് മാൻ ജൊനാസ് എന്ന് താൻ വിളിക്കുന്ന തന്റെ ഭർത്താവ് പൂർണ പിന്തുണ എല്ലാ കാര്യത്തിലും നൽകുന്നുണ്ടെന്നും പ്രിയങ്ക കൂട്ടിച്ചേർത്തു. ആഗ്രഹിക്കുന്നതെന്തും ചെയ്യണമെന്ന് ആഗ്രഹിക്കുന്ന വ്യക്തിയാണ് താനെന്നും പ്രിയങ്ക പറഞ്ഞു.\nപ്രിയങ്കയെ നവവധുവായി കണ്ട് കണ്ണ് നിറഞ്ഞ് നിക്


പരുക്കേറ്റവരുടെ കയ്യില് പണമുണ്ടോയെന്ന് നോക്കിയല്ല ചികിത്സിക്കേണ്ടത്; ചികിത്സ നല്‍കാത്തവര്‍ക്കെതിരെ നടപടിയെടുക്കുമെന്നും മുഖ്യമന്ത്രി\nപാലിയേക്കര ടോള് പ്ലാസയ്ക്കു സമീപമുള്ള സമാന്തരപാതയുടെ അടച്ച ഭാഗം ജില്ലാ കലക്ടറും എം.എല്.എയും ഉള്‍പ്പെടെയുള്ള സംഘം തുറന്നു കൊടുത്തു\nSaturday 2nd September 2017 9:03pm\nSaturday 2nd September 2017 8:47pm\nതിരുവനന്തപുരം: പരുക്കേറ്റവരുടെ കൈയില് പണമുണ്ടോയെന്ന് നോക്കിയല്ല ചികിത്സിക്കേണ്ടതെന്ന് മുഖ്യമന്ത്രി പിണറായി വിജയന്.\nപരിക്കേറ്റ് ഗുരുതരാവസ്ഥയിലായവര്‍ക്ക് നിര്‍ബന്ധമായും ആശുപത്രികള് ചികിത്സ നല്‍കണം. ഗുരുതരാവസ്ഥയിലുളളവര്‍ക്ക് നിയമപ്രകാരം ചികിത്സ ഉറപ്പ് വരുത്തുന്നതിനുളള നടപടികളിലേക്കാണ് സര്‍ക്കാര് നീങ്ങുന്നതെന്നും മുഖ്യമന്ത്രി പറഞ്ഞു.\nചികിത്സ നല്‍കാത്തവര്‍ക്കെതിരെ നിയമനടപടികള് സ്വീകരിക്കുമെന്ന് പറഞ്ഞ അദ്ദേഹം നിയമം നിയമത്തിന്റെ വഴിക്ക് പോകും. ആര്‍ക്കും അതില് നിന്നും മാറി നില്‍ക്കാനാകില്ലെന്നും വ്യക്തമാക്കി.\nമെഡിക്കല് കോളെജുകളെയും താലൂക്ക്-ജില്ലാ ആശുപത്രികളെയും സൂപ്പര് സ്പെഷ്യാലിറ്റി ആശുപത്രികളാക്കി മാറ്റുമെന്നും അദ്ദേഹം പറഞ്ഞു.


കുഞ്ഞുങ്ങളാണു വസന്തം | Kathalokam | Justin Mathew | Oscar Wilde\nരാക്ഷസൻ തന്റെ തെറ്റു തിരിച്ചറിഞ്ഞു, കുഞ്ഞുങ്ങളുള്ളിടത്തേ വസന്തം വരൂ\nജസ്റ്റിൻ മാത്യു December 21, 2019 06:10 PM IST\nഐറിഷ് എഴുത്തുകാരനായ ഓസ്കർ വൈൽഡ് കുട്ടികൾക്കായി രചിച്ച കഥയാണു ‘സ്വാർഥനായ രാക്ഷസൻ’. രാക്ഷസന്റെ കൊട്ടാര വളപ്പിൽ നിറയെ മരങ്ങളാണ്. അതിൽ നിറയെ പഴങ്ങളും. പൂക്കളിൽനിന്നു തേൻനുകരാൻ ചിത്രശലഭങ്ങളും പഴങ്ങൾ തിന്നാൻ പക്ഷികളും അവിടെ എന്നുമുണ്ട്. കുറേനാളായി രാക്ഷസന്റെ കോട്ട അടച്ചിട്ടിരിക്കുകയാണ്. അതുകൊണ്ടുതന്നെ കുട്ടികളെല്ലാം ആ വളപ്പ് തങ്ങളുടെ വിനോദ കേന്ദ്രമാക്കി മാറ്റി. തന്റെ സ്നേഹിതന്റെ നാട്ടിൽ വിരുന്നിനുപോയ രാക്ഷസൻ വർഷങ്ങൾക്കു ശേഷം തിരികെ വരുമ്പോൾ കാണുന്നത് തന്റെ മരങ്ങളിൽ തൂങ്ങിയാടുന്ന, പഴങ്ങൾ പറിച്ചു തിന്നുന്ന കുട്ടികളെയാണ്.\nകോപത്തോടെ അവർക്കുനേരേ പാഞ്ഞടുത്ത രാക്ഷസൻ അവരെയെല്ലാം പറമ്പിനു വെളിയിലാക്കി. തന്റെ കൊട്ടാര വളപ്പിനു ചുറ്റും മതിൽ പണിതു. കാലം പിന്നെയും കടന്നുപോയി. ലോകത്തെല്ലാം മഴയും മഞ്ഞും വസന്തവുമെല്ലാം വന്നുപോയെങ്കിലും രാക്ഷസന്റെ മതിൽകെട്ടിനുള്ളിൽ പിന്നീട് എന്നും ശൈത്യമായിരുന്നു. പുറംലോകത്തെ വസന്തം തന്റെ വളപ്പിൽ വരാത്തതെന്താണെന്നു രാക്ഷസനു മനസ്സിലായില്ല.\nഒരു ദിവസം വസന്തത്തിന്റെ വാസന രാക്ഷസന്റെ മൂക്കിലടിച്ചു. അതിശയത്തോടെ രാക്ഷസൻ കിടക്കയിൽനിന്നു ചാടി എഴുന്നേറ്റ് ഓടി പുറത്തെത്തി. അപ്പോൾ കണ്ട കാഴ്ച, മതിലിൽ നിർമിച്ച ദ്വാരത്തിലൂടെ അകത്തു കയറിയ കുട്ടികൾ മരത്തിലെല്ലാം ചാടിക്കളിക്കുന്നു. കുട്ടികൾ വന്നതോടെ വസന്തവും വളപ്പിലെത്തിയിരിക്കുന്നു. പക്ഷേ, രാക്ഷസനെ കണ്ടതോടെ കുട്ടികളെല്ലാം മതിലിനു വെളിയിലെത്തി. അപ്പോഴും രാക്ഷസന്റെ വരവ് അറിയാതെ ഒരു കൊച്ചുകുട്ടി മാത്രം പൂന്തോട്ടത്തിന്റെ ഒരു കോണിൽ മരത്തിൽ കയറാനാകാതെ കരഞ്ഞുകൊണ്ടുനിൽക്കുന്നു. അവൻ കയറാത്ത മരത്തിൽ മാത്രം ശൈത്യം നിറഞ്ഞുനിൽ‌ക്കുന്നു. അതോടെ രാക്ഷസൻ തന്റെ തെറ്റു തിരിച്ചറിഞ്ഞു. കുഞ്ഞുങ്ങളുള്ളിടത്തേ വസന്തം വരൂ എന്നയാൾ മനസ്സിലാക്കി. ആ കൊച്ചുകുഞ്ഞിനെ അയാൾ മരത്തിന്റെ ശിഖരത്തിൽ കയറാൻ സഹായിച്ചു. അതോടെ ആ മരത്തിലും വസന്തംനിറഞ്ഞു.\nഅന്നുതന്നെ രാക്ഷസൻ മതിൽ തല്ലിത്തകർത്തു. കുട്ടികൾക്കായി കൊട്ടാര വളപ്പ് തുറന്നുകൊടുത്തു. പിന്നീടെല്ലാ ദിവസവും കുട്ടികൾ അവിടെയെത്തി. അവരോടൊപ്പം രാക്ഷസനും വിനോദങ്ങളിൽ ഏർപ്പെട്ടു. എന്നാൽ മരത്തിൽ കയറാൻ താൻ സഹായിച്ച കൊച്ചു കുഞ്ഞുമാത്രം പിന്നീടൊരിക്കലും ആ തോട്ടത്തിലേക്ക് എത്തിയില്ല. അവനെവിടെയെന്നു മറ്റു കുട്ടികളോടു ചോദിച്ചെങ്കിലും ആർക്കും അവനെ അറിയില്ലായിരുന്നു. വർഷങ്ങൾ പലതു കഴിഞ്ഞുപോയി. രാക്ഷസൻ വൃദ്ധനായി. ഒരു ദിവസം പൂന്തോട്ടത്തിലേക്കു നോക്കിയ രാക്ഷസൻ അത്ഭുതപ്പെട്ടു. എത്രയോ നാളായി താൻ കാണാൻ ആഗ്രഹിച്ച കൊച്ചു കുഞ്ഞതാ തന്നെ നോക്കി നിൽക്കുന്നു. അവൻ നിൽക്കുന്നതിനു മുകളിൽ വെളുത്ത പൂക്കൾ മൂടിയൊരു മരവും. വൃദ്ധനായ രാക്ഷസൻ അവനരികിലേക്കു പാഞ്ഞു.\nഅടുത്തെത്തിയ രാക്ഷസന്റെ മുഖം കോപം കൊണ്ടു വലിഞ്ഞുമുറുകി. ആ കൊച്ചുകുഞ്ഞിന്റെ കാലുകളിലും കൈകളിലും ആണിപ്പാടുകൾ. ചോര പൊടിയുന്നു. ആരാണ് നിന്നെ ഈ വിധം മുറിവേൽ‌പ്പിച്ചത്– രാക്ഷസൻ അലറിക്കൊണ്ടു ചോദിച്ചു.\n‘ഇതു സ്നേഹത്തിന്റെ മുറിപ്പാടുകളാ, എനിക്കു വേദനിക്കില്ല’– കൊച്ചുകുട്ടി ചിരിച്ചുകൊണ്ടു പറഞ്ഞു. പെട്ടന്ന് അന്തരീക്ഷം കനപ്പെട്ടു. രാക്ഷസനു വലിയ ഭീതി തോന്നി. അയാൾ ആ കൊച്ചു കുട്ടിയുടെ മുന്നിൽ മുട്ടുകുത്തി. ‘ആരാണു മകനേ നീ.?’ അയാൾ കരഞ്ഞുകൊണ്ടു ചോദിച്ചു. അപ്പോൾ ആ കുഞ്ഞു പറഞ്ഞു: ‘ ഒരിക്കൽ നീ എന്നെ നിന്റെ പൂന്തോട്ടത്തിൽ കളിക്കാൻ അനുവദിച്ചു. ഇപ്പോൾ ഇതാ നിന്നെ ഞാനെന്റെ പൂന്തോട്ടത്തിലേക്കു കൂട്ടിക്കൊണ്ടുപോകാൻ വന്നതാണ്. അതിന്റെ പേരാണു സ്വർഗം.’\nഅന്നത്തെ സായാഹ്നത്തിൽ കുട്ടികൾ പൂന്തോട്ടത്തിൽ കളിക്കാനെത്തി. വലിയൊരു വൃക്ഷത്തിനു കീഴിൽ ചലനമറ്റു കിടക്കുന്ന രാക്ഷസന്റെ ശരീരമാണു കുട്ടികൾ കണ്ടത്. ആ ശരീരത്തെ വെളുത്ത പുഷ്പങ്ങൾ മൂടിയിരുന്നു.\nEnglish Summary : Kathalokam Column - The Selfish Giant - Oscar Wilde


രോഗം വൈദ്യനും രോഗകാരണം ജ്യോതിഷവും നിർണയിക്കും!\nബുധന്,9മെയ് 2018 (15:31 IST)\nമുൻ ജന്മങ്ങളിൽ നാം ചെയ്തിട്ടുള്ള പാപങ്ങളുടെ ഫലമായിട്ടാണ് വളരെ മോശം അവസ്ഥകളും അസുഖങ്ങളും നമുക്ക് വരുന്നതെന്ന് ജ്യോതിഷത്തിൽ പറയുന്നു. ഇതിനു പരിഹാരമായി വൈവിക കർമ്മങ്ങൾ ചെയ്യണമെന്നാണ് ജ്യോതിഷവിധി.\nജന്മനാ രോഗബാധിതയായ ഒരു ശിശുവിനെ എടുക്കുകയാണെങ്കിൽ ഗർഭകാലത്ത് അവന്റെ മാതാവിനുണ്ടായ ആരോഗ്യ പ്രശ്നങ്ങളാണ് ഇതിനു കാരണമെന്നാണ് ജ്യോതിഷം പറയുന്നത്. ഇന്ന് ഉറങ്ങി നാളെ ഉണരുക എന്നതു ശരിക്കും പുനർജന്മമാണ്. പകുതി മരണമാണ് ഉറക്കം. അതുകൊണ്ട് തന്നെ ഉറക്കം എഴുന്നേറ്റ് കഴിഞ്ഞാൽ ദൈവപ്രീതി നടത്തുന്നത് നല്ലതാണ്.\nപണ്ടൊക്കെ ജ്യോതിഷത്തിലൂടെയാണ് രോഗകാരണം കണ്ടെത്തുക. ജ്യോതിഷം പറയും എന്താണ് പ്രതിവിധിയെന്ന്. അതനുസരിച്ചായിരുന്നു ആയുർവേദ ചികിത്സകൾ നടത്തിയിരുന്നത്. ജ്യോതിഷചിന്താപ്രകാരം രോഗം നിർണയിച്ച ശേഷം പരിഹാരമായി ദൈവികമായ കർമ്മങ്ങൾക്ക് ഒപ്പം വീട്ടിൽ തന്നെ മരുന്ന് നൽകുന്നവരും പണ്ടുണ്ടായിരുന്നു.\nരോഗങ്ങളുടെ മൂലകാരണം വാതവും പിത്തവും കഫവുമാണ്. ഇവ മൂന്നിന്റെയും ഏറ്റക്കുറച്ചിലുകളാണു പല രോഗങ്ങളായും പരിണമിക്കുന്നതെന്ന് ജ്യോതിഷത്തിൽ പറയുന്നു. ഇവയെല്ലാം യുക്തിപൂർവം ഉപയോഗപ്പെടുത്തുന്ന ഒരാൾക്ക് മാത്രമേ ജ്യോതിഷത്തിലൂടെ രോഗനിർണയവും ചികിത്സയും നൽകാൻ കഴിയൂ.\nകടുക് കഴിച്ചാലുള്ള5ഗുണങ്ങൾ\nയൂണിഫോമിൽ പിച്ചയെടുക്കാൻ അനുവാദം തേടി പൊലീസുകാരന്റെ കത്ത്\nദാമ്പത്യ ജീവിതത്തിൽ ലൈഗികതയെ എങ്ങനെ മനോഹരമാക്കാം\nഅടുത്ത ലേഖനം നാം ചെയ്യുന്ന ദാനങ്ങൾ പുണ്യമോ പാപമോ ?


തുണിമില്ലുകളുടെ നാടായ മാഞ്ചസ്റ്ററില് – Christhavachintha\nChristhavachin… > Article > തുണിമില്ലുകളുട…\nFebruary 24, 2021 February 24, 2021 K.N. Russel\nബര്‍മ്മിംഗ്ഹാമില് നിന്നും മാഞ്ചസ്റ്ററിനെ ലക്ഷ്യമാക്കി ഞങ്ങളുടെ നാഷണല് എക്‌സ്പ്രസ് ബസ് കുതിച്ചുകൊണ്ടിരിക്കുമ്പോഴും എന്റെ മനസ്സ് ബാലകാലസ്മരണകളിലൂടെ ഊളിയിട്ടു. പ്രകൃതിരമണീയമായ കാഴ്ച ആസ്വദിച്ച് പ്രസന്നതയോടെ ഞാന് ഇരുന്നു. എങ്കിലും ഇടയ്ക്ക് എന്റെ ബാല്യകാലം ഓര്‍ത്തപ്പോള് ഞാനറിയാതെ നെടുവീര്‍പ്പിട്ടുപോയി.\nഎത്ര മറക്കാന് ശ്രമിച്ചിട്ടും പിന്നെയും പിന്നെയും പുറ്റടി എന്ന ഗ്രാമം മനസ്സിനെ നൊമ്പരപ്പെടുത്തിക്കൊണ്ടു മനസ്സില് വന്നു നില്ക്കും.ലണ്ടന് പട്ടണത്തിന്റെ വിവിധ ഭാഗങ്ങളില് കാണാവുന്ന സെമിത്തേരികള് ബര്‍മ്മിംഗ്ഹാം – മാഞ്ചസ്റ്റര് റൂട്ടിലും കണ്ടു. കിലോമീറ്ററുകളോളം നീളത്തില് ഇടതുവശത്തായി പല വലിപ്പത്തിലും നിറങ്ങളിലുമുള്ള കുരിശുകള് അടുത്തടുത്തായി നാട്ടിയിരിക്കുന്നു.\nമനോഹരമായി പൂത്തുലഞ്ഞു നില്ക്കുന്ന പൂന്തോട്ടമാണെന്നേ ഈ സ്ഥലം കണ്ടാല് തോന്നൂ. എന്നാല് കുരിശുകളുടെ നീണ്ടനിരകളാണ് സെമിത്തേരിയാണെന്ന ബോധം നമ്മളില് ഉണര്‍ത്തുന്നത്.\nരണ്ടാം ലോകമഹായുദ്ധ കാലത്തില് മരിച്ച ബ്രിട്ടീഷ് പട്ടാളക്കാരെ അടക്കിയിട്ടുള്ള ശവകുടീരങ്ങളാണ് ഇതില് ഏറെയും. 1939 മുതല് 1945 വരെ നീണ്ടുനിന്ന രണ്ടാം ലോകമഹായുദ്ധ കാലത്ത് ബ്രിട്ടനിലെ ഒരു വീട്ടില് ഒരു ആളെങ്കിലും മരിച്ചിട്ടുണ്ടെന്നാണ് അനൗദ്യോഗിക കണക്ക്.\nബ്രിട്ടന്, ഫ്രാന്‍സ്, റഷ്യ, ചൈന, അമേരിക്ക തുടങ്ങിയ രാജ്യങ്ങള് ചേര്‍ന്ന സഖ്യകക്ഷികളും, ജര്‍മ്മനി ഇറ്റലി, ജപ്പാന് തുടങ്ങിയ രാജ്യങ്ങള് ഉള്‍പ്പെട്ട അച്ചുതണ്ടു ശക്തികളുമായി ആറു വര്‍ഷം നീണ്ടുനിന്ന യുദ്ധമാണ് രണ്ടാം ലോക മഹായുദ്ധം. ഇതിനിടയ്ക്ക് 1940-41-ല് ജര്‍മ്മനിയുടെ അധിപന് ഹിറ്റ്‌ലര് ബ്രിട്ടന്റെ യുദ്ധക്കപ്പലുകളെ മുക്കിയും, ആകാശം വഴി ബോംബ് വര്‍ഷിച്ചും ബ്രിട്ടന്റെ ആത്മവീര്യം തകര്‍ക്കാന് ശ്രമിച്ചു.\n54 ബ്രിട്ടീഷ് കപ്പലുകളെയാണ് ഹിറ്റ്‌ലറുടെ പടയാളികള് തകര്‍ത്തത്. എന്നാല് പ്രതീക്ഷയ്ക്ക് വിപരീതമായി ജര്‍മ്മനിയുടെ വിമാനങ്ങളെ തുരുതുരെ വെടിവച്ചു വീഴ്ത്തിക്കൊണ്ടും, ജര്‍മ്മന്റെ മര്‍മ്മപ്രധാന സ്ഥാനങ്ങളില് പ്രത്യാക്രമണം നടത്തിക്കൊണ്ടും ബ്രിട്ടന് മുന്നേറിയതോടെ അച്ചുതണ്ട് ശക്തികളുടെ ബലം ക്ഷയിച്ചു തുടങ്ങി.\nവിന്‍സ്റ്റണ് ചര്‍ച്ചില് എന്ന നേതാവ് ബ്രിട്ടന്റെ ഭരണകര്‍ത്താവായി രംഗത്തു വന്നതോടെ ബ്രിട്ടന് സടകുടഞ്ഞെഴുന്നേല്‍ക്കുകയായിരുന്നു.\nഇതുവരെയും യുദ്ധരംഗത്ത് കാര്യമായി പ്രത്യക്ഷപ്പെടാതിരുന്ന അമേരിക്ക പോള് ഹാര്‍ബര് സംഭവത്തോടെ സഖ്യകക്ഷികളുടെ നായകനായി മാറി. അമേരിക്കന് നാവിക സങ്കേതമായ പോള് ഹാര്‍ബറും, ബ്രിട്ടീഷ് യുദ്ധക്കപ്പലായ ‘പ്രിന്‍സ് ഓഫ് വേല്‍സും’ ജപ്പാന് ബോംബിട്ടു തകര്‍ത്തതോടെ അമേരിക്ക ജപ്പാനെതിരെ യുദ്ധം പ്രഖ്യാപിച്ചു. ഈ യുദ്ധത്തിന്റെ ആദ്യകാലങ്ങളില് വിജയം അച്ചുതണ്ടു ശക്തികള്‍ക്കായിരുന്നെങ്കിലും, ക്രമേണ സഖ്യകക്ഷികള് വിജയത്തിലെത്തുകയായിരുന്നു.\nബ്രിട്ടന് രണ്ടാം ലോക മഹായുദ്ധത്തില് വിജയം കൈവരിക്കുമ്പോഴേക്കും ഒരു പുരുഷന് എങ്കിലും മരിക്കാത്ത വീടുകള് ഇംഗ്ലണ്ടില് ഇല്ലെന്നായി. പുരുഷന്മാരുടെ എണ്ണം സ്ത്രീകളുടെ എണ്ണത്തേക്കാള് ഗണ്യമായി കുറഞ്ഞു. സ്ത്രീകള്‍ക്ക് വിവാഹം കഴിക്കാനാവശ്യമായ പുരുഷന്മാര് പോലും ഇംഗ്ലണ്ടില് ഇല്ലെന്ന അവസ്ഥ സംജാതമായി. അതോടെ അന്യരാജ്യങ്ങളില് നിന്നും ആയിരങ്ങള് ബ്രിട്ടനിലേക്ക് കുടിയേറിത്തുടങ്ങി.\nബ്രിട്ടീഷ് വനിതകള് മക്കളെ പോറ്റാന് തങ്ങളുടെ ഭര്‍ത്താക്കന്മാര് ചെയ്തിരുന്ന ജോലികള് ചെയ്യേണ്ടിവന്നു. അങ്ങനെ പുരുഷന്മാരുടെ ജോലികള് സ്ത്രീകള് ചെയ്യേണ്ടതായി വന്നതോടെയാണ് പില്‍ക്കാലത്ത് സ്ത്രീപുരുഷ സമത്വം പാശ്ചാത്യ ലോകത്ത് ഉണ്ടായതെന്നാണ് ചരിത്രമതം.\nഇത്രയും പറഞ്ഞത് സെമിത്തേരികളുടെ എണ്ണം മറ്റേത് രാജ്യത്തേക്കാളും ബ്രിട്ടനില് ഉണ്ടാകാനുണ്ടായ കാരണം ബോദ്ധ്യപ്പെടുത്താനാണ്. ബര്‍മ്മിംഗ്ഹാമില് നിന്നും 250 കി.മീറ്ററില് കുറയാതെയുള്ള ദൂരമുണ്ട് തൂണിമില്ലുകളുടെ ലോക പറുദീസയായ മാഞ്ചസ്റ്ററിലെത്താന്.\nബര്‍മ്മിംഗ്ഹാമില് ബ്രദര് റ്റിറ്റിയുടെ വീട്ടില് ആഗസ്റ്റ് 13-ന് വൈകിട്ട് ഞങ്ങള്‍ക്കായി പ്രത്യേക മീറ്റിംഗ് ക്രമികരിച്ചിരുന്നു. ഒരു പോറലുപോലുമേല്‍ക്കാത്ത നീഗ്രോ വല്യമ്മച്ചിയുടെ പണത്തിനുവേണ്ടിയുള്ള പ്രകടനങ്ങള് എന്റെ മനസ്സിനെയും വല്ലാതെ ഉലയ്ക്കുകയുണ്ടായി. പ്രാര്‍ത്ഥനയ്ക്കിരുന്ന സജിയിലും ആ ഭാവമാറ്റങ്ങള് കണ്ടു. എന്നാല് റ്റിറ്റിയുടെ വാക്കുകള് ഇന്നും എന്റെ മനസ്സില് മുഴങ്ങുന്നു. ”എന്തുവന്നാലും സജിയുടെ കൂടെ ഞങ്ങള് ഉണ്ടാകും. അന്യനാടല്ലേ. ഇവിടെ ഞങ്ങള് ഒന്നാ.” കുറിച്ചി വി.കെ.കുര്യാക്കോച്ചായന്റെ മകന് എബിയെ കാണാനായതും സന്തോഷകരമായി തോന്നി.\nപ്രാര്‍ത്ഥന കഴിഞ്ഞ് ക്രൈസ്തവചിന്തയുടെ ബര്‍മ്മിംഗ്ഹാം കറസ്‌പോണ്ടന്റ് സാജന്റെ വീട്ടിലായിരുന്നു ഞങ്ങള്‍ക്ക് വിശ്രമം ക്രമീകരിച്ചിരുന്നത്. 14-ന് രാവിലെ മാഞ്ചസ്റ്ററിലേക്ക് യാത്രയാകുവാനായി സാജന്റെ കാറില് ഞങ്ങള് ബര്‍മ്മിംഗ്ഹാം കോച്ച് സ്റ്റേഷനില് എത്തി. സജിയും ഒപ്പം വന്നു. അന്നൊരു ശനിയാഴ്ചയായതുകൊണ്ട് മാഞ്ചസ്റ്ററില് പോയി അവിടുത്തെ യോഗത്തില് പങ്കെടുത്തിട്ട് അന്നു രാത്രി ലണ്ടനിലേക്കു തിരിച്ചാലും 15-ന് ഞായര് രാവിലെ വൈക്കൊമ്പില് പാസ്റ്റര് ആന്‍ഡ്രൂസ് ഈട്ടിക്കല് ശുശ്രൂഷിക്കുന്ന സഭയില് എത്താനാവില്ല. മാത്രമല്ല, ബസുകളില് കയറിപ്പറ്റാനും പാടാണ്. മിക്കവാറും എല്ലാ ബസുകളിലും ബുക്കിംഗ് തീരാറായിരിക്കുന്നു. അതുകൊണ്ട് മാഞ്ചസ്റ്റര് മലയാളി ക്രിസ്ത്യന് ചര്‍ച്ച് ശുശ്രൂഷകന് പാസ്റ്റര് റെജി വര്‍ഗീസിനെ വിളിച്ച് അവിടേക്കു വരാനുള്ള അസൗകര്യം അറിയിച്ചു.\n”മാഞ്ചസ്റ്ററിലെത്തിയാല് രാത്രി ലണ്ടനിലേക്ക് മടങ്ങിപ്പോകാനുള്ള ടിക്കറ്റ് ഇവിടെ ഞാന് ബുക്ക് ചെയ്‌തോളാം.” അതുകൊണ്ട് വരണമെന്നായി. ശൂരനാടുകാരനായ പാസ്റ്റര് റെജി. ചില അടുത്ത സുഹൃത്തുക്കള് പോലും അന്യനാട്ടില് വച്ച് കാണുമ്പോള് ചിലപ്പോള് ”മുങ്ങാറുണ്ട്”. എഴുത്തുകാരനെന്ന ഒറ്റ കേട്ടറിവ് മാത്രമേ എന്നെപ്പറ്റി പാസ്റ്റര് റെജിയ്ക്കുള്ളൂ. എന്നിട്ടും കാണാനും പരിചയപ്പെടാനും എന്നില് ഉള്ളതുപോലെയുള്ള ആഗ്രഹം അദ്ദേഹത്തിലും ഞാന് കണ്ടു. അതുകൊണ്ട് ഞങ്ങള് മാഞ്ചസ്റ്ററിലേക്കു പോകാന് തന്നെ തീരുമാനിച്ചു. സാജന് ഓടിപ്പോയി ടിക്കറ്റെടുത്തു കൊണ്ടുവന്നു. എന്നെ ആശ്ലേഷിച്ചു, 12.30ന് പുറപ്പെടുന്ന നാഷണല് എക്‌സ്പ്രസ് ബസില് കയറ്റി ഇരുത്തി കൈ വീശി സാജനും സജിയും പോയിമറഞ്ഞു. ബസിന്റെ രണ്ടാംനിലയില് സ്ഥാനം പിടിച്ചിരുന്ന ഞങ്ങള് ഒരു പൊതിയുമായി ബസിനെ ലക്ഷ്യമാക്കി സാജന് ഓടിവരുന്നത് കണ്ടു. ”ഉച്ചയായില്ലേ. ബസില് ഇരുന്നു കഴിച്ചോളു” എന്നൊരു ഉപദേശവും കൂടെ.\n1968 ജൂണ് 20-നാണ് ഞങ്ങള് ഹൈറേഞ്ചിലെ പുറ്റടിയില് താമസത്തിനായി തിരുവനന്തപുരത്തുനിന്നും ചെല്ലുന്നത്. അതിനുശേഷം ഞാന് സ്വന്തം ജന്മനാട് കാണുന്നത് 1982-ലാണ്. അതായത്, 14 വര്‍ഷം കഴിഞ്ഞ്. അന്ന് എന്റെ അപ്പന്റെ അടുത്ത ബന്ധുവായ ധനാഢ്യന്റെ വീട്ടില് രണ്ടു മണിക്കൂറോളം വര്‍ത്തമാനം പറഞ്ഞ് ഇരുന്നിട്ട് ഒരു ഗ്ലാസ് വെള്ളം പോലും കുടിക്കാന് ലഭിക്കാതെ നട്ടുച്ചയ്ക്കു മടങ്ങിപ്പോയത് സാജന് തന്ന പൊതി കൈയില് വാങ്ങിയപ്പോള് ഞാനോര്‍ത്തു. ഉച്ചയ്ക്ക് ബന്ധുവീട്ടില് നിന്നുയര്‍ന്ന കറിയുടെ ഗന്ധം ഇപ്പോഴും വീശുന്നുണ്ട് ‘എന്റെ ഹൃദയത്തിലൂടെ’. കാല്‍വറിയിലൂടെ മനുഷ്യഹൃദയത്തിലേക്ക് ഒഴുകിയെത്തിയ ആ സ്‌നേഹം പലപ്പോഴും സഹോദരന്മാര് വഴി ഞാനനുഭവിച്ചിട്ടുണ്ട്. അതില് ഒന്നു മാത്രമാണ് ഈ അനുഭവം.\nബര്‍മ്മിംഗ്ഹാം പട്ടണം വിട്ട് വണ്ടി ഹൈവേയിലെത്തിയപ്പോള് ഞങ്ങള് പൊതി തുറന്നു. ഒരു വലിയ കുപ്പി പെപ്‌സി. മുക്കാല് അടിയെങ്കിലും നീളം വരുന്ന രണ്ട് സാന്‍വിച്ചുകള്. രണ്ടു കഷണങ്ങള് ഒട്ടിച്ചുവച്ചത്. ഒന്ന് പിളര്‍ന്നു നോക്കിയപ്പോള് അതിനുള്ളില് എന്തോ ക്രീമില് പൊതിഞ്ഞ ചിക്കന് കഷണങ്ങളും അല്പം പച്ചക്കറികളും. രണ്ടും കൂടെ ഒട്ടിച്ചുവച്ച് പൂര്‍വ്വസ്ഥിതിയിലാക്കി ഞാന് കഴിച്ചുതുടങ്ങി. ഓമന ഒന്നു കടിച്ചിട്ട് വേണ്ടെന്നു പറഞ്ഞ് മാറ്റിവച്ചിട്ട് ഉരുളക്കിഴങ്ങ് ചിപ്‌സും പെപ്‌സിയും കുടിച്ച് രണ്ടുനില ബസിലെ യാത്രാസുഖം ആസ്വദിച്ചിരുന്നു. ഞാന് റൊട്ടിയുടെ മുക്കാല് ഭാഗം വരെ അകത്താക്കി.\nവണ്ടിയിലെ സുഖകരമായ ഇരിപ്പ്, അമിതമായ വേഗത, മനോഹരമായ ഭൂപ്രകൃതി ഇതൊക്കെ ആസ്വദിച്ച് ഇരിക്കുമ്പോഴാണ് പൂമെത്ത പോലെ പൂക്കള് വിരിഞ്ഞുനില്‍ക്കുന്ന ശ്മശാന ഭൂമി കണ്‍മുമ്പില് പെട്ടത്. മൂന്ന് മണിയായി. മാഞ്ചസ്റ്റര് പട്ടണത്തിലേക്ക് വണ്ടി പ്രവേശിച്ചു. ഞങ്ങള് കോച്ച് സ്റ്റേഷനിലിറങ്ങി, പാസ്റ്റര് റെജി വര്‍ഗീസിനെ തപ്പി അല്പനേരം നടന്നു. അപ്പോഴേയ്ക്കും ഞങ്ങളുടെ കണ്ണുകള് ഒരു മനുഷ്യനില് ഉടക്കി. അദ്ദേഹത്തിന്റെ കണ്ണുകള് ഞങ്ങളിലും. ചിരിച്ച് കൈ തന്ന് സ്വയം പരിചയപ്പെടുത്തി. അദ്ദേഹം കേരളത്തിലെ ഒരു പാസ്റ്ററായിരുന്നു. പരിചയപ്പെടല് പൂര്‍ത്തിയാകും മുമ്പേ പാസ്റ്റര് റെജി ഓടിക്കിതച്ചെത്തി. അപ്പോഴേക്കും അദ്ദേഹം എനിക്കും പാസ്റ്റര് റെജിക്കും കൈതന്ന് നടന്നുമറഞ്ഞു. അദ്ദേഹം അവിടുത്തെ സ്ഥിരം സന്ദര്‍ശകനാണെന്ന് ഞങ്ങള്‍ക്കു പിന്നീട് മനസ്സിലായി.\nപാസ്റ്റര് റെജിയുടെ കാര് മാഞ്ചസ്റ്റര് യൂണിവേഴ്‌സിറ്റിയുടെ കവാടം കടന്ന് പുനലൂര് സ്വദേശി ബോബന്-ക്രിസ്റ്റി ദമ്പതികളുടെ വീടിനു മുമ്പില് നിന്നു. കേരളീയ ചോദ്യം: ”ഊണ് കഴിച്ചോ.”\nവണ്ടിയില് കഴിച്ച ഭക്ഷണ വിവരണം കേട്ട് നിമിഷങ്ങള്‍ക്കകം കുക്കറിന്റെ വിസിലടി അടുക്കളയില് നിന്നുയര്‍ന്നു. കൊഞ്ചുകറി കൂട്ടി നാലു മണിക്ക് കുശാലായൊരു ഊണ്. പുതുതായി വീട് വാങ്ങി താമസമാക്കിയ ബിജു-ഡിമ്പിള് ദമ്പതികളുടെ വീട്ടല് രാത്രി യോഗം. മുറി നിറയെ പെന്തക്കോസ്തനുഭവത്തിന്റെ തുടിപ്പുകള് പേറുന്ന വിശ്വാസികള്. പാസ്റ്റര് റെജി വര്‍ഗ്ഗീസ് ശുശ്രൂഷിക്കുന്ന മലയാളം ക്രിസ്റ്റ്യന് ചര്‍ച്ച് ആണ് മാഞ്ചസ്റ്ററിലെ ഏക മലയാളി പെന്തക്കോസ്തു സഭ. ലിവര്‍പൂളിലും ഈ സഭയുടെ ഒരു നല്ല കുടിവരവുണ്ട്.\nരണ്ടിടത്തെയും ശുശ്രൂഷകള്‍ക്ക് പാസ്റ്റര് റെജി നേതൃത്വം നല്‍കുന്നു.\nലണ്ടനേക്കാള് താരതമ്യേന ജീവിതച്ചെലവ് കുറവുള്ള പട്ടണമാണ് തുണിമില്ലുകളുടെ നാടായിരുന്ന മാഞ്ചസ്റ്റര്. ലോകോത്തരമായ തുണിത്തരങ്ങളായിരുന്നു മാഞ്ചസ്റ്ററിലും ലെങ്കാഷെയറിലും ഉല്‍പ്പാദിപ്പിച്ചിരുന്നത്. മാഞ്ചസ്റ്റര് തുണിത്തരങ്ങളുടെ വന്‍തോതിലുള്ള കച്ചവടമായിരുന്നു ഇന്ത്യയില് ബ്രിട്ടീഷുകാര് നടത്തിയിരുന്നത്.\n19-ാം നൂറ്റാണ്ടില് ബ്രിട്ടന്റെ പ്രധാന ധനാഗമന മാര്‍ഗ്ഗം മാഞ്ചസ്റ്ററിലെ തുണിമില്ലുകളായിരുന്നു. നൂല്‍നൂല്‍പ്പ്, നെയ്ത്ത്, ചായം മുക്കല് എന്നിവയില് ലോകത്ത് ഒന്നാം സ്ഥാനം തന്നെ മാഞ്ചസ്റ്ററിനുണ്ടായിരുന്നു. രണ്ടാം ലോക മഹായുദ്ധകാലത്ത് ഇവിടുത്തെ തുണിമില്ലുകള് ഏറെയും നശിച്ചെങ്കിലും കുറെയൊക്കെ പ്രവര്‍ത്തനനിരതമായി തുടര്‍ന്നു.\n1913-ല് 760 കോടി വാര നൂല് കയറ്റി അയച്ചുവെന്നാണ് കണക്ക്. ഇത് ദേശീയ ഉല്‍പ്പാദനത്തിന്റെ 80% ഉം, ലോകോല്‍പ്പാദനത്തിന്റെ 63% ഉം വരും. ബ്രിട്ടന്റെ ഒന്നാംതരം വിപണിയായിരുന്ന ഇന്ത്യയിലേക്ക് മാഞ്ചസ്റ്റര് തുണിത്തരങ്ങള് വരുവാന് ഒന്നാം ലോക മഹായുദ്ധം വിഘാതമായതോടെ അവര്‍ക്ക് കച്ചവടത്തില് മാന്ദ്യം വന്നു തുടങ്ങി. 1942-ലെ ക്വിറ്റ് ഇന്ത്യാ സമരവും, രണ്ടാംലോകമഹായുദ്ധവും കൂടിയായപ്പോള് മാഞ്ചസ്റ്ററിലേയും ലങ്കാഷെയറിലേയും വസ്ത്രങ്ങള് ഇന്ത്യയില് എത്തിക്കുന്നതില് വ്യവസായികള്‍ക്ക് ബുദ്ധിമുട്ടനുഭവപ്പെട്ടു. മാത്രമല്ല, ചര്‍ക്കയില് നെയ്ത് അവരവര് സ്വന്തമായി വസ്ത്രം ഉണ്ടാക്കി ധരിക്കണമെന്ന ഗാന്ധിജിയുടെ ആഹ്വാനം കൂടിയായപ്പോള് മാഞ്ചസ്റ്റര് തുണിയുടെ വരവും ഇല്ലാതായി. വിദേശ വസ്ത്ര ബഹിഷ്‌കരണം കൂടിയായപ്പോള് ബ്രിട്ടന്റെ ഇന്ത്യ എന്ന തുണി വിപണി കൈവിട്ടുപോവുകയായിരുന്നു.\nആധുനികമായ ടെക്‌നോളജി വികസിപ്പിക്കാന് കഴിയാത്തതും പുതുമാര്‍ക്കറ്റുകള് കണ്ടെത്താനാവാത്തതും കാരണം മാഞ്ചസ്റ്ററില് തുണിമില് വ്യവസായം 1960 ആയപ്പോഴേക്കും ഏതാണ്ട് അവസാനിച്ചു. ഇന്ന് നാമമാത്രമായി അങ്ങിങ്ങു ചില മില്ലുകള് ഗതകാലസ്മരണ ഉയര്‍ത്തി അസ്ഥിപഞ്ജരമായി നില്‍ക്കുന്നത് കാണാം.\nതുണി വ്യവസായം പോലെതന്നെ ലോകത്ത് ആദ്യമായി റെയില്‍വേ ആരംഭിച്ചതും മാഞ്ചസ്റ്ററിലാണ്. ലോകത്തിലാദ്യമായി ട്രെയിന് ഓടിയത് ലിവര്‍പൂളില് നിന്നും മാഞ്ചസ്റ്ററിലേക്കായിരുന്നു. 1830-ലാണ് ഇതുവഴി ആദ്യ തീവണ്ടി ഓടിയത്. ഇന്ന് ഈ സ്റ്റേഷനുകള് മ്യൂസിയമാക്കി മാറ്റിയിരിക്കയാണ്.\nബിജുവിന്റെ വീട്ടിലെ പ്രാര്‍ത്ഥന കഴിഞ്ഞ് ഞങ്ങള് വീണ്ടും ബോബന്റെ വീട്ടിലെത്തി. രാത്രി മൂന്നു മണിക്കാണ് ലണ്ടനിലേക്കുള്ള ബസ്. ഞങ്ങളെ യാത്രയാക്കാന് നിലമ്പൂര് സ്വദേശി സജിയും ഭാര്യ ഷൈലയും എത്തിയിട്ടുണ്ട്. നാട്ടുവിശേഷങ്ങള് ഞങ്ങളില്‍നിന്നും അവര് കേട്ടു. മാഞ്ചസ്റ്റര് വിശേഷങ്ങള് അവരില്‍നിന്ന് ഞങ്ങളും. ഞങ്ങളെ കോച്ച് സ്റ്റേഷനില് വിട്ട് അവരോട് പൊയ്‌ക്കോളാന് പറഞ്ഞിട്ടും ഞങ്ങളെ വിടാന് അവര്‍ക്ക് മനസ്സായില്ല. പാസ്റ്റര് റെജിയും സജിയും ഞങ്ങളോടൊപ്പം കോച്ച് സ്റ്റേഷനില് എത്തി ഇരിപ്പായി. രാത്രി ഒരു മണിയോടടുത്തു കാണും.\nഒരു സ്ത്രീയുടെ നിലവിളി കേട്ടു ഞങ്ങള് പുറത്തേയ്ക്കിറങ്ങി. നിശാ ക്ലബ്ബുകളില്‍നിന്നും ഇറങ്ങിയവര് ടൗണിന്റെ വിവിധ ഭാഗങ്ങളിലായി ചിതറി നില്‍ക്കുന്നു. പെണ്‍കുട്ടികള്‍ക്ക് മര്‍മ്മപ്രധാനമായ ഭാഗങ്ങളില് പോലും കഷ്ടിച്ചേ തുണിയുണ്ടായിരുന്നുള്ളൂ. മദാമ്മമാരും നീഗ്രോ വനിതകളും എല്ലാം ഉണ്ട് വഴിയില്. മദ്യപിച്ചിട്ടുള്ള മിക്കവര്‍ക്കും നേരെ നില്‍ക്കാനാവുന്നില്ല.\nഇതിനിടയിലാണ് ഒരു സായ്പ്പും മദാമ്മയും തമ്മിലുള്ള അടിയും നിലവിളിയും മല്‍പിടുത്തവും. അതും നടുറോഡില്. മദാമ്മയുടെ കരച്ചില് ഇടയ്ക്കിടെ അലര്‍ച്ചയായി മാറി.


hathras gang rape: Left delegation to Hathras on october6for meet family gang-rape victim | സീതാറാം യെച്ചൂരിയും ബൃദ്ധയും ഡി രാജയും അടക്കം ഇടത് നേതാക്കള് ഹത്രസിലേക്ക് - Malayalam Oneindia\n5 min ago പ്രവാസികളുടെ പ്രശ്നങ്ങള് പരിഹരിക്കാന് ഏകജാലക സംവിധാനം പരിഗണിക്കും; മുഖ്യമന്ത്രി\n18 min ago സംസ്ഥാനത്ത് പതിനായിരം കോടിയുടെ പദ്ധതികള് ഉടന് പൂര്‍ത്തിയാക്കുമെന്ന് മുഖ്യമന്ത്രി!!\n33 min ago കേരളത്തില് ഒത്തുതീര്‍പ്പ് മുഖ്യമന്ത്രിയാകുമോ വേണുഗോപാല്, മറുപടി ഇങ്ങനെ, രാഹുല് താരപ്രചാരകന്!!\nPublished: October52020, 19:00 [IST]\nദില്ലി: ഉത്തര്‍പ്രദേശിലെ ഹത്രസില് കൂട്ട ബലാത്സംഗത്തിനിരയായി കൊല്ലപ്പെട്ട ദളിത് പെണ്‍കുട്ടിയുടെ കുടംബത്തെ സന്ദര്‍ശിക്കാനൊരുങ്ങി സിപിഎം, സിപിഐ ദേശീയ നേതാക്കള്. ഒക്ടോബര് ആറിനാണ് സംഘം ഹത്രസിലേക്ക് പോകുന്നത്.\nസിപിഎം ദേശീയ ജനറല് സെക്രട്ടറി സീതാറാം യെച്ചൂരി, സിപിഐ ദേശീയ ജനറല് സെക്രട്ടറി ഡി രാജ, പോളിറ്റ് ബ്യൂറോ അംഗം ബൃദ്ധ കാരാട്ട്, അമര്‍ജിത് കൗര്, ഹിരാലാല് യാദവ്, ഗിരീഷ് ശര്‍മ എന്നിവരാണ് ഹത്രസിലേക്ക് പോകുന്നത്. മുമ്പ് കര്‍ഷക തൊഴിലാളി യൂണിയന്, കരിസാന്‍സഭ, സിഐടിയു, ജനവാദി മഹിള സമിതി നേതാക്കള് പെണ്‍കുട്ടിയുടെ കുടുംബാംഗങ്ങളെ സന്ദര്‍ശിച്ചിരുന്നു.\nകഴിഞ്ഞ ദിവസങ്ങളില് കോണ്‍ഗ്രസ് നേതാക്കളായ രാഹുല് ഗാന്ധിയും പ്രിയങ്കാ ഗാന്ധിയും ഭീം ആര്‍മി നേതാവ് ചന്ദ്രശേഖര് ആസാദും പെണ്‍കുട്ടിയുടെ കുടുംബത്തെ സന്ദര്‍ശിച്ചിരുന്നു. ആദ്യദിനത്തില് കുടുംബാംഗങ്ങളെ കാണാനുള്ള ശ്രമം പരാജയപ്പെട്ടതോടെ രാഹുലും പ്രിയങ്കയും രണ്ടാമതും ഇവിടെ എത്തുകയായിരുന്നു. ഞായറാഴ്ച്ചയാണ് ചന്ദ്രശേഖര് ആസാദ് ഇവിടെയെത്തുന്നത്. അദ്ദേഹത്തേയും ഹത്രസ് പൊലീസ് തടയുകയായിരുന്നു. തുടര്‍ന്ന് വാഹനത്തില് നിന്നും ഇറങ്ങി പെണ്‍കുട്ടിയുടെ വീട്ടിലേക്ക് മാര്‍ച്ച് നടത്തുകയായിരുന്നു. കുടുംബാംഗങ്ങള് വൈ സെക്യൂരിറ്റി ഒരുക്കണമെന്ന ആവശ്യം ചന്ദ്രശേഖര് ആസാദ് മുന്നോട്ട് വെച്ചു. എന്നാല് ഹത്രസില് ഏര്‍പ്പെടുത്തിയ നിയന്ത്രണങ്ങള് ലംഘിച്ചതിന് ചന്ദ്രശേഖര് ആസാദ് അടക്കം 400 പേര്‍ക്കെതിരെ പൊലീസ് കേസ് രജിസ്റ്റര് ചെയിതിട്ടുണ്ട്.\nസെപ്തംബര് 14 നായിരുന്നു പെണ്‍കുട്ടി ക്രൂരബലാത്സംഗത്തിനിരയാവുന്നത്. നട്ടെല്ല് ഒടിഞ്ഞ്. നാവ് അറുത്ത നിലയിലായിരുന്നു പെണ്‍കുട്ടിയെ കണ്ടെത്തിയത്. എന്നാല് സെപ്തംബര് 8 ന് പെണ്‍കുട്ടി മരിച്ചു. തുടര്‍ന്ന് ഭീം ആര്‍മിയുടെ നേതൃത്വത്തില് ശക്തമായ പ്രതിഷേധമായിരുന്നു ആശുപത്രിക്ക് മുന്നില് നടന്നത്. പിന്നാലവെ ഹത്രസില് യുപി സര്‍ക്കാര് നിരോധനാജ്ഞ പ്രഖ്യാപിച്ചു. കുടുംബാംഗങ്ങളുടെ അനുമതിയില്ലാതെ യുപി പൊലീസ് പെണ്‍കുട്ടിയുടെ മൃതദേഹം കത്തിച്ചതും വലിയ പ്രതിഷേധങ്ങള്‍ക്കിടയാക്കി. സംഭവത്തില് യുപി പൊലീസ് സിബിഐ അന്വേഷണം പ്രഖ്യാുപിച്ചിരിക്കുകയാണ്.\nhathras case left gang rape കൂട്ട ബലാത്സംഗം\nhathras gang rape: Left delegation to Hathras on october6for meet family gang-rape victim


ഏത് യാത്രകളിലാണ് നോമ്പ് ഒഴിവാക്കാന് അനുവാദം ഉള്ളത്? - അല്-അസ്വാല\nവ്യത്യസ്ത അഭിപ്രായങ്ങള് ഈ വിഷയത്തില് പണ്ഡിതന്മാര്‍ക്കുണ്ട്. അവ ഓരോന്നായി ചര്‍ച്ച ചെയ്യുക എന്നത് ഈ സന്ദര്‍ഭത്തില് അനുയോജ്യമല്ല. എങ്കിലും ശൈഖ് ഇബ്നു ബാസ് -رَحِمَهُ اللَّهُ- പറഞ്ഞ അഭിപ്രായം കൂടുതല് ശരിയോട് അടുത്തു നില്‍ക്കുന്നതായി മനസ്സിലാക്കുന്നു.\nഅദ്ദേഹം പറഞ്ഞു: “യാത്രയെന്നു പൊതുവേ കണക്കാക്കപ്പെടുന്നവ യാത്രയാണ്… കാരണം അവക്ക് യാത്രാ വിഭവങ്ങള് ഒരുക്കേണ്ടി വരും. പൊതുവേ യാത്രയായി (ജനങ്ങള്‍ക്കിടയില്) പരിഗണിക്കപ്പെടാത്തവ യാത്രയുമല്ല. എന്നാല് ബഹുഭൂരിപക്ഷം പണ്ഡിതന്മാരുടെയും അഭിപ്രായ പ്രകാരം യാത്രയെന്നാല് ഏതാണ്ട് എഴുപതോ എണ്‍പതോ കിലോമീറ്റര് ദൂരമുള്ള യാത്രകളാണ്. ഈ അഭിപ്രായത്തിന്റെ അടിസ്ഥാനത്തില് പ്രവര്‍ത്തിക്കുകയാണെങ്കില് അതാണ് കൂടുതല് നല്ലത്. കാരണം ജനങ്ങള് ഈ വിഷയത്തില് തീര്‍ത്തും അലസത കാണിക്കാതിരിക്കാന് നല്ലത് അതാണ്.” (അസ്സ്വിയാമു ഫില് ഇസ്ലാം എന്ന ഗ്രന്ഥത്തില് സഈദ് അല്-ഖഹ്ത്വാനി നല്‍കിയത്: 131 – ആശയവിവര്‍ത്തനം)\nചുരുക്കത്തില്, നീ നിന്റെ നാട്ടില് നിന്ന് എങ്ങോട്ടെങ്കിലും പോകുന്നെങ്കില് അത്രയും ദൂരത്തേക്കുള്ള നിന്റെ ഈ സഞ്ചാരം പൊതുവെ ജനങ്ങള് യാത്രയെന്ന് വിശേഷിപ്പിക്കുമോ എന്ന് ചിന്തിക്കുക. അങ്ങനെയാണെങ്കില് നിനക്ക് അത് യാത്രയായി പരിഗണിക്കാം. ഇല്ലെങ്കില് അത് യാത്രയില് പെടുകയില്ല. ഇനി ഈ വിഷയത്തില് നിനക്ക് വല്ല സംശയമോ ആശയക്കുഴപ്പമോ ഉണ്ടാകുന്നെങ്കില് -മേലെ പറഞ്ഞ പോലെ- വലിയൊരു വിഭാഗം പണ്ഡിതന്മാര് സ്വീകരിച്ച അഭിപ്രായം -എണ്‍പത് കിലോമീറ്ററില് കൂടുതല്- ഉള്ള സഞ്ചാരം നിന്റെ യാത്രക്ക് ഉണ്ടെങ്കില് അത് യാത്രയായി പരിഗണിക്കുക. അതില് താഴെയുള്ളത് യാത്രയല്ലാതെയും.\nയാത്രക്കാരന് ഇസ്ലാമിലുള്ള ഇളവുകള് ഏതെല്ലാം?


tovino thomas movie EnteUmmante Peru audience response - Malayalam Filmibeat\n| Updated: Friday, December 21, 2018, 14:59 [IST]\nചില സിനിമകളുടെ പേര് മനസ്സിൽ ആഴത്തിൽ പതിയും. അതിലെ കഥാപാത്രങ്ങളെ കുറിച്ചും കഥയെ കുറിച്ചുമൊക്കെ രണ്ടാമത് മാത്രമേ ചിന്തിക്കുകയുളളൂ. പേര് കൊണ്ട് പ്രേക്ഷകരുടെ ഹൃദയത്തിൽ സ്ഥാനം പിടിച്ച ഒരു സിനിമയാണ് ടൊവിനോ തോമസ് ഉർവ്വശി എന്നിവർ കേന്ദ്രകഥാപാത്രങ്ങളെ അവതരിപ്പിക്കുന്ന എന്റെ ഉമ്മാന്റെ പേര്. നവാഗതനായ ജോസ് സെബാസ്റ്റ്യനാണ് ചിത്രം സംവിധാനം ചെയ്യുന്നത്.\nഉമ്മയും മകനും തമ്മിലുളള സ്നേഹ ബന്ധത്തിന്റെ കഥ പറയുന്ന ചിത്രമാണിത്. ഉമ്മ ആയിഷയായി ഉർവ്വശി എത്തുമ്പോൾ മകൻ ഹമീദാകുന്നത് ടൊവിനോയാണ്. അരവിന്ദന്റെ അതിഥികൾ എന്ന ചിത്രത്തിനു ശേഷം ഉർവ്വശി ഒരു മുഴുനീളം അമ്മ വേഷവുമായി ചിത്രത്തിൽ എത്തുന്നുണ്ട്. ഒരു കോമഡി ഡ്രാമ ജോണലിലുളള ചിത്രമാണ് എന്റെ ഉമ്മാന്റെ പേര്. ടൊവിനോ തോമസ് , ഉർവ്വശി എന്നിവരെ കൂടാതെ മാമുക്കോയ, ഹരീഷ് കണാരന്, സിദ്ദിഖ്, ശാന്തികൃഷ്ണ, ദിലീഷ് പോത്തന് തുടങ്ങിയവരും ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നുണ്ട്.\nRead more about: tovino thomas urvashi ente ummante peru ടൊവിനോ തോമസ് എന്റെ ഉമ്മാന്റെ പേര് ഉര്‍വ്വശി\ntovino thomas movie EnteUmmante Peru audience response